
Capitolul 1 


La cei treizeci de ani ai săi, T.J. Mocollan era, fără îndoială, 
unul dintre cei mai buni avocaţi din ţinut și lucrul acesta nu 
mai trebuia dovedit. Cu faţa aspră ca o mască și cu ochii între- 
deschiși, asculta plictisit pledoaria colegului său mai tânăr. Nu 
obișnuia să se încurce cu astfel de cazuri — pentru el banale — 
dar acceptase de această dată, la insistenţele unui vechi pri- 
eten care-l cunoștea pe Tony Leyden, clientul său care avusese 
ghinionul de a se îndrăgosti „de cine nu trebuie“. Un zâmbet 
ironic îi apăru în colțul gurii. Nerușinata se afla acum în sală 
şi avea să plătească pentru tot ce făcuse. 

Jocelyn îl privi atent, cântărindu-i umerii laţi, puternici, 
coapsele lungi și bine clădite ce se puteau ghici prin stofa ele- 
gantă, fină, a costumului. Era genul de om pe care-l observai 
dintr-o mulțime; nu era frumos, chiar dimpotrivă, dar avea acel 
aer viril, acea vigoare masculină, care-l făceau aparte. Jocelyn se 
înfioră la gândul că își pusese toate speranțele, toată încrederea 
ei în omul acesta. Începuse chiar să regrete că acceptase proce- 
sul și că făcuse imprudenţa de a se lăsa pe mâinile juraţilor. 

Apoi, Mocollan începu să vorbească și Jocelyn realiză cu 
stupoare că portretul meschin ce se contura treptat era al ei, 
chiar al ei. Auzea ca prin vis cum încerca s-o apere avocatul, 
dar îi răsuna limpede în urechi vocea rece, calculată a lui 
Mocollan, răstălmăcind fiecare gest, fiecare vorbă a ei în 
favoarea LUI. Tony părea acum îndrăgostitul inocent înșelat 
de o frivolă al cărei singur scop erau banii. Când îi întâlni 
privirea, Jocelyn începu să înțeleagă ce i se întâmplă: primea 
doi ani de închisoare și, în plus, discursul moralist şi plicticos 
al judecătorului despre cum va trebui să se comporte în viitor. 

În cele din urmă, Jocelyn înţelese de ce Mocollan se purtase 
cu ea în felul acesta. Făcând-o în egală măsură responsabilă de 
banii furati, pedeapsa lui Tony se putea reduce simţitor. Își pier- 
du atunci controlul; începu să vorbească fără sens și să insulte 
figura aceea rece și crudă în care-și pusese toate speranţele. 

— Mincinos nemernic! N-o să-mi scapi! Vei plăti chiar dacă 
mă va costa viaţa! 

Își amintea apoi, cum fusese târâtă din camera de judecată 
și în față îi apăru privirea sticloasă, disprețuitoare a lui 
Mocollan. Se simţea ca un animal sălbatic, închis într-o cușcă 
prea strâmtă, fără putinţă de scăpare. 


Josey Smith își privi prietena cu ochii mici, severi. 

— Aşadar, totul a fost o farsă. O glumă de-ale tale și de-ale 
lui Annie. Și ca de obicei, nu regreți nimic, nu-i așa? 

Erau prietene de șase ani. La douăzeci și cinci de ani, Josey 
era cu patruzeci de ani mai tânără ca Maud Lorrimer, dar asta 

nu avea nici o importanţă, cel puţin pentru Josey, care con- 
sidera prietenia lor nemuritoare. O întâlnise într-un moment- 
cheie al vieţii ei, când Maud o salvase practic din ghearele 
morţii. De aceea, Josey știa că nici într-o sută de ani n-ar fi 
putut s-o răsplătească pentru binele făcut, dar acum, Maud 
întrecuse orice măsură. 

— Nu regret nimic, absolut nimic, îi răspunse aceasta sec. 
Asta te-a făcut să vii, nu-i așa? 

Avea dreptate; Annie o sunase de urgență spunându-i că 
domnişoara Maud suferise un atac de cord şi fusese dusă la 
spital. Atât și nimic mai mult. 

Apoi, Josey încercă să găsească pe cineva care să-i poată 
spune mai multe, dar, surprinzător, Maud putea să vorbească 
și s-o asigure că se simte mult mai bine, deși Thorne insistase 
că trebuie să se pensioneze și să se retragă într-un azil. Josey 
o cunoștea bine pe Maud, ştia că pentru ea, munca însemna 
viaţă, şi se mira că Thorne nu cunoştea acest amănunt la fel de 
bine ca și ea. Se hotări, deci, ca îndată ce va putea, să ia primul 
avion spre Hilton Head. 

Pe drum, Josey își stăpâni cu greu indignarea la adresa lui 
Thorne, nepotul lui Maud. Cum îndrăznea el să amenințe că 
o va duce într-un azil, departe de oameni și de lume? Și toc- 
mai pe Maud, cea mai drăguță ființă din lume, sufletul tuturor 
petrecerilor, cum se putea una ca asta? Totul se spulberă însă, 
în clipa în care Josey o găsi pe Maud nu în ghearele mortii 
cum s-ar fi așteptat, ci stând liniștită pe terasa însorită, cu un 
Martini în faţă. Dacă n-ar fi fost atât de epuizată, cu siguranță 
Josey s-ar fi supărat. 

— M-au tinut doar peste noapte sub obervatie, explică scurt Maud. 

— Şi presupun că nici Thorne n-a spus nimic despre azil, 
am dreptate? o întrebă ironic Josey. 

Maud o privi cu ochii mari, strălucitori. 

— Întreabă-l singură, va fi aici la sfârșitul săptămânii. Dar ia 
loc, te rog, descalță-te și toarnă-ţi ceva de băut. Dacă nu m-aș 
fi grăbit puţin, cu siguranţă ai fi fost încă în Atlanta, făcând 
inventarul cărţilor lui John, pentru avocatul ăla, al lui. O, 
Doamne, chiar îmi va lipsi băiatul ăsta! 

Josey oftă adânc, îşi azvârli pantofii și se cufundă într-unul 
din fotoliile de lemn roșcat de pe terasă, sub soarele palid de 
noiembrie. 

— Şi mie, adăugă ea simplu. De aceea am venit atât de 
repede când am auzit că ai făcut un atac de cord. Cu el 
lucrurile s-au petrecut atât de repede. A muncit până în ulti- 
ma zi; parcă simţea că o să moară. Și până la urmă tot n-a 
reușit să termine. Acum editorul lui caută pe cineva care să 
poată scrie ultimele capitole. 

— Ai fi putut s-o faci și tu, zâmbi Maud. 

— Nu, eu nu sunt istoric, spuse Josey. Și oricum, nu cred că 
editorul lui ar fi de acord. 

Cu un gest simplu își adună părul la spate, lăsându-l apoi 
să cadă pe umeri în valuri de lumină roșie. Nu pentru prima 
dată, Maud se minună de frumuseţea ei. Fiecare trăsătură a 
fetei era perfecţiune pură — pomeţii, nasul, buzele catifelate, 
ochii strălucitori din spatele genelor lungi și dese, toate 
păreau desenate de mâna unui pictor iscusit. Maud se întoarse 
brusc și spuse hotărât: 

— Mâine te duc la cumpărături. Și de data asta, eu voi alege hainele. 

Josey o privi amuzată. 

— Văd că te-ai însănătoșit numaidecât! spuse ea ironic. 

Maud nu intră în joc. 

— Ei, nu zici nimic? Nu mă refuzi? Nu-mi interzici să chel- 
tuiesc banii pe tine? 

— Nu este nevoie să cheltuiești nimic, răspunse fără chef 
Josey. Am banii mei acum. Pot să-mi cumpăr singură hainele 
de data aceasta. 

— A, da, sigur, banii de la John. Cincizeci de mii, nu-i așa? 
Mă bucur că ai început să-i foloseşti! 

Josey o privi cu tristeţe. 

— Păstrez doar o mie pentru mine. Restul sunt pentru pen- 
sia anuală a bătrânei Maggie. A lucrat pentru John timp de 
patruzeci şi cinci de ani și apoi au dat-o afară. 

— Cred că John s-ar bucura să te audă vorbind, șopti Maud, 
deși înclin să cred că i-ar fi plăcut la fel de mult să-ți rămână 
tie banii. A simtit că tu eşti cea care-i meriti. Dar, ia spune-mi, 
ce zic verişoarele lui despre toate acestea? 

Josey schiță o uşoară grimasă. 

— O mulţime. M-au acuzat, printre altele, că aș fi fost aman- 
ta lui. Și nu înţeleg de ce! John a fost întotdeauna ca un tată 
pentru mine. lar acum, vor ca Maggie să nu primească nimic, 
după atâţia ani în care i-a fost fidelă ca un câine. 

— Bestiile! spuse Maud printre dinţi. Au luat casa, ce mai 
vor acum? 

— Vor totul, Maud, dar mai bine să nu mai discutăm despre 
ele acum, încheie Josey pe care amintirea celor două bătrâne 
o umplea de dezgust. La înmormântarea lui John scotociseră 
toată casa și adunaseră tot ce era mai de valoare. Și chiar ai 
nevoie de mine, Maud? Eşti sigură că nu inventezi tu o slujbă 
fiindcă știi că-mi caut de lucru? 

— Bineînţeles că nu. Chiar am nevoie de tine! 

— Şi Thorne? EI ce părere are despre asta? 

Maud o privi cu inocenţă. 

— Thorne? De când îmi ordonă mie Thorne cum să-mi con- 
duc afacerile? 

— De când te ştiu, răspunse blând Josey. În ciuda faptului 
că n-a muncit o singură zi în viața lui, pare destul de priceput 
la a-ţi da sfaturi. Ştii că a cumpărat acest teren pentru tine, că 
ti-a construit casa şi a plătit apartamentul tău din Atlanta. Mai 
ştiu că îi ceri părerea ori de câte ori ai vreo problemă în 
afaceri, sau când vrei să schimbi ceva, oricât de mic. Dar nu 
înțeleg de ce faci toate acestea. 

Maud clipi des, ridicând sprâncenele. 

— Vezi tu, draga mea, el este bărbat. 

Reacţia fu cea așteptată. 

— Maud Lorrimetr, ești cumva feministă? Da, este bărbat, dar 
de aici nu rezultă în mod automat că este și inteligent. Ba, din 
câte mi-ai spus chiar tu, din greșeală, ce-i drept, este mai 
degrabă un neisprăvit. 

— Ti-am spus eu ceva? întrebă Maud vădit încurcată. Eu 
doar am menţionat ceva despre o femeie din viaţa lui, pe care 
o cam tachina într-o vreme. 

— Într-o vreme? Hai, fii serioasă, Maud! Thorne a fost toată 
viaţa lui un afemeiat, iar tu știi acest lucru la fel de bine ca și 
mine. 

— Da, avea oarecare tendinţe, dar a fost demult, în tinereţe. 

— Ha, ha! 

— Josey, draga mea, trebuie să înveţi să-ţi înfrângi 
prejudecățile, spuse cu blândețe Maud. Nepotul meu este un 

gentleman perfect și un remarcabil om de afaceri. Va petrece 
Crăciunul cu noi și vreau să vă împrieteniţi. Dar cum se poate 
una ca asta, când tu ai asemenea gânduri murdare despre el? 
Și în plus, nu crezi că este complet greșit să-ţi formezi o părere 
despre o persoană pe care n-ai cunoscut-o niciodată? De unde 
știi adevărata faţă a lui Thorne, când tu ai refuzat sistematic să-l 
întâlnești? 

Josey oftă. 

— Iartă-mă dacă greşesc, Maud, dar îmi aduc bine aminte 
cum îmi spuneai că trebuie să-l evit pentru că nu este o per- 
soană de încredere. 

— Eu? Ti-am spus eu așa? E ridicol! Maud se ridică brusc. 
Vino acum să-ţi despachetezi lucrurile. Vreau să văd ce 
probleme ai cu hainele, înainte de a merge la cumpărături. Și 
să nu uit, Josey, draga mea, pantofii aceștia trebuie pur și sim- 
plu aruncaţi. 

Într-un fel avea dreptate, dar călătoria din Atlanta până în 
Javannah și apoi cele treizeci de minute de mers cu autobuzul 
de pe coasta de sud a Carolinei până aici pe insulă, toate aces- 
tea nu contau pentru Maud. Thorne era acum favoritul 
principal, deşi Josey își amintea foarte limpede că întotdeau- 
na fusese un motiv de îngrijorare pentru Maud. 

Oricum, ideea de a-l întâlni îi displăcea profund lui Josey, 
chiar dacă își dădea seama că greșește, judecându-l înainte de 
a-l fi cunoscut. 

Josey nu intenţionase să lucreze pentru Maud, mai degrabă 
fusese atrasă într-o cursă, pentru că Maud era genul de om 
care obișnuia să se implice în vieţile altora, luându-le 
problemele asupra ei, ori de câte ori putea. Era o veșnică 

pețitoare şi avea întotdeauna omul potrivit pentru Josey — 
cuceritor, foarte arătos și întotdeauna îndrăgostit mai mult de 
propria persoană decât de cei din jur. Acesta era probabil şi 
portretul lui Thorne Lorrimer, după cum se obișnuise deja Josey. 

Maud o chemase intenţionat pentru a-l cunoaște pe 
Thorne și nicidecum fiindcă fusese bolnavă. Totul era numai 
un pretext, dar Josey realizase prea târziu acest lucru. 

În drum spre camera ei, Josey zăbovi o clipă să arunce o 
privire asupra casei. De pe terasă puteai admira oceanul în 
toată splendoarea lui și arhitectura casei. Podelele din lemn 
negru contrastau în cu pereţii albi și luminoși ai camerelor. 
Salonul comunica discret cu sufrageria printr-un șemineu 
modern și foarte elegant ce se deschidea spre ambele camere. 
Fără îndoială arhitectul lui Maud făcuse treabă bună, 
îmbinând ingenios utilul cu plăcutul. 

Sus, Annie lăsase deschisă fereastra camerei lui Josey, de 
unde se putea vedea cel mai bine oceanul. Briza pătrundea 
ușor înăuntru, umflând perdeaua și răscolind așternuturile. 
Josey respiră adânc. Ştia că va fi fericită aici. Iubea la nebunie 
marea, îi amintea de copilărie, de părinţi, şi de vacanţele 
petrecute împreună pe coasta Guy. 

Nisipul era de un galben strălucitor, iar marea foarte albas- 
tră — nimic din răceala obișnuită a Atlanticului. Întotdeauna 
închiriau un fel de colibă, cu scrânciob şi niște scaune de lemn 
pe verandă. Seara, ea și tatăl ei mergeau pe dig să cumpere 
îngheţată și să privească băieţii și fetele dansând desculți pe 
nisipul fierbinte, în ritmurile săltăreţe ale muzicii. 

Erau minunate acele zile. Soarele strălucea mereu iar 
părinţii îi zâmbeau cu bunătate. Aceasta era, poate, cea mai 
frumoasă amintire a lui Josey. 

Deși nu îi convenea prea mult, Josey ascultă sfatul lui Maud 
cu privire la haine. De altfel, nici nu era prea complicat — 
Maud știa întotdeauna ce i se potrivește cel mai bine, iar Josey 
dorea să-și schimbe puţin înfăţişarea. Demult, purtase haine 
scumpe, se machiase, mergea chiar și la petreceri... Apoi, toate 
acestea dispăruseră brusc și îi luase ceva vreme ca să-și revină. 

Cinci ani lungi lucrase ca secretară a lui John, ascunzându-se 
de sine, de lume. Acum, însă, era pregătită să înceapă o nouă 
viață, de data asta mult mai prudentă. 

Dar, a trăi din nou nu însemna a fi de acord cu Maud și cu 
veşnicele propuneri pe care i le făcea. Acum, Maud nu avea de 
lucru la nici unul dintre romanele sale, ceea ce explica atenţia 
deosebită pe care i-o acorda lui Josey. 

Trecând peste toate reţinerile, Josey se hotărî totuși să 
accepte invitaţia la cină a unui tânăr pe care-l cunoscuse în 
avion. Brian Marsden era dentist şi locuia în Savannah, dar 
venea des în Hilton Head la părinţii lui. Tânărul îi plăcea lui 
Josey pentru că părea complet inofensiv și, chiar dacă n-o 
recunoștea adeseori, uşor de controlat. 

Întâlnirea, deși plăcută, fusese la fel de neinteresantă ca 
Brian însuși. Dacă l-ar fi cunoscut, Maud ar fi zâmbit cu ironie, 
dar, din păcate, acesta era singurul gen de relaţie pe care 
Josey putea să-l accepte. Cel puţin la ora actuală. 

În timpul cinei, Brian îi povesti ceva despre insula pe care 
se aflau și unde, spunea el, istoria vorbea la tot pasul. Situată 
la mijlocul drumului între Charleston și Beaufort, găzduia o 

mulțime de orașe vechi, pline de relicve şi rezervaţii istorice. 
Insula fusese bântuită de piraţii care erau stăpânii oceanului și 
ai uscatului și care își îngropaseră comorile în nisip. Căpitanul 
Kidal, Barbă-neagră, Annie Bouney — toate aceste nume îi 
aminteau de universul magic al copilăriei. 

A doua zi de dimineaţă, când se întorcea de la o lecţie de 
tenis la clubul lui Maud, Josey își dădu seama că s-a întâmplat 
ceva deosebit. Cobori grăbită din mașină și-l zări pe Theodore 
spălând cu grijă un Mercedes argintiu și foarte elegant. 

Theodore, ca și Annie, lucra pentru Maud de ani de zile și 
la fel ca și în cazul fetei, slujba lui nu era una anume — făcea 
câte puţin din toate; lucra în grădină, o ajuta pe Annie la tre- 
burile casnice sau găsea întotdeauna ceva de reparat. Păstra 
mașina lui Maud în condiţii excelente, dar aceasta nu era a ei. 

Josey îl privi plină de uimire şi de gânduri rău-prevesti- 
toare. Theodore o mustră uşor când o zări. 

— Grăbiţi-vă, domnişoară Josey! Vă caută de ceva timp. 
Domnul Thorne a sosit acum o oră. 

— Şi te-a și pus deja la muncă! râse Josey. 

Theodore o privi dezamăgit. 

— Oare ce vă face să credeţi că mă deranjează acest lucru? 
Dumnealui este întotdeauna politicos, îmi mulțumește și îmi 
dă bacșiș ori de câte ori îi fac o mică favoare. 

Și de ce să nu-i dea? Mai ales că își permite, gândi Josey 
urcând agale treptele. Prima persoană pe care o întâlni fu 
Annie. Micuţă, rumenă în obraji, cu părul argintiu strâns într-un 
coc, ducea spre dormitor un braţ de rufe proaspăt spălate. Se 
opri şi o privi cu uimire pe Josey. 

— Unde aţi fost? Domnișoara Maud este îngrijorată. A tot 
întrebat de dumneavoastră. 

— De ce? 

— Cred că vrea să-l cunoaşteţi pe domnul Thorne, zise 
Annie urcând grăbită spre dormitor. 

Când în sfârșit Maud o zări în capul scărilor, n-o mai 
întrebă unde fusese; racheta de tenis și costumul vorbeau în 
locul ei. Se mulţumi să-i spună în câteva cuvinte: 

— Vreau să-l cunoşti pe Thorne. 

— Dar nu trebuia să ajungă atât de curând, nu-i așa? 

— A sunat aseară, târziu, și a spus că vine azi, adăugă Maud. 
Du-te și piaptănă-te! 

Deși avea părul în dezordine, Josey și-l aranjă ușor cu 
mâna. 

— E în bibliotecă, mai spuse Maud, arătându-i drumul. Şi-a 
adus și o secretară cu el; o femeie foarte drăguță — Miss 
Pettigru. Din păcate, însă, Thorne mi-a spus că trebuie să-și 
termine mai întâi treaba înainte de a putea sta de vorbă cu noi, 
așa Că, te rog, nu zăbovi prea mult! 

— Să-şi termine treaba? se miră Josey. 

— Da, cred că îi voi lăsa lui biblioteca luna aceasta dacă 
rămâne aici, continuă ea încântată. 

În fata uşii, Maud mai privi o dată nasul bronzat, faţa ușor 
pistruiată și buclele zglobii ale lui Josey. Dezlegă tricoul înno- 
dat în jurul mijlocului fetei și-l azvârli pe un scaun. 

— Te vei descurca! spuse Maud zâmbind. Acum, vino să-l 
cunoşti pe Thorne. 


Capitolul 2 


Josey o urmă în tăcere. Cuvintele lui Maud sunau ciudat în 
urechile ei. 

— Thorne „va trebui să te oprești puţin ca s-o cunoşti pe 
Josey! 

Fata se trezi într-o cameră ce părea destinată exclusiv 
studiului. Biroul de lângă fereastră, de obicei frumos ordonat, 
era acum plin de hârtii și dosare, iar locul din faţa mașinii de 
scris era ocupat de o femeie sobră, fără vârstă. Scaunul gol din 
faţa biroului o făcu pe Josey să-și dea seama că Thorne se află 
chiar în spatele ei. Părea că se plimbă în timp ce dictează. 

— Se poate să mai aștepți un pic, Maud? Vocea îi era gravă 
şi puțin obosită. Vreau să termin corespondenţa de astăzi. 

Josey deschise ochii mari și realiză cu stupoare că vocea lui 
îi suna foarte familiar în urechi. Da, cu siguranță el era omul 
pe care-l ura cu toată ființa ei. Cândva, ar fi fost în stare chiar 
să-l ucidă, însă asta se petrecuse demult, pe vremea când nu 
învățase încă să-și înfrângă pornirile. 

Se întoarse încet, așteptându-se din clipă în clipă să fie 
recunoscută de bărbatul din faţa ei. El nici n-o privi măcar, dar 
Josey era sigură acum că nu se înșelase. Nu era Thorne 
Lorrimer, aşa cum crezuse, ci Thorne Jordan Mocollan, nepo- 
tul lui Maud. 

O asemenea coincidență era greu de crezut că s-ar fi putut 
întâmpla și totuși... Se schimbase, desigur. Încărunţise, iar 
liniile feţei erau acum mai adâncite, dând figurii un aer sever 
şi cinic totodată. 

O privi grăbit şi fără interes. 

— Se poate să mai aștepți un pic, Maud? repetă el. 

— Bineînţeles, dar m-am gândit că poate ti-ar plăcea s-o 
cunoşti mai întâi pe Josey. Amândoi m-aţi auzit vorbind unuia 
despre celălalt, dar nu v-aţi văzut niciodată. O secundă, te rog. 
Josey, acest tânăr domn este nepotul meu, Thorne Mocollan, 
iar aceasta este miss Pettigru, secretara lui. Ea este Josey Smith. 

Josey simţi că se sufocă, înghiţi nodul din gât dar nu putu 
spune nimic. Thorne schiță un zâmbet plictisit, apoi se 
întoarse către Maud. 

— Am rezervat o cameră la Hilton pentru miss Pettigru. Ar 
putea Theodore s-o ducă acolo după ce termină de scris 
corespondenţa? Să zicem într-o oră! 

— Desigur, dragul meu. 

Josey o urmă ca hipnotizată pe Maud. Chiar n-o 
recunoscuse? Era posibil ca totul să fi fost o farsă? Cu siguranță 
aceasta era cea mai mare greşeală a vieții ei — se împrietenise 
cu mătuşa dușmanului său de moarte. Îi venea să urle de 
indignare, iar gândul acesta o innebunea. 

— Ce-i cu tine? Eşti foarte palidă! întrebă îngrijorată Maud. 

Josey o privi încurcată. 

— Maud, cum de mi-am făcut eu o impresie total greșită 
despre nepotul tău? 

— Total greşită? 

— Da, mă rog... știi, credeam că e altfel. Chiar și numele 
lui... Şi aveam impresia că n-a muncit nici măcar o singură zi 
în viaţă. 

Maud se îmbujoră. 

— Ei bine, cred că şi eu am contribuit puţin la formarea 
acestei impresii. 

— Dar de ce? 

— Ca să vă ţin la distanţă unul de celălalt. Josey, draga mea, 
Thorne a fost de la început puţin mai rezervat în privința ta. 
Aproape l-am făcut să creadă că faci totul pentru bani, altfel de 
ce te-ai fi împrietenit cu o persoană atât de în vârstă ca mine? 
Ştiam că, dacă te-ar cunoaște, și-ar schimba imediat părerea, 
dar eu, din contră, nu voiam să te cunoască. Tu erai vulnera- 
bilă în perioada aceea și cum Thorne are lipici la femei, se 
putea să cazi fără să vrei în cursă. Vezi tu, Josey, el nu are 
scrupule și cred că acest lucru n-ar fi corect faţă de tine. Nu 
este un insensibil, dar pur și simplu... m-am temut pentru 
tine, încheie scurt Maud. 

Josey ascultase în tăcere. I se părea că Maud exagerase în 
ceea ce-l privea pe Thorne și “lipiciul lui la femei”. Adevărul 
era, însă, că multe femei îl găseau atrăgător. 

— Crezi că acum sunt mai puţin vulnerabilă? Sau el nu mai 
este atât de cinic? 

— În privința lui, mă îndoiesc. Dar tu ești acum puternică. 
Nu-ţi mai poate face nici un rău. Te vei descurca, sunt sigură 
de asta. 

— Mulţumesc pentru încredere, încheie scurt Josey. 

Se despărţi de Maud și plecă spre camera ei. Intră în baie 
și începu să-și șteargă faţa cu un prosop umezit, încercând 
zadarnic să-și domolească greaţa ce o cuprinsese. Dacă ar fi 
ştiut Maud! Era posibil oare s-o mai accepte ca secretară, ca 
prietenă a ei, în cazul în care ar fi știut cine se ascunde cu 
adevărat sub numele fals pe care-l purta? Poate că Maud ar fi 
trecut peste toate acestea, dar cu nepotul ei lucrurile stăteau 
altfel. 

Oare de ce n-o ascultase mai atent pe Maud când îi vorbea 
despre el? Cu siguranţă i-ar fi observat fotografia în ziar sau 
numele lui, în legătură cu un caz anume, i-ar fi părut 
cunoscut. 

Un lucru era sigur însă — nu mai putea rămâne în casa lui 
Maud nici măcar o secundă. Era îngrozitor gândul că Thorne ar 
fi putut-o recunoaște. Ştia că în acel moment n-ar fi ezitat s-o 
trimită din nou după gratii. Își dădea acum seama că toate 
gândurile ei de răzbunare fuseseră prostești: Mocollan le-ar fi 
putut folosi chiar împotriva ei la un eventual proces. 

Abia acum, Josey conștientiză cât de mult greșise — plecase 
din Atlanta după moartea părinţilor ei, crezând că frumuseţea 
și talentul o vor ajuta să devină celebră. Toţi prietenii ei de pe 
atunci o asiguraseră că Jocelyn Stewart va ajunge o mare 
cântăreață. Așadar, cu puţinii bani pe care-i avea, Josey plecase 


20 SUZANNE DYE 


spre Atlanta. Toate visurile ei se spulberaseră însă, în momen- 
tul în care își dădu seama cât de repede se duc banii într-un 
oraş mare. Cheltuia mult pe haine și pe lecţiile de canto, pe 
farduri și alte nimicuri femeiești. În scurtă vreme rămăsese 
fără nici un bănuţ. 

Cam în aceeași perioadă îl cunoscuse pe Tony Leyden, un 
tânăr care părea în permanenţă dispus să-și risipească toată 
averea numai pe ea — cadouri, flori, cine romantice, îi achita 
chiar și chiria. 

Mai tâziu, Josey avea să-și dea seama că toate acestea aveau 
un preţ. 

— Să te ia naiba, scorpie! Crezi că am cheltuit atâţia bani 
pentru tine doar ca să te ţin de mână? Ai idee cât m-au costat 
chiria și toate cadourile pe care le-ai primit? strigase 
amenințător Tony într-o noapte. 

— Dar nu ţi-a cerut nimeni s-o faci! îi răspunsese Josey 
îngrozită de propria-i naivitate. Se simţea cu atât mai umilită 
cu cât își dădea seama că Tony avea pe undeva dreptate. Uite, 
îți voi plăti absolut totul cât de repede voi putea, dar cred că 
cel mai bine ar fi să nu ne mai vedem după aceea. 

Fl îi ceruse apoi iertare și-i smulsese promisiunea de a se 
mai întâlni și a doua seară. De dimineaţă, pe când se pregătea 
să plece la slujbă, îl zărise în pragul ușii cu o cutie în mână. 

— Aș vrea să păstrezi tu caseta asta cu lucruri de-ale mele, 
aici la tine în apartament, îi explicase el în câteva cuvinte. 
Menajera mea este cam curioasă și nu vreau să-mi umble 
printre amintiri. 

— În regulă, spusese ea fără nici o bănuială. 

Seara, când poliția sosise, știau exact unde să caute. 
Susțineau că Tony ar fi furat de la şeful său mii de dolari, 
pe care-i găsiseră la ea, în cutie. Mai târziu, Josey avea să 
afle că Tony o implicase în această poveste de la bun 
început. 

Avocatul ei din oficiu, tânăr și neexperimentat, nu crezuse 
nici un cuvânt din cele spuse de ea. 

— Ştii că Tony Leyden l-a angajat pe T. J. Mocollan ca avo- 
cat? o întrebase el pregătindu-se de plecare după o scurtă 
întrevedere. 

— Ce este Mocollan? se interesase ea cam posomorâtă. 

— Nu ce — cine! T. J. Mocollan este poate cel mai bun avo- 
cat din tinut. Vocea îi era plină de admiraţie. Nu este genul 
lui să preia astfel de cazuri, dar cred că este vorba de o 
chestiune personală. Prietenul dumitale a fost foarte precaut, 
domnișoară Stewart. 

— Nu este prietenul meu, spusese Josey printre dinţi. 

— Nu cred să-ţi fie de prea mult folos, dar ca să ne facem 
treaba bine, te rog să nu-l jigneşti pe Leyden. Orice acuzaţie ar 
putea fi folosită impotriva ta. 

Când îl văzuse pe Mocollan, Jocelyn se simţise pentru 
întâia dată încrezătoare. ÎL sorbise din ochi cercetându-i cu 
privirea zâmbetul rece și ochii pătrunzători ce urmăreau 
aparent fără interes cazul expus de avocatul ei. Îi zâmbise 
galeş, dar în hainele ieftine și uzate pe care le purta nu 
prezenta, probabil, nici un interes pentru el. 

Tony îi evitase de la bun început privirea, doar că acum, el 
nu mai însemna absolut nimic pentru ea. Nu-l găsea demn nici 
măcar de ura ei. 

Ceea ce nu știa însă Josey, era faptul că Tony fusese de-a 
dreptul şocat de apariţia ei cu care se mândrise cândva. 
Luxul, strălucirea — toate dispăruseră ca prin farmec. Ochii îi 
erau trişti și goi, iar trupul, altădată provocator, devenise 
acum numai piele și os. Îi venea să strige la gândul că avo- 
catul lui s-ar fi putut întreba ce văzuse el oare la o asemenea 
femeie. 

Jocelyn își petrecuse primele săptămâni după gratii într-o 
apatie totală, era profund marcată de felul în care Mocollan se 
purtase, contrar așteptărilor ei. Când își mai venise cât de cât 
în fire, începuse să trăiască numai cu gândul răzbunării. 
Devenise un deţinut model care încerca să-și șteargă din me- 
morie toate amintirile — fie bune, fie rele, trăind ca o legumă. 

Mânca doar pentru a trăi, fără să-i pese cum arată, apoi 
învățase să bată la mașină ca să-și poată găsi de lucru, și îl ura 
în continuare pe Mocollan. 

Când cosmarul închisorii luase sfârșit, Jocelyn se hotărî 
să-și schimbe numele și să-și continue viaţa fără să privească 
înapoi. Altă soluție nu exista — poate doar sinuciderea. 

Într-o zi, intrând într-o cafenea, se pomenise în faţa lui 
Maud Lorrimer, la una dintre mese, povestindu-i toate 
greutăţile prin care trecea pentru a-și găsi de lucru. Se prezen- 
tase ca Josey Smith și aflase apoi că Maud scria romane de 
dragoste sub pseudonimul Frances Flower. Josey își aminti 
ulterior că citise câteva dintre ele. 

Numele și-l schimbase în mod deliberat. “Smith” se numise 
mama ei înainte de căsătorie, iar “Josey” i se spusese încă din 
clipa în care venise pe lume. Dar nu-și schimbase doar 
numele, se schimbase ea însăşi, nu mai era Jocelyn Stewart 
cea naivă și credulă, era Josey Smith, mai puternică acum, 
independentă și mult mai sceptică în privința bărbaţilor. 

— Am eu un prieten, un fost profesor care s-a pensionat și 
dorește să publice nişte cărţi. Ceva istoric, despre vechea 
Georgie, sau cam așa ceva. Are nevoie de o secretară să-l ajute. 
Crezi că te descurci? 

— Slujba aceasta nu presupune... Vreau să zic... nu trebuie 
să am studii superioare? 

Maud o privi ridicând sprâncenele. 

— Şi ce dacă? Trebuie doar să minţi un pic și asta-i tot! Doar 
un pic, adăugă ea convingător. 

Mai târziu, Maud avea să recunoscă faptul că făcuse toate 
acestea pentru că citise în horoscop ceva despre o prietenie 
de lungă durată ce avea să înceapă chiar în acea zi. 

Josey îl ajutase pe John să publice patru romane istorice, 
masive. Bătrânul se stinsese din viaţă când tocmai îl termina 
pe cel de-al cincilea. 


Capitolul 3 


Josey își privi chipul în oglindă. Cu toate că era încă foarte 
palidă, nimeni n-ar fi bănuit că trecuse printr-un asemenea 
ŞOC. 

Se simţea mai bine acum. Ce lucru minunat e timpul! gândi 
ea, realizând cât de mult se schimbase în toţi acești ani. De ce 
îi fusese oare atât de frică? Ea îl recunoscuse pe Mocollan, dar 
cu siguranță el nu avea nici cea mai vagă bănuială cu privire la 
identitata ei. Și asta, cu siguranță, pentru că se schimbase 
enorm. Numai era atât de dornică de răzbunare; amintirea o 
durea încă, dar cei șase ani petrecuţi alături de John o făcuseră 
să vadă lumea cu alți ochi. 

Își amintea acum foarte limpede că văzuse nu de mult poza 
lui Mocollan într-un ziar, alături de Eve Sanders, una dintre 
organizatoarele balului de caritate la care participaseră. Ochii 
îi căzuseră atunci direct pe fotografie, nu mai fusese în stare 
să citească rândurile ce o însoțeau. 

Eve Sanders era fiica unui celebru judecător și fosta soţie (a 
patra, a cincea?) a lui Dolph Sanders, sportivul multimilionar. 
Era, bineînţeles, o femeie frumoasă, dar la o privire mai 
atentă, aroganta i se putea citi pe chip. Dar, cu siguranţă, pen- 
tru Thorne, Eve era alegerea cea mai potrivită. 

Josey zâmbi la gândul că Maud văzuse în ea o pereche 
potrivită pentru nepotul ei. Niciodată nu s-ar fi putut 
îndrăgosti de un astfel de bărbat, gândi ea aplecându-se în fața 
oglinzii pentru a se ruja. Nu mai voia să plece acum; până la 
urmă Thorne nu avea să rămână decât trei zile. Josey putea 
aştepta până atunci să vadă cum decurg lucrurile. 

Câteva minute mai târziu, când Annie bătu uşor la ușă, 
Josey își revenise aproape complet. Bucătarul era bolnav și ar 
fi fost nevoie de ajutor la pregătirea cinei. Avea puţin timp 
liber domnişoara Smith? Bineînţeles, se bucură Josey pentru 
care gătitul era cu adevărat o delectare. 

Târziu, spre seară, pe când Josey era ocupată cu realizarea 
unui aranjament floral într-o cămăruţă de lângă bucătărie, 
Thorne își făcu apariţia în pragul ușii. Arăta mai bine acum, 
mai puternic dar şi mai periculos. Își schimbase costumul 
sobru cu o pereche de blugi mulaţi ce-i scoteau în evidență 
coapsele bine clădite şi alura atletică. 

— Sunteţi gata pentru o plimbare, domnişoară Smith? Cred 
că a venit timpul să ne cunoaștem mai bine. Zâmbi, arătându-și 
dinţii puternici de lup tânăr. 

Ea se încruntă ușor, ridicând sprâncenele. 

— Eh, chiar așa? 

— Ia-ti un impermeabil, sau ceva mai gros, și să mergem la 
o scurtă plimbare. 

— Chiar acum? Nu cred că va ploua. 

Josey apucă totuși o pelerină veche și cam uzată ce atârna 
într-un cuier şi care-i aparţinea probabil lui Annie, și-l urmă 
fără să rostească nici un cuvânt. În buzunar găsi o eșarfă pe 
care și-o legă sub bărbie, încercând zadarnic să-și ascundă 
mâinile tremurânde. leșiră prin spate și traversară gazonul 
spre plajă. 

Cerul era plumburiu şi Josey înţelese atunci de ce i se 
sugerase impermeabilul. Copacii din apropierea plajei se con- 
torsionau în bătaia vântului, iar în spatele lor, valuri uriașe 
izbeau țărmul spărgându-se în mii de fărâme de spumă. Ajunși 
pe plajă, vântul îi lovi cu atâta putere încât nasturii imperme- 
abilului se rupseră, iar eșarfa lui Josey îi acoperi în întregime 
fața. Se opri brusc și întrebă fără să-l privească în ochi. 

— Ce voiai să-mi spui? 

— Te-am adus aici ca să putem discuta în liniște. Nu cred că-ţi 
doreai să fim auziti. Mă înșel cumva? 

Josey îşi mușcă nervos buza. 

— Dar... avem ceva strict confidential de discutat? 

— Da, este vorba despre Maud. 

Josey răsuflă ușurată. 

— Este cu adevărat bolnavă? întrebă ea cu voce gâtuită. 

— Bineînţeles că nu, îi răspunse el răstit. Vrei să spui că nu 
ti-ai dat seama că se preface? 

— Nu, spuse Josey uimită de sinceritatea lui. Dar de ce spui 
că se preface? Poate chiar i-a fost rău și a crezut că moare, mai 
ales după ce a aflat de John Trescott. Și în plus, așa e ea. O 
durere de cap este pentru ea o tumoare, iar un simplu leșin îi 
pare un atac de cord. 

— Nu este nevoie să-mi povesteşti mie cum stau lucrurile cu 
Maud, domnişoară Smith. O cunosc la fel de bine ca și tine, 
numai că eu știu care este diferenţa între real și imaginar. Am 
vorbit cu doctorul ei în spital, și am impresia că a înscenat 
această mică “tragedie”. 

— Chiar așa? 

— Da, şi asta pentru a mă aduce pe mine aici. Zâmbi oare- 
cum stânjenit. O cam neglijasem în ultima vreme. Dar 
adevăratul scop a fost acela de a te vedea pe tine aici. 

— Poate că ai dreptate, spuse ea şovăind, dar... 

— Ştiu! continuă el tăios. Insula aceasta nu e stilul tău, nu 
poate să-ţi ofere toate acele distracţii după care tânjește inima 
ta, am dreptate? 

Josey clipi indignată. Nu era naivă, știa că Mocollan este un 
individ fără scrupule, dar nu se aștepta s-o atace atât de 
grosolan. Încercă să-l privească în ochi. 

— Atunci poate îmi spui tu de ce am rămas! 

— Pentru că ţi-a oferit o recompensă: pe mine. 

Era cu siguranţă nebun, gândi Josey. 

— Chiar crezi că acesta a fost motivul? 

— Mai mult ca sigur. Râse disprețuitor. 

— Am impresia că-ţi cam face plăcere să te flatezi singur, 
domnule Mocollan. 

— Nicidecum, cunosc genul tău de femeie. 

— Pentru o persoană care mă știe doar de cinci minute, este 
puţin cam dificil să vorbească despre “genuri”. 

— Nu fi naivă, domnişoară Smith. Ştii cu siguranță că 
scumpa mea mătușă mi-a vorbit ani de zile despre tine. Cel 

mai adesea ca despre o soție model. Când a dat cu ochii de 
mine în spital, și-a dat seama că întâlnirea noastră va fi 
inevitabilă și a încetat. 

— Nu cred nici un cuvânt! murmură Josey. Maud n-ar fi în 
stare de așa ceva, continuă ea tot șoptit, dar în adâncul sufle- 
tului ştia că nu are dreptate. Nu-i făcuse și ei Maud același 
lucru? 

O privi ironic. 

— Domnișoară Smith, de ani de zile fac tot posibilul ca să 
te evit. Am lipsit de la zeci de petreceri doar la gândul că vei fi 
acolo. Te surprinde acest lucru, nu-i așa? 

Josey izbucni în râs, amuzată de felul în care Maud izbutise 
să-i ţină departe unul de celălalt. 

— Mă bucur că ţi se pare amuzant. 

Josey își stăpâni cu greu râsul. 

— Scuză-mă, dar nu e ceea ce crezi. 

— Fii sigură de asta. Eşti drăguță să-mi explici? 

— Cred că iei totul prea în serios, domnule Mocollan. Dar 
poti continua să aplici metodele dumitale; văd că au dat roade 
până acum. 

O privi din nou, cu ochi mici, tăioși. 

— Nu fi ipocrită! Vocea îi era atât de aspră încât Josey se 
cutremură. 

— Vreau să pleci până mâine dimineaţă, cel mai târziu. 
Mătuşa mea ţine prea mult la tine; nu vreau să abuzezi de 
încrederea ei. 

Josey trase adânc aer în piept. 

— Ce te face să crezi că aş abuza de ea? 

— Trecutul tău! îi răspunse Thorne. Ai uitat că am ascultat-o 
pe Maud vorbindu-mi despre tine ani întregi? Din toate 
poveștile ei am reţinut un lucru esenţial: ești genul de femeie 
frivolă pe care îl disprețuiesc profund. Se opri brusc. Și în 
plus, ai reușit să profiti și de John. 

— Ce vrei să spui? întrebă uimită Josey. 

— Am trecut recent pe la casa familiei Trescott, încercând să 
discut cu tine despre situaţia lui Maud, poate chiar să 
cooperăm în acest sens. Le-am întâlnit acolo pe surorile 
Trescott, care mi-au cerut părerea ca avocat și după ce le-am 
ascultat, am fost nevoit să recunosc faptul că nemulţumirea 
lor era pe deplin justificată. Erau singurele lui rude, dar el ţi-a 
lăsat ţie toată averea. Cincizeci de mii, nu-i aşa? Venitul lor 
este atât de mic, încât probabil își vor pierde și casa. Cum te 
bucuri de aceşti bani știind că vin de la nişte bătrâne care vor 
rămâne curând fără adăpost, domnişoară Smith? 

Josey fu îngrozită de aceste răstălmăciri, dar o eventuală 
explicaţie ar fi putut părea o încercare de a se dezvinovăţi și 
nu dorea să-i ofere lui Mocollan această satisfacţie. 

— Nu-mi închipuiam că ești genul de bărbat care apleacă 
urechea la bârfele unor bătrâne, spuse ea, cât se poate de 
calm. 

Josey observă cu uimire că răpsunsul ei nu-i plăcu deloc lui 
Thorne. 

— Ca avocat trebuie să ascult fel de fel de oameni, pe care 
nu este neapărată nevoie să-i și admir personal, încercă el o 

explicaţie. Le-am spus atunci că nu au nici o şansă. John era 
liber să-şi lase moștenire toată averea amantei lui, dacă așa 
dorea. 

Devenise grosolan, chiar vulgar. Josey îl privi îngrozită în 
timp ce abia mai putea vorbi de furie. 

— Sper că n-ai de gând să-i spui și lui Maud asemenea 
măgării! Avea o părere foarte bună despre John și nu cred că 
i-ar plăcea să audă calomniile tale. 

— Nu am nici cea mai vagă intenţie de a-i face lui Maud asta. 

— Ar fi bine! Pentru că vei afla cu uimire că ştie totul despre 
testamentul lui John, ba mai mult, e de acord cu el. 

— Ai făcut o mișcare inteligentă, nu pot să nu recunosc. 
Bravo, domnişoară Smith! 

— lar dumneata ai greșit prosteşte! continuă cu răceală 
Josey. Insultându-mă în felul acesta m-ai convins să rămân, nu 
să plec. Şi acum, la revedere domnule Mocollan! 

Se întoarse, dar Thorne îi prinse mâna și i-o strânse cu 
putere. 

— Nu te grăbi, n-am terminat! 

Josey își trase mâna încercând să se elibereze din strân- 
soare, dar nu izbuti. 

— Mai bine ai pleca, domnişoară Smith. Nu ai ce căuta aici. 
Într-un oraş mare, cu banii și înfățișarea dumitale, ai putea 
avea parte de o căsătorie pe cinste, dacă vrei. Nu toţi bărbaţii 
sunt la fel de pretenţioşi ca mine, adăugă el cu hotărâre. 

— Te rog să-mi dai drumul! spuse ea cu indiferență. 

Thorne o eliberă, ducându-și mâna spre buzunar. 

— Foarte bine! Cât vrei ca să dispari în cel mai scurt timp? 

— Domnule Mocollan, încerci cumva să mă mituiești? 
întrebă ironic Josey. 

— Chiar așa! 

— Şi crezi că banii tăi mă vor convinge s-o părăsesc pe 
Maud? 

— Da, în cazul în care prețul este suficient de mare, con- 
tinuă el. Cât vrei? 

După o scurtă pauză, Josey continuă pe același ton. 

— Hm, să zicem încă 50.000, ca să-mi rotunjesc suma. ÎL 
privi apoi cu ochi mari, așteptându-i replica. 

— Cred că ai luat-o razna sau eşti mai lacomă decât îmi 
închipuiam! Glumești, nu-i așa? întrebă el amenințător. 

— Ești atât de inconsecvent, domnule Mocollan! zâmbi ea. 

— Vrei cumva să mă șantajezi? Te sfătuiesc să nu încerci așa 
ceva pentru că vei sfârși după gratii! 

Josey se trezi cu palma pe obrazul lui. Fusese o reacţie 
spontană ce se declanșase în mintea ei când cuvântul 
“închisoare” fusese pronunţat. Josey ura violenţa, dar com- 
portamentul vulgar al lui Mocollan întrecuse orice măsură. 
Privea acum fascinată urmele albe ale degetelor ei pe faţa 
lui. 

— Căţea nemernică! spuse el aproape urlând, cu gura schi- 
monosită de furie. Mai încearcă o dată și vei regreta! 

Josey își ridică privirea şi spuse dispreţuitor. 

— Ştiu foarte bine ce urmărești de fapt, ipocritule! Ţi-e o 
frică de moarte că Maud ar putea schimba testamentul în 
favoarea mea. 

Faţa lui Mocollan se întunecă, iar ochii îi scăpărau scântei. 

— Deci asta era! După ce l-ai jecmănit pe John ești acum pe 
urmele lui Maud. Dar, nici o grijă, am să te distrug eu mai întâi! 

Josey se aplecă din nou spre el să-l lovească, dar de data 
asta Mocollan îi prinse mâna și i-o răsuci cu putere la spate, 
obligând-o să îngenuncheze. 

— Ți-am spus să nu mai încerci pentru că vei regreta! Cere-ţi 
scuze! 

Ea îl privi cu ură. 

— Să te ia naiba, nemer...! Urlă apoi de durere căci 
Mocollan îi strânse degetele ca într-o menghină. D... dă-mi 
drumul! se smuci ea cu furie. 

El o eliberă încet. 

— Să nu te joci cu mine, domnişoară Smith! continuă el. 
Nu-ţi voi permite să-i faci vreun rău lui Maud. Știu totul despre 
tine! Mi-a povestit în ce hal erai când te-a cunoscut și cum te-a 
recomandat lui John pentru că mureai de foame. Blestemată 
fie clipa aceea! Nu știa atunci nimic despre tine, doar că 
intraseși în viața ei ca o vagaboandă, ca o mâţă ipocrită! 

Ea îl privi cu ochii mici de furie. Nu-i mai păsa de nimic; 
toate amintirile îi apăreau acum în față, mai dureroase ca 
niciodată. 

— Nu mi-e teamă de amenințările tale și n-o voi părăsi pe 
Maud ca să-ţi dau ţie satisfacţie. Eşti un mincinos, un laş 
ipocrit şi un avocat de două parale. Ar fi trebuit să fii dat afară 
din barou. 

— Reputația mea ca om al legii este de necontestat, con- 
tinuă el arogant, așa că, ţine-ţi gura! 

— Reputația ta e praf în vânt, dacă-ţi tratezi clienţii în felul 
în care l-ai tratat pe... unul din prietenii mei! urlă Josey cu 
vocea gâtuită de emotie. 

El o privi încruntat. 

— Ce vrei să spui? Despre ce prieten este vorba? Trebuie să-mi 
dai o explicaţie...! 

Deși în culmea furiei, Josey fu extrem de precaută. 

— Nu trebuie să-ţi explic nimic! îl privi ea cu îndrăzneală. 

— Ba trebuie! Încerci acum să mă șantajezi din nou, sau 
arunci vorbe în vânt? 

— O, nu! Nu în vânt! continuă tăios Josey. Ştiu din propria-mi 
experienţă că ești un nemernic care folosește orice metodă 
pentru a răstălmăci adevărul. Dar, nici o problemă, pot lupta 
şi eu la fel de murdar, doar sunt o mâţă ipocrită, nu-i așa? 

— Eşti o isterică! 

Ochii ei aruncau săgeți de foc, iar părul bogat îi ieşise de 
sub eșarfă în bătaia vântului. 

— M-ai rănit și ai pus la îndoială dragostea mea pentru 
Maud. Dar nu-i nimic. Lucrurile nu vor rămâne așa. O mâţă 
ipocrită nu stă niciodată întinsă pe podea să-i facă pe plac 
stăpânului. În cazul în care nu ai înţeles mesajul meu, n-am să-ți 
ofer ocazia să te atingi de mine! Se întoarse brusc și o luă la 
goană prin nisip. 

Începuse să plouă şi stropii i se amestecau cu lacrimile, dar 
Josey nici nu observase. În scurtă vreme, silueta ei dispăru 
îndărătul copacilor. 


Capitolul 4 


„De ce ai făcut asta, Maud?” 

Josey se repezi spre camera lui Maud de îndată ce fu în 
casă. Nici măcar nu-și scosese pelerina de ploaie. Maud se 
spălase pe cap și-și usca acum părul cu un prosop. În cele din 
urmă o privi pe deasupra ochelarilor, cu ochi mici și curioși. 

— Fi, cum a mers? întrebă ea. 

— Dacă a mers? Tocmai am avut o partidă de box cu nepo- 
tul tău. L-am pălmuit, iar el aproape mi-a rupt braţul. 

— Înseamnă că a mers! continuă încântată Maud. 

— Fii serioasă! Eu şi Thorne ne urâm ca șoarecele cu pisica. 
Mi-a cerut să plec — de fapt mi-a poruncit — și nu m-ar mira să 
fi plecat chiar el dacă eu n-am făcut-o. 

— A, nu, nu va pleca! E prea încăpățânat! continuă amuzată 
Maud. Mi-a promis că rămâne de sărbători, și așa va face. 
Măcar să te sfideze, dacă nu pentru altceva. S-ar putea să 
încerce să mă convingă să scap de tine, dar eu voi plânge și voi 
avea palpitaţii... 

— Nu poţi să-l duci de nas așa uşor, adăugă Josey. 

— Bineînţeles că nu, spuse calmă Maud, apoi continuă din 
ce în ce mai încântată. Se va înfuria cumplit! 

— E cu totul altceva! Dar ce i-ai povestit tu despre mine? 
Din câte am înţeles de la el, ai încercat să mă arunci în braţele 
lui ca pe o posibilă soţie. De ce? 

— Mi s-a părut cea mai bună metodă de a vă ţine la distanță, 
șopti Maud. Nu-i place să fie hărțuit. 

— Mulţumesc frumos, spuse răutăcios Josey. Nu crezi că era 
mai bine să ne spui fiecăruia adevărul? Și acum de ce vrei să 
ne impingi unul spre celălalt? Maud, tu pui ceva la cale? 

— Da, recunoscu Maud. Ochii îi erau albaștri şi străluci- 
tori. 

— Dacă te referi la căsătorie, mai bine ia-ţi adio! Nu voi fi 
soția mult-iubitului tău nepot, chiar de-ar fi ultimul bărbat de 
pe Pământ. ÎI dispreţuiesc! Ba nu... îl urăsc! 

Maud chicoti. 

— Plec mâine, Maud. Mă întorc la Atlanta. 

Maud își scoase ochelarii și o privi insistent. 

— Nu, Josey, te rog să rămâi! spuse ea pe un ton plângăreţ. 

— Îmi pare rău, Maud, dar nici măcar de dragul tău nu voi 
mai rămâne în această casă alături de el. 

— Ba da, pentru că îmi ești datoare, Josey Smith! 

Urmă o scurtă pauză. 

— Da, așa este, dar nu m-am gândit niciodată că aștepți ceva 
în schimbul ajutorului pe care mi l-ai dat. Și totuși... 

Maud zâmbi. 


36 SUZANNE DYE 


— În regulă, sunt o nemernică pentru că fac acest lucru. Sau 
cel puţin așa crezi tu, adăugă Maud. Dar înseamnă mult pen- 
tru mine să rămâi aici să-i ţii piept lui Thorne şi să nu te lași 
intimidată. Pun pariu că vei fi mai tare ca el! 

— Nu cred că aceasta este calea cea mai bună pentru a-l face 
să mă ia de soţie, spuse Josey sec. 

— Dar nu am vrut să spun că trebuie să te căsătorești cu el, 
păru surprinsă Maud. Tu și Thorne? Ar fi ca și cum ai încerca 
să amesteci uleiul cu apa. Toată presiunea pe care am exerci- 
tat-o asupra lui când eram în spital a fost ca să mai înveselesc 
un pic atmosfera, să creez o intrigă. Nu, Josey, tot ce-ţi cer este 
o mică favoare. Vreau să-l faci să se descotorosească de o scor- 
pie cu care s-a încurcat nu de multă vreme. 

— O scorpie? repetă uluită Josey. Vrei... vrei să spui... o 
femeie? 

— Da, poţi spune şi așa, dar oricum e o scorpie. 

— Şi asta presupne să iau locul scorpiei și în patul lui? 
întrebă sarcatic Josey. 

— O, Doamne, nu! o privi îngrozită Maud. Vreau doar să-i 
pui niște sare pe coadă. Până acum ai fost o provocare pentru 
Thorne. Nu este obișnuit ca o femeie să-l refuze. Ochii lui 
Maud străluceau ciudat. Femeia despre care îți vorbesc este 
extrem de posesivă şi sper ca tocmai acest lucru să producă 
separarea dintre ei. Haide, Josey, e o nimica toată! Mai ales 
pentru tine care-l urăști atât; nici nu te vei sinchisi de el. 

— Nu prea îmi place, spuse Josey fără entuziasm. 

— Dar, unde ti-e spiritul combativ, draga mea? o întrebă 
Maud. 

— Cred că l-am lăsat pe plajă, zâmbi Josey. 

Maud o privi cu aceiași ochi strălucitori. 

— Josey, draga mea, ultimul lucru pe care mi-l doresc este 
să te fac să suferi. Ai încredere în mine! Femeia despre care îţi 
spuneam, Eve Sanders, este aici. A venit cu el de dimineață 
și stă la un hotel. Aproape că m-a obligat s-o invit la cină, deși 
i-am dat de înţeles că nu era binevenită. Pare destul de 
inteligentă și mai ales foarte insistentă, așa că mă tem că se va 
căsători cu el. 

— Până acum a reușit totuşi să rămână burlac. 

— Da, însă femeia asta pare să-l domine. Dolph Sanders n-a 
avut nici o intenţie să se însoare cu ea, dar s-a trezit în faţa fap- 
tului împlinit. Ştie că nu pot s-o înghit și-i face plăcere să mă 
înțepe spunându-mi că, după căsătorie, îl va lua pe Thorne de 
lângă mine. După o scurtă pauză continuă pe un ton 
plângăreț. Josey, nici n-ai idee cât de mult se schimbă în 
prezenţa ei. Când se află lângă ea, întotdeauna mă tratează 
mai rece, mai distant. 

Josey o privi cu compasiune. Înţelegea durerea lui Maud. 
Dar astfel de lucruri nu le considera de competenţa ei. 

— Maud, eu nu sunt genul de “femeie fatală”. Dintre noi 
două, eu aș pierde cu siguranță. 

— Josey, dintre tine și Eve eu aș paria oricând pe tine, spuse 
hotărâtă Maud. Tu nu va trebui să te lupti cu ea, ci cu Thorne. 

— De ce? păru încurcată Josey. 

— Să zicem că e un experiment, ești de acord? Fii sinceră cu 
el şi lasă lucrurile să vină de la sine. Thorne nu trebuie să știe 
că îţi este frică de el, ţine minte acest lucru. 


38 SUZANNE DYE 


„Ce psiholog bun e Maud!” gândi Josey în timp ce urca 
treptele spre camera ei. Bineînţeles că dacă ar fi știut adevărul 
despre ea, toate planurile lui Maud s-ar fi spulberat. I se părea 
ciudată și caraghioasă ideea de a-i despărţi pe cei doi făcând-o 
geloasă pe Eve, râzându-i în nas. 

Josey își dădea seama că, dacă Mocollan ar fi recunoscut-o, 
ea s-ar fi întors după gratii. Diferenţa era că de data asta nu-i 
mai era frică de el. 

Intrând în cameră observă cu uimire că nu era goală. 
Mocollan stătea lângă patul ei, privind cu atenţie o fotografie a 
lui Maud alături de John; Josey le-o făcuse anul trecut în grădină, 
iar zâmbetele din privirile lor parcă intrau adânc în ființa ei. 

Mocollan așeză fotografia cu multă grijă la locul ei, ca și 
când prezenţa sa acolo, în camera lui Josey, era perfect nor- 
mală. Își schimbase hainele ude cu niște pantaloni largi, 
marinăreşti, și o cămașă deschisă la culoare. Părul des şi negru 
strălucea ud în lumina lămpii. O privi uimit ca și când o vedea 
pentru prima dată. 

— Frumoasă priveliște! spuse el arătând spre fereastră. 
Maud chiar își doreşte să rămâi aici. Din camera mea poţi 
vedea numai casa verde a vecinului din față. 

Josey păru că nu pricepe aluzia. 

— Ce cauţi aici? întrebă ea tăios și ochii îi căzură pe un ser- 
tar deschis. Îmi umbli prin lucruri? 

— Te aşteptam! 

— Şi te distrai cotrobăind prin sertare! răbufni Josey. Ce 
vrei să găsești? Scrisori de dragoste de la John? 

Un zâmbet răutăcios înflori pe buzele lui Thorne. 

— Cam așa ceva. Sau, mai degrabă, căutam o explicaţie pen- 
tru ceea ce mi-ai zis pe plajă. 

Josey îl privi în ochi fără a schiţa nici o mișcare. 

— Te-a uimit faptul că nu am acceptat mită? 

— Nu, mă refeream la acel atac asupra integrităţii mele per- 
sonale. 

— A, da? continuă Josey pe același ton. Te-a deranjat cumva? 

— Ştii al naibii de bine că da; nici unui avocat nu i-ar plăcea 
să i se spună că este corupt. 

— N-am zis că ai fi corupt, domnule Mocollan, deși nu este o 
idee tocmai rea. Cred că am folosit cuvântul “mincinos” adăugă 
ea mai încet. Stiu că minciuna este un lucru obișnuit printre 
avocaţi, mai ales când sunt în joc interesele personale, dar mie 
îmi pare inuman să bagi un om nevinovat după gratii, doar pen- 
tru a-l scoate basma curată pe celălalt, care îţi este prieten. 

EI o ascultă cu atenţie. 

— Nu am văzut aproape niciodată un inculpat nevinovat, 
domnișoară Smith. Poliţia face de cele mai multe ori treabă 
bună. Dar nu aceasta este problema; eu apăr oamenii, nu îi 
acuz şi, din câte îmi dau eu seama, tu vorbeşti de niște 
acuzaţii. Am impresia că mă confunzi cu altcineva. Și, să nu 
uit! Limbajul tău este de-a dreptul... fermecător! continuă 
ironic Thorne. 

— Nici tu nu te-ai lăsat mai prejos, domnule Mocollan, m-ai 
insultat grosolan! 

— Încetează cu acest “domnule Mocollan”! Este prea formal 
pentru doi oameni care se urăsc de moarte. 

Josey îl privi mirată. 

— Şi cine este acest inculpat misterios? continuă el. Un tată, 
un frate...? 

— Nu este nevoie să-ţi dau explicaţii! 

— Dar eşti sigură că există cu adevărat? întrebă el zeflemi- 
tor. 

— De ce crezi că n-ar exista? 

Thorne o privi în ochi. 

— Ar putea fi o mică strategie prin care să-mi atragi atenţia 
asupra ta. 

— Chiar nu poţi să înţelegi că nu-mi pasă de atenţia ta? se 
enervă Josey. Am aflat totul despre tine cu multă vreme în 
urmă! Te-am disprețuit atunci, la fel ca și acum, așa că 
păstrează-ți atenţia pentru Eve Sanders, iubita dumitale, con- 
tinuă ironic Josey. 

— Eve Sanders? șopti Thorne. Deci Maud ţi-a vorbit despre ea. 

— Da, însă te asigur că nu vreau să te cuceresc. Problema ta, 
Thorne Mocollan, ești chiar tu, spuse Josey foarte sigură pe 
ea. Orice femeie pe care o întâlneşti este pentru tine o 
posibilă parteneră și în mod automat ai impresia că o poți 
transforma în amantă. Poate că te va șoca, dar eu sunt o 
excepţie. Nu mă atragi câtuși de puţin și singurul lucru pe 
care-l doresc de la tine este să pleci din camera mea și să mă 
lași în pace pentru totdeauna! 

Faţa lui Thorne se întunecă brusc și același zâmbet zeflemi- 
tor îi apăru în colţul gurii. 

— Te înșeli amarnic, draga mea! M-ai provocat și nu pot să 
trec așa ușor peste acest lucru, mai spuse el batjocoritor. Dar 
mai bine să vedem cum te descurci. 

Josey îşi aminti cuvintele lui Maud și conștientiză faptul că 
făcuse o greșeală. Era însă prea târziu. Thorne o luase în braţe 
și era gata s-o sărute, o strângea la piept cercetându-i cu 
atenţie faţa speriată. Se apropiase atât de mult de ea, încât 
Josey îi putea simţi răsuflarea caldă în timp ce el îi șoptea încet 
la ureche: 

— Nu cred nimic despre inculpatul misterios de care îmi 
vorbeşti și sunt de asemenea foarte sceptic în ceea ce privește 
repulsia ta faţă de mine. Am impresia că îţi dorești al naibii de 
tare să fac dragoste cu tine! 

— Înfumurat nemernic...! Își trase capul pe spate și-l privi 
cu ură. Da, căzuse într-o cursă! 

Thorne n-o sărută de la bun început. Cântărind-o cu 
privirea, mâinile lui îi mângâiară pieptul rotund și catifelat. 
Josey respiră adânc atunci când degetele lui strânseră cu 
putere vârful delicat și sensibil al unuia dintre sâni. Vru să se 
smucească din nou, dar îşi dădu seama că nu avea nici o şansă 
— Thorne nu s-ar fi oprit, ba dimpotrivă. 

— Foarte drăguţ! șopti el tot ironic. 

Josey îi simţea acum respiraţia sacadată și mirosul loțiunii 
de ras amestecat cu cel sărat și umed al oceanului. În cele din 
urmă, buzele lui îi atinseră gura, care i se deschise involuntar 
și o sărută îndelung, apăsat. 

Josey mai fusese de multe ori sărutată, dar niciodată de un 
bărbat atât de sigur pe el, pe farmecul lui personal. Fiecare 
fibră din corpul ei începu să vibreze, când Thorne o eliberă 
brusc și îi spuse încet: 


42 SUZANNE DYE 


— Să închidem ușa! 

Ea se trase înapoi roșie în obraji, cu părul în dezordine. Se 
simţea atât de umilită! Încercă să rostească ceva ca să nu mai 
vadă bucuria aceea sălbatică din ochii lui. 

— Îmi pare rău, dar nici de dragul lui Maud nu aș fi de 
acord să mă seduci! zise ea încurcată. 

— Vrei să spui că ţi-a cerut Maud acest lucru? Un fior de 
gheaţă îi cobori pe şira spinării și Josey bolborosi aproape 
ininteligibil. 

— Nu... nu chiar așa. E cu... 

— Atunci, nu putem s-o dezamăgim pe Maud, nu-i așa? o 
întrerupse el cu un alt sărut, complet diferit de primul. Îi strivi 
buzele cu dinţii lui, forţând-o să deschidă gura. 

Josey încercă să se elibereze, dar se simți imobilizată de 
braţele care o strângeau din ce în ce mai tare, de buzele lui 
calde și umede. Mâine va avea cu siguranță vânătai, gândi 
Josey, dar ceva din străfundurile fiinţei îi şopti că trebuie să 
înceteze a se mai lupta şi să aștepte în liniște ca Thorne să-i 
dea drumul. 

— Te urăsc, Thorne Mocollan! spuse ea cu furie, când în 
cele din urmă fu eliberată. 

El o privi ironic. 

— Nu prea cred! Îi apucă bărbia, obligând-o să-l privească 
în ochi. Spune-i lui Maud că în ceea ce mă privește, totul a 
mers foarte bine, continuă el, tot ironic. Te doresc și nu ești o 
excepţie așa cum ai crezut. Nici pe departe! Pot să te am 
oricând poftesc și chiar să-ți demonstrez că îţi va plăcea. Dar 

asta se va întâmpla atunci când voi hotări eu, nu când zice 
Maud sau când ai tu chef. Când voi hotări eu, Josey Smith, vei 
fi amanta mea! 

— Poate pe lumea cealaltă! șopti Josey. 

— Da, vom fi un cuplu fermecător! Dar mai întâi povestește.-i 
lui Maud ce ţi s-a întâmplat, ca să nu se mai joace altă dată cu 
focul! Se întoarse brusc și ieşi din cameră. 

Cu pași nesiguri Josey intră în baie, își scoase rochia și 
răsuci robinetul dușului. Se simțea mai bine acum sub jetul 
cald ce îi cădea pe corp, pe faţă. Îşi mai recăpătase ceva din 
spiritul combativ, dar știa că nu va mai fi niciodată femeia 
mândră de până atunci. Crezuse că a devenit invulnerabilă, că 
nimic n-o va mai putea schimba, dar Thorne Mocollan îi 
dovedise contrariul în doar câteva minute. O făcuse 
conștientă de propria-i senzualitate atât de brutal, chiar 
umilitor, și acest lucru o marcase profund. Nu trebuia să-i 
povestească nimic lui Maud pentru că avea s-o rănească prea 
mult. Nu, trebuia să lupte singură acum, chiar singură. 

Se întoarse în dormitor și îmbrăcă cea mai veche rochie pe 
care o avea. Şi-o cumpărase în perioada în care începuse să 
lucreze la John; o rochie scurtă, din catifea maro, la care 
ataşase un guler de dantelă ce fusese al bunicii. Nu avea nici 
cea mai vagă idee că rochia, care i se potrivea perfect cu ochii 
şi cu părul brun-roșcat, o făcea să arate ca un înger, ca o ființă 
din altă lume. 

Când Josey intră în salon, Thorne și Eve stăteau alături pe 
o canapea micuță de lângă fereastră. El o privi cu mult interes 
printre pleoapele întredeschise, iar Josey putu să observe cât 
de elegant era în costumul negru de seară. 

— Bună seara, Josey! zise el încet. Aș vrea s-o cunoşti pe Eve 
Sanders. Eve, ea este Josey Smith, secretara lui Maud! 

— Bună, rosti indiferentă Eve. 

Josey observă că o privea cu ochi mici, bănuitori și cu un 
zâmbet arogant în colţul gurii. Se aplecă puţin să-i dea lui 
Thorne paharul gol și un decolteu superb ieși la vedere. 

— Îmi umpli paharul, iubițel? 

Faţa lui Thorne nu se clinti, dar Josey își dădu seama că nu-i 
făcea deloc plăcere să i se spună “iubiţel”. 

— Mai întâi s-o servim pe Josey, spuse el scurt. Ce vrei să 
bei? o întrebă. 

— Un şpriţ, te rog! 

— Un şpriţ? Ce e asta? întrebă Eve ridicând sprâncenele. 

— Vin alb cu sifon, explică Thorne. 

— A, un fel de șampanie a săracilor! continuă ironic Eve. 

Josey nu reuși să-și dea seama dacă intenționase s-o 
rănească, sau totul fusese din greșeală. Nu se putea citi nimic 
pe fața frumoasă, dar rece ca de piatră, a lui Eve. Probabil că 
acel simţ al posesiei, gelozia de care îi vorbise Maud, o averti- 
zau subtil pe Josey să stea departe de Thorne. 

De fapt, Eve fusese profund şocată de apariţia lui Josey. 
Auzise ceva despre o secretară a lui Maud, dar își imaginase o 
femeie mult mai în vârstă, în nici un caz nu și-o închipuise pe 
Josey atât de tânără și de frumoasă. 

Purta o rochie mulată din mătase albastră, ce-i contura fru- 
mos corpul și lăsa la vedere un gât subțire și delicat. Cerceii 
încrustaţi cu diamante, colierul și ceasul scump din aur, 
rămase probabil de la fostul soţ, Dolph Sanders, îi dădeau un 
aer elegant, dar cam ostentativ pentru o cină în familie. Părea 
foarte sigură de frumuseţea ei și era convinsă că tot acest fast 
îl va tine pe Thorne alături de ea pentru totdeauna. 

Dolph o dezamăgise profund. Era un multimilionar 
alcoolic și afemeiat, iar căsnicia lor fusese pentru Eve o 
umilire. Îl dorea acum pe Thorne, bărbatul viril, conștient și 
sigur de bărbăţia lui, pe care nu trebuia să şi-o mai dovedească 
prin numeroase alte aventuri. 

Ştia că Maud o urăște și avea de gând să scape de ea, ime- 
diat după căsătoria cu Thorne. Dar acum se mișca prudent și 
era hotărâtă să rămână la Hilton Head cu Thorne, chiar dacă 
asta presupunea să îndure insultele și răutăţile lui Maud. 
Fusese foarte inspirată că venise în această seară. Arma secretă 
a lui Maud părea să fie chiar Josey. 

Thorne nu se mai așeză pe canapea ci se cuibări într-un 
fotoliu. Eve îşi subţie buzele încercând o scurtă conversaţie, 
apoi se ridică brusc pentru a se așeza din nou, de data asta însă 
pe brațul fotoliului lui Thorne, cuprinzându-i gâtul cu braţele. 

— Dragul meu, te rog să nu lucrezi până târziu în seara asta. 
E prima noastră noapte aici și vreau să mă duci devreme la 
hotel. Promit că n-o să te rețin prea mult! spuse ea, șoptindu-i 
ceva la ureche. 

El o privi nepăsător. 

— Scuze, draga mea, dar am o mulțime de lucruri de ter- 
minat în seara asta. După cină am să-l rog pe Theodore să te 
conducă la hotel. 

— Atunci de ce mi-ai spus că vrei să cinăm împreună, dacă 
ştiai că trebuie să lucrezi? 

— Din câte-mi aduc aminte, tu ai insistat! îi răspunse 
indiferent Thorne. Te-am avertizat de la bun început că aceas- 
ta va fi o călătorie de afaceri pentru mine, dar tu ai vrut să vii 
zicându-mi că ai o mulțime de prieteni pe insulă, cu care te vei 
distra de minune! 

Eve zâmbi malitios, întorcându-se către Josey. 

— Ce anume faci pentru domnișoara Lorrimer? întrebă ea 
brusc. 

Josey își concentră toată atenţia asupra ei. 

— Bat la maşină scrisorile lui Maud și manuscrisele, de 
îndată ce îmi va îngădui acest lucru. 

— Şi când îţi va permite acest lucru? o îngână amuzată Eve. 
Vrei să spui că nu-ţi dă voie să te atingi de cărţile ei? 

Josey întâlni privirea lui Thorne, după care spuse ca 
hipnotizată: 

— Nu încă. 

Spre surprinderea ei, Thorne îi luă apărarea. 

— Maud are nevoie de ea, Eve! spuse el ferm. 

— Chiar așa? întrebă lingușitor Eve. Eu cred că pentru 
domnișoara Smith viața aici este o lungă vacanţă din care, sur- 
prinzător, îi vin o mulţime de bani. 

Thorne râse, dar Eve era mulțumită. Aruncase o sămânță și 
aştepta acum să încolțească. Ştia că lui Thorne nu i-ar fi plăcut 
ca cineva să profite de mătușa lui. 

Întorcându-se din nou spre Josey, începu s-o descoasă: ce 
studii avea, ce experienţă în muncă, dar în viaţa personală? 
Josey îi răspunse în câteva cuvinte, sesizând ironia. 

— Şi părinţii tăi? continuă Eve. Au fost de acord să pleci de 
acasă și să trăieşti cu John Trescott la vârsta pe care o aveai? 

— Muriseră când am plecat eu. 

— A, în Atlanta sau...? 

— Vin dintr-un orășel din Alabama, Medlar's Mill se 
numeşte, domnişoară Sanders. 

— Ai fost independentă foarte de timpuriu, nu-i așa? Sau n-ai 
fost independentă? continuă ea cu subînțeles. 

Josey o privi ușor încruntată și, trăgând adânc aer în piept, 
întrebă amabil. 

— Ia să vedem, domnişoară Sanders! Sunteţi văduvă sau 
divorțată? 

— Sunt divorțată, dar nu cred că este treaba ta. 

— A! râse Josey. Mi-ar plăcea la nebunie să aud mai multe 
detalii. Eraţi incompatibili din punct de vedere sexual? De ce? 
Câţi bani aţi primit la divorț? 

Thorne chicoti înfundat. 

— Crezi că eşti amuzantă, dar te înșeli! izbucni înfuriată 
Eve. Întrebările tale sunt maliţioase, chiar stupide ţinând cont 
de locul pe care-l ocupi aici. Thorne trebuie să știe totul 
despre tine, despre viața și pregătirea ta, chiar dacă... 

— Deja ştiu totul cu privire la viaţa şi pregătirea lui Josey 
Smith, o întrerupse el cu voce gravă. Eşti prea grijulie, Eve, nu 
este nevoie să vorbești în numele meu. Când voi avea nevoie 
de tine în acest sens îţi voi spune, dar până atunci, vezi-ţi de 
treaba ta! 

Eve se posomori dintr-o dată. Thorne n-o repezise nicio- 
dată de când se cunoscuseră, dar acum gelozia îi intunecase 
minţile și o făcuse să uite de bunele maniere. Era hotărâtă ca 
de acum încolo să se poarte cât mai frumos cu putință. 

— Bună seara, dragii mei! Mă așteptați de mult? 

Era Maud care părea foarte mulțumit de ceea ce vedea. 
Purta o rochie elegantă, de seară, pantofi cu tocuri foarte 
înalte și intrase în cameră fluturând între degete un 
portțigaret. Maud care nu fumase niciodată! Josey privi uluită 
bijuteriile scumpe ce îi împodobeau din abundență gâtul și 
mâinile. Deși toţi o admirau, Eve fu prima care spuse: 

— Ce bijuterii frumoase, domnişoară Lorrimer! 

Maud păru foarte încântată, dar Josey se simţea stânjenită. 
Îmbrăcată astfel, Maud părea vulgară, dar ce punea oare la cale? 

Thorne o însoţi până la scaun, apoi spuse pe un ton 
glumeţ: 

— Ca întotdeauna târziu, Maud, dar, ca întotdeauna, 
aşteptarea a meritat! 

— Târziu? întrebă Maud. Am crezut că este tocmai momen- 
tul potrivit. 

— Nu, adăugă Thorne. Theodore așteaptă cu cina de mai 
multă vreme. 

— Va trebui să mai aştepte, continuă Maud uşor ironic. Nu 
vom lua masa până când nu deschidem o sticlă de șampanie 
să propunem un toast. Dă-ne tuturor ceva de băut, iubițel! 

lubiţel? Josey pricepu aluzia. Probabil că Annie îi relatase 
lui Maud conversaţia lor, iar acum totul era folosit împotriva 
lui Eve. Inteligentă mișcare! 

Eve se aplecă puţin să admire bijuteriile lui Maud. 

— Toate vor fi ale lui Josey, într-o bună zi, spuse ea grațios. 

Eve zâmbi cu răutate. 

— Nu crezi că ar fiun pic... nedrept pentru viitoarea soție a lui Thorne? 

— Bineînţeles că nu, draga mea, răspunse fără ezitare 
Maud, ocolind privirea amenințătoare a lui Josey. 

— Mai mult ca sigur îţi vei schimba părerea de o sută de ori 
până atunci, spuse vesel Eve. Pot să-ți admir brăţara? 

Maud îi întinse mâna ostentativ şi începu să povestească 
ceva despre o iubire pasională trăită de doi tineri în deșert. 

— N-am auzit niciodată povestea asta spusă mai bine ca 
acum! rosti cu admiraţie Thorne. 

— Apropo de povești! continuă Maud. Sticla aceasta de 
şampanie mi-a fost dăruită de un bărbat cu care am petrecut 
două săptămâni minunate la Paris. Apoi ne-am despărțit pen- 
tru că el era căsătorit. Totul s-a petrecut acum douăzeci și 
cinci de ani, dar, de atunci, primesc o duzină de sticle din cea 
mai bună șampanie, în fiecare an. Maud suspină îndelung, 
apoi continuă: Dar, destul despre trecut! Viitorul contează 
acum! Ridică paharul: Pentru viitorul lui Thorne și al lui Josey, 
care vor fi foarte fericiţi împreună! 

— Chiar așa? întrebă tăios Eve. 

— Ştii, draga mea, aşa prezic astrele! 

— Şi cine ţi-a spus ce prezic astrele, domnişoară Lorrimer? 

— Doamna Zelda, astrologul meu, zâmbi amabil Maud către 
Eve, care fierbea de mânie. Tot ea mi-a spus că vede o 
căsătorie minunată în vieţile lor. 

— Foarte posibil, dar asta nu înseamnă că se vor căsători 
unul cu celălalt. Eu aș fi concediat-o în locul tău, 
dommnișoară Lorrimer. Este o incompetentă! 

Josey îl privi pe Thorne. Faţa îi era crispată şi-şi pierduse 
orice urmă de veselie. 

— Nu sunt de acord cu dumneata, domnişoară Sanders! 
spuse cu răceală Maud. 

Ochii lui Eve scăpărau scântei. 

— Nici nu trebuie să ne ostenim prea mult ca să ne dăm 
seama cine ţi-a făcut cunoștință cu astrologul dumitale, spuse 
cu subinţeles Eve. 

— Nu fi absurdă, Eve! rosti plictisit Thorne. Maud o 
cunoaște pe Zelda de douăzeci de ani, influenţa lui Josey la 
acea vreme era cam mică, nu crezi? Se ridică brusc, luând-o de 
braț pe Maud. Gata cu glumele și ironiile, Maud! E ora mesei, 
mi-e foame! 

Josey observă că era extrem de furios. Provocată de Maud, 
Eve se purtase prosteşte și avea să plătească scump pentru 
asta în fata lui Thorne. 

În sufragerie, masa era frumos decorată cu șerveţele bro- 
date pe margini, farfurii de porțelan alb, sfeșnice de argint și 
pahare de cristal. O coroniţă de trandafiri roșii, așezați în 
mijlocul mesei, dădea o eleganţă aparte întregului aranja- 

ment. Lumânările ardeau încet, aruncând lumini și umbre 
pe fata lui Thorne. Josey îl privi o dată sau de două ori, apoi 
nu-și mai ridică ochii din farfurie. Nu avea ce căuta acolo, știa 
bine acest lucru. Eve conducea întreaga discuţie, care era în 
principiu centrată asupra ei și a lui Thorne, cu vagi referiri la 
Maud care tăcea ostentativ. Josey bănuia că pune din nou ceva 
la cale. 

De îndată ce masa luă sfârșit, Josey îşi ceru scuze și se 
retrase în camera ei. Nimeni nu scoase nici un cuvânt. 

După o noapte cu somn agitat și plin de vise obositoare, 
Josey se trezi în zori mai ostenită decât se culcase. Abia reuși 
să se ridice din pat pentru a intra în baie. 

Când cobori, o găsi pe Maud singură în salon. 

— Bună dimineaţa! spuse aceasta veselă. Ai dormit 
bine? 

— Destul de bine, răspunse prudent Josey. 

— Ce părere ai despre seara trecută? 

Josey aşeză șervetul pe genunchi. 

— Te superi dacă îmi beau mai întâi cafeaua? întrebă ironic 
Josey. 

— Deloc! Maud îi așeză ibricul în faţă și împinse pâinea în 
prăjitor. Acum, spune-mi, ce părere ai? 

— Sincer? Cred că a fost un dezastru, continuă simplu 
Josey. Nu e prea frumos ca o gazdă să-și bată joc de musafirii 
ei. 

Maud râse zgomotos. 

— Am fost nevoită să mă comport așa pentru binele lui. Și 
fii sigură că a mers! Trebuia să afle odată ce căţea are lângă el! 

Josey îşi unse cu grijă o felie de pâine cu unt. 

— Chiar așa? 

— O, Josey, tu nu trebuia să te afli acolo aseară. După ple- 
carea ta s-a declanșat, de fapt, întreaga poveste! 

Josey o privi uimită. 

— Ce vrei să spui? 

— După ce ai spus că pleci, Eve s-a arătat foarte mulțumită 
de faptul că te-ai retras la timp, demonstrând astfel că îţi 
cunoşti lungul nasului! 

— Dumnezeule! șopti Josey. Dar e stupid! 

Maud zâmbi. 

— Thorne s-a înfuriat rău de tot. Bineînţeles, era deja ner- 
vos din cauza mea. 

— Fii atentă, Maud! E cu ochii pe tine. Ştie exact ce vrei să 
faci. 

— Sigur că ştie, continuă amuzată Maud. El nu e prost; 
știam că așa se va întâmpla. Dar ai văzut că m-am purtat fru- 
mos în timpul mesei. N-a putut să mai dea vina pe mine când 
Eve a spus prostia aceea! 

— Şi ce s-a întâmplat apoi? 

— Thorne a pus-o la punct în stilul lui ironic și distant. Ea 
a început să plângă, dar n-a reușit să-l impresioneze, deși a 
folosit toate metodele pe care numai o femeie le cunoaște, 
inclusiv sexul. Ochii lui Maud străluceau. Cred că au uitat apoi 
de mine, continuă ea, dar i-aș fi spus că a făcut cea mai mare 
greşeală vorbindu-ţi atât de urât. 

— Era geloasă, Maud, iar tu ai ştiut acest lucru și ai regizat 
totul. 

— Mai bine zis, și-a dat singură arama pe faţă... Oricum, a 
plecat de pe insulă. A dus-o înapoi la Atlanta astăzi, în zori. 

— Poate nu se va mai întoarce nici el, spuse Josey. 
— Prostii! continuă Maud, dar îngrijorarea i se citea pe chip. 


Toată săptămâna Josey fu extrem de ocupată, dar acest lucru 
nu o deranja deloc, dimpotrivă, era fericită că Maud îi găsea 
mereu ceva de făcut, ca să nu se mai gândească astfel la nimic. 

Miercuri după-amiază, Brian era liber și o invită la o plim- 
bare cu barca. La insistenţele lui Maud, Josey acceptase, deși 
fără prea mult entuziasm. 

În larg totul era minunat, dar când îl văzu pe Brian atât de 
fericit, privind-o în ochi cu dragoste, Josey își dădu seama că 
nu va reuși niciodată să-l folosească drept panaceu al tuturor 
durerilor ei. Și-ar fi dorit din toată inima ca prezenţa lui s-o 
excite câtuși de puțin, să simtă cum îi fierbe sângele în vene 
alături de el. Cum să faci dragoste — și încă pentru prima dată! 
— cu un bărbat de care nu ești îndrăgostită și pentru care nu 
simți aproape nimic? Lui Josey, o astfel de experienţă îi părea 
de-a dreptul stupidă și traumatizantă. 

Înainte de a se despărți, Brian îşi ceru scuze că n-o putea 
conduce acasă pentru că trebuia să se ocupe de barcă și o 
invită la cină în aceeaşi seară. Josey acceptă bucuroasă. 

Când văzu Mercedesul argintiu al lui Thorne parcat în fața 
casei lui Maud, Josey îşi dădu seama de ce fusese atât de neli- 
niștită în ultima săptămână — în adâncul sufletului, își dorise 
ca el să se întoarcă. 

Josey se aranjă cu multă grijă pentru întâlnirea cu Brian din 
acea seară; îmbrăcă o rochie foarte elegantă, decoltată mult la 
spate și cu un mic volan desupra genunchilor. Își pieptănă 
îndelung, părul strălucitor, apoi aplică pe pleoape un fard 
sidefiu și un ruj în aceeaşi nuanţă pe buze. Dintr-o dată, Josey 
îşi dădu seama, că nu pentru Brian se aranja atât de frumos, ci 
pentru Thorne — și ar fi dorit ca el s-o vadă arătând cât mai 
bine, să-l ştie gelos pentru faptul că ieșea cu alt bărbat. 

ÎI găsi în salon, privind-o cu indiferență în timp ce cobora 
scările. 

— Bună! spuse rece Josey. Stiam că te vei întoarce. 

— leși în oraș? 

— Da, încercăm un nou local care tocmai s-a deschis pe 
plajă, A cincea dimensiune. 

— Petrecere frumoasă! 

Toată seara Josey fu agitată şi nu pricepu nimic din tot ce-i 
povestea Brian cu atâta entuziasm. Cerceta cu privirea fiecare 

colțişor al încăperii și, dintr-o dată, privirea îi fu atrasă de o 
tânără pereche care tocmai se așeza la o masă lângă ringul de 
dans — Thorne și o fată superbă, altă blondă! Unde le găsea 
oare pe toate? Se întrebă Josey, cuprinsă de emoție. Se 
întoarse tremurând către Brian, fără să-l privească în ochi. 

— Eu... putem să plecăm? Sunt cam obosită; cred că am stat 
prea mult la soare astăzi! 

Cât de naivă fusese! gândi Josey în timp ce se ridicau. Îi 
spusese lui Thorne unde se va duce în speranţa că va veni și 
el, dar nu putea fi calmă văzându-l cu altă femeie. Se înroșise 
şi murea de rușine la gândul că Thorne își dădea seama de 
toate acestea și râdea probabil multumit în sinea lui. 

A doua zi de dimineaţă, o întrebă dacă nu doreşte cumva 
să-l însoţească la Charleston. Pentru că Josey nu se grăbea 
să-i răspundă, Thorne continuă indiferent: 

— Eu am de lucru toată ziua la un caz, așa că vei sta singură 
până după-amiază. 

— Du-te, Josey, interveni Maud. Am comandat o rochie prin 
telefon și trebuie să treacă cineva s-o ridice! 

Josey nu observă nimic suspect în ochii lui Thorne, așa că 
acceptă invitaţia. 


Pe drum ascultară muzică, dar el tăcu tot timpul. Când 
ajunseră pe Ashley River întrebă dintr-o dată: 

— Unde a zis Maud că se află magazinul acela? 

Josey îi spuse adresa exactă. 

— Se pare că vom fi aproape, și eu am treabă tot pe-aici. Voi 
parca mașina chiar aici, în stradă. Se opri la jumătatea dis- 
tantei dintre magazin și biroul de avocatură. Ne vedem diseară 
în același loc. Să zicem pe la cinci. Cred că ai suficient timp să 
ridici rochia şi să te plimbi puţin, spuse Thorne uitându-se la 
ceas. 

— Şi cum rămâne cu mașina? 

— Voi plăti probabil o amendă, râse el. 

Josey îl privi depărtându-se cu servieta în mână, observând 
cum atrăgea privirile femeilor ca un magnet. Zâmbi ironic și 
porni spre magazin. Luă rochia în câteva minute, pentru că 
totul era deja pregătit, și se hotărî apoi să caute ceva și pentru 
ea. 

Ochii îi căzură pe o rochie cu croială clasică, din crep ivo- 
riu, cu un umăr gol și foarte decoltată la spate. Părea ceva 
extrem de comun acolo, pe umeraș, dar cu siguranţă foarte 
sexy îmbrăcată de persoana potrivită. Materialul se mula fru- 
mos pe piept, iar în partea de jos, fiind ușor transparent, lăsa 
la vedere linia fină a coapselor. Lui Josey croiala i se păru cam 
îndrăzneață, dar de mare efect. Se dezbrăcă nervoasă și o 
cumpără imediat cu gândul că, probabil, nu avea s-o îmbrace 
niciodată. 

Thorne îi dăduse niște chei de rezervă, aşa că se întoarse la 
mașină, deschise portbagajul și, după ce așeză pachetele 
înăuntru, plecă să se plimbe. Mai avea timp la dispoziţie și se 
gândi că ar fi interesant să meargă spre Buttery. O luă în josul 
străzii admirând arhitectura caselor vechi și grădinile ce le 
înconjurau. Unele erau ascunse în spatele gardurilor înalte 

din cărămidă galbenă, ce lăsau la vedere doar frunzele 
palmierilor uriași, altele erau mici, cu multe azalee în față și cu 
unul sau doi copaci străjuind aleile. 

Ajunse la Buttery, chiar în portul Charleston, de unde se 
vedea insula Fort Sumter și, chiar în faţa ei, Atlanticul. Josey ar 
fi luat cu plăcere una dintre bărcile de agrement ce plecau de 
la debarcader și înconjurau insula, dar, uitându-se la ceas, își 
dădu seama că era târziu și porni înapoi. 

Thorne o aștepta rezemat de mașină, cu ochii pe jumătate 
închiși din pricina soarelui. Inima începu să-i bată cu putere, 
îi era teamă, dar în același timp o atrăgea prezenţa lui — senti- 
mente contradictorii pe care Josey nu și le putea explica. Se 
apropie încercând să pară indiferentă și-i zâmbi politicos. 

— Sper că nu m-ai aşteptat prea mult! 

— Nu, deloc! răspunse el distrat, privind-o insistent. N-ai 
vrea să luăm masa împreună? 

— Nu... dar... nu trebuie să ne întoarcem? întrebă Josey. 

— Maud nu m-ar ierta niciodată dacă te-aș aduce înapoi 
flămândă. Ce-ţi place ţie? Mâncarea chinezească, italiană, 
fructele de mare? 

— Te las pe tine să alegi, spuse ea sec. 

— Atunci, fructe de mare! 

Găsiră un restaurant drăguţ de partea cealaltă a podului. 
Era o clădire interesantă în formă de vapor, cu rampe înguste, 
balustrade și hublouri. Interiorul era decorat în stil 
marinăresc, cu odgoane și catarge vechi ce atârnau până dea- 
supra capetelor mesenilor. 

Se strecurară la locurile lor, dar Thorne privi suspicios în jur. 

— Mă tem că, în afară de toate aceste decoraţiuni, nu mai 
este nimic altceva de capul lui. Vrei să mergem în altă 
parte? 

Josey nu răspunse. Privea uluită în jur, atentă la fiecare 
detaliu. Dintr-o dată, se auziră sunând sirenele și un căpitan 
micuţ de lemn cobori pe niște sfori să ţină cârma chiar în 
mijlocul meselor. 

— Am înţeles, rămânem! zâmbi Thorne îngăduitor și oare- 
cum resemnat. 

Josey comandă supă de crab, specialitatea casei, iar Thorne 
un cocteil din fructe de mare, ambele excelente. Aflară în 
curând că astfel de preparate erau întotdeauna foarte gustoase 
aici, iar Josey se destinse treptat pe măsură ce Thorne părea și 
el mai relaxat. Deasupra lor, sforile se puseră în mișcare 
antrenând după ele păpușa de lemn care începu să danseze, 
dar Josey nu observa nimic de data aceasta. Discutară 
îndelung despre muzică, piese de teatru, cărți preferate, dar 
mai ales despre Charleston. Thorne era membru al Trustului 
Naţional pentru restaurarea caselor vechi și cunoștea foarte 
multe amănunte despre aceste locuinţe. Lui Josey îi plăcuse 
orașul și dorea să afle lucruri interesante despre căsuțele de 
lângă port, astfel că, discuţia fu binevenită pentru ea. 

La sfârșit, când Josey părea complet relaxată, Thorne o 
privi în ochi și o întrebă ridicând ușor sprâncenele: 

— Ai vrea să vizitezi Drayton Hall înainte de a pleca spre 
casă? 

Ochii ei străluciră. 

— Este departe de aici? 

— Doar la câteva mile. E o casă-muzeu ce aparţine Trustului 
Naţional. Cred că se vizitează astăzi. 

— Și eu care credeam că avocaţii reci și calculati nu sunt 
deloc interesaţi de arhitectură. 

leșiră pe autostrada mărginită de stejari bătrâni și nu se 
opriră decât în faţa casei. Singuratică, aproape austeră, părea 
coborâtă dintr-o altă lume. Josey o privi cu emoție. 

Se alăturară unui grup de vizitatori pentru a asculta expli- 
caţiile ghidului. Thorne îi spusese deja că muzeul era gol, dar 
Chiar și așa, fără mobilier, atmosfera era deosebită. Casa 
aparținuse aceleiași familii până în momentul când intrase în 
proprietatea Trustului Naţional, drept pentru care, efectele 
malefice ale civilizaţiei n-o afectaseră în nici un fel. Nu era 
electrificată, nu avea canalizare și fusese zugrăvită doar de 
două ori de-a lungul istoriei — ultima dată în 1865. Pentru stu- 
denţii de la arhitectură, casa era cu siguranță o nepreţuită 
sursă de informaţii. 

Când ghidul povesti despre balurile somptuoase ce aveau 
loc în fiecare săptămână în saloanele mari, la lumina 
lumânărilor, Josey aproape îi văzu cu ochii minţii pe acei 
oameni elegant îmbrăcaţi, dansând grațios și sorbind din cupe 
de cristal. 

Thorne se aplecă puţin spre ea și-i șopti la ureche: 

— Dacă priveşti cu atenţie, îi vei zări pe Scarlett și pe Rhett. 

Ea îl privi distrată. 

— Ştiu că sunt naivă, dar mă fascinează poveştile de acest gen. 

La plecare, Thorne o întrebă din nou: 

— Să înţeleg că ti-ar fi plăcut să trăiești în acele timpuri? 

— Nici gând! spuse hotărâtă Josey. 

— Mă uimești, cele mai multe femei simt nostalgia vre- 
murilor bune de altădată! 

— Cred că nu-și dau prea bine seama ce vorbesc, spuse 
ironic Josey. Viaţa a fost prea aspră cu femeile din acele tim- 
puri, pentru a mai putea vorbi de întoarcere în trecut. 

— Aspră? se miră Thorne. Eraţi așezate pe un piedestal! 
Admirate, mângâiate, protejate, iubite! 

— Pentru femeile care au trăit aici — tot ce se poate, con- 
tinuă sarcastic Josey, arătând spre Drayton Hall. Dar toate 
celelalte duceau o viaţă de mizerie: un copil în fiecare an, 
sclave umile ale soţilor lor. Mai degrabă voi, bărbaţii, tânjiți 
după acele vremuri. Atunci eraţi în vârf, iar acum într-o cădere 
continuă, în raport cu femeia, bineînţeles. 

— Aceasta este problema cu voi, feministele. Nu aveți simţul 
umorului, zâmbi Thorne în timp ce se îndreptau spre parcare. 
Deschise portiera și aşteptă până când Josey intră şi se așeză 
pe scaunul din faţă. Voi, femeile, continuă el, vreţi să fiți și 
poliţişti şi muncitori constructori ai unei lumi noi, dar în 
același timp să beneficiaţi și de un tratament preferenţial din 
partea bărbaţilor. 

Porni motorul cu același zâmbet ironic în colțul gurii. 

— Cât despre egalitatea cu bărbaţii, chiar dacă v-aţi fi născut 
cu sute de ani înaintea noastră, tot noi ne-am fi dovedit 
superioritatea. 

— Te referi la superioritatea fizică sau la cea psihică? întrebă 
dulce Josey. 

— Psihică, bineînţeles. Superioritatea noastră fizică este evi- 
dentă și nu mai trebuie demonstrată. 

Josey râse ascuţit. 

— Ce păcat că toate aceste ipoteze interesante ale tale nu 
pot fi testate! spuse ea chicotind. 

— Şi de ce nu? râse el batjocoritor. Să luăm, spre exemplu, 
micul conflict dintre noi! 

Josey se înfioră; conversaţia lor prietenească intrase pe un 
tărâm nou, periculos. 

— Sau vrei să-l numești “război”? 

Josey îşi umezi buzele cu vârful limbii și râse nervos. 

— Mai degrabă l-aş numi o prostie fără sens! 

— Chiar crezi că nu vei fi a mea până la urmă? întrebă calm 
Thorne, ca şi când conversaţia lor era una academică. 

Josey fierbea de furie. 

— Sunt sigură că nu va fi aşa. Tot ce trebuie să fac este să 
şoptesc un singur cuvânt la urechea domnișoarei Sanders! 

— Prea târziu, zâmbi Thorne. Eu și Eve nu mai suntem pri- 
eteni intimi. 

— La propunerea ei, sau a ta? 

— Nu te privește pe tine, domnişoară Smith! continuă 
amuzat Thorne. Ai grijă, nu-mi plac femeile prea posesive! 

— Cu alte cuvinte, te-ai plictisit de ea așa cum te plictisești 
de toate amantele tale, mai devreme sau mai târziu, izbucni 
Josey. Maud mi-a spus de altfel că, în cazul tău, durata medie 
a unei relaţii este de patru — șase luni! 

— O compătimești cumva? păru surprins Thorne. Nu s-ar fi 
crezut! 

— Era geloasă! răspunse abrupt Josey. Și cam nesigură pe 
ea. Din cauza asta s-a întâmplat totul! 

Thorne ridică din umeri. 

— Eve ştia foarte bine despre ce este vorba și eu nu-i 
făcusem nici o promisiune. S-a terminat și cu asta, basta! 

— S-a terminat cumva pentru că nu ti-a mai plăcut în pat? 

El o privi amuzat. 

— N-a fost vorba despre asta. Hai să zicem că nu mi-au mai 
plăcut anumite aspecte ale personalităţii ei! 

— Chiar așa? Ce aspecte? întrebă dulce Josey. 

— Întreab-o pe Maud, mârâi scurt Thorne. 

Josey îl privi cu suspiciune. 

— Ştii că Maud a pus al cale despărţirea ta de Eve? 

Pe faţa lui Thorne apăru o grimasă. 

— Nu a fost prea greu să-mi dau seama! 

— Și să înţeleg că vrei să ai o relaţie cu mine, după ce ai aflat 
că nu am avut nici o intenţie să te seduc? Ai uitat că am fost 
amanta lui John? continuă înfuriată Josey. 

Thorne își încreţi ușor fruntea, semn că vorbele ei nu-l 
lăsaseră indiferent. 

— Nu-mi place să comentez relaţiile anterioare ale 
partenerelor mele, spuse el încercând să pară indiferent. 
Bineînţeles, aştept aceeași discreţie și din partea lor. 

Josey râse disprețuitor: 

— Şi ce aștepți atunci de la o soţie? întrebă ea contra- 
riată. 

— Aș fi un prost să aștept ceva de la o soţie, motiv pentru 
care nu mă voi căsători niciodată! spuse aspru Thorne. 

— Ştii ceva, domnule Mocollan? Eşti de-a dreptul 
dezgustător. Încerci să mă seduci chiar sub acoperișul casei 
mătușii tale! 

— Cum crezi că s-ar simţi Maud dacă ar afla toate acestea? 
Ea este o romantică incurabilă — crede în iubiri, în dragoste la 
prima vedere și în finaluri fericite pentru orice poveste de 
amor. Își va face iluzii crezând că ne vom căsători. Dar noi doi 
suntem realiști. Pentru noi contează doar ce auzim, vedem sau 
simțim — ce simţi tu, de exemplu, când te sărut şi-ţi mângâi 
sânii, ce văd eu când te privesc în ochi. Restul sunt prostii și 
nu voi apela niciodată la trucuri ieftine ca să te aduc în patul 
meu. Chiar crezi că încerc să te seduc? Nu, nouă ne este scris 
să fim impreună! 

Josey îl privi uimită. Vorbele lui îi plăceau, dar o îngrozeau 
totodată. Îşi acoperi urechile cu ambele mâini. 

— Taci! spuse ea aproape strigând. Nu vreau să-ţi mai ascult 
prostiile. Nici nu știi cât te urăsc în clipa asta! 

Thorne nu-i răspunse, dar o coti brusc pe un drum lătural- 
nic în stânga autostrăzii. Opri motorul, se întoarse către ea și 
începu să-i mângâie ușor sânii. Inima ei bătea cu putere, vrând 
parcă să-i părăsească pieptul. 

El o privi în ochi şi-i şopti apoi la ureche: 

— Crezi că trupul tău poate minţi? Asta înseamnă ură? Sau 
poate asta? 

Cu buze fierbinţi îi sărută gâtul, obrajii, pleoapele. Josey 
simţea crescând în ea dorinţa și ar fi vrut să i se împotrivească, 
sau cel puţin să pară indiferentă, dar corpul n-o mai asculta. 

— Eşti atât de dulce! îi şopti el, descheindu-i bluza. 

N-o sărută, dar mâinile lui îi dezmierdau pielea catifelată cu 
mișcări tandre şi sigure. Un vânt călduţ pătrundea înăuntru 
prin geamul deschis al mașinii; Josey încercă să se miște, dar 
picioarele parcă nu-i mai aparțineau. Thorne o ţintui în scaun 
cu un sărut apăsat, apoi o eliberă brusc și o privi cu același 
zâmbet ironic înflorit în colţul gurii. 

— Lasă-mă în pace! strigă ea. 

— Te-am lăsat deja, răspunse el ridicând uşor din umeri. 

Josey își dădu seama de ridicolul situaţiei. 

— Împacă-te cu ideea, Josey! Noi doi vom fi împreună. Știi 
acest lucru la fel de bine ca şi mine! 

— Nu! 

— Te doresc mai mult decât orice pe lume şi e valabil și 
pentru tine, adăugă amuzat Thorne. 

— Nu voi face niciodată dragoste cu tine! spuse cu 
încăpățânare Josey. 

— Ba da, și încă foarte curând, dar nu “sub acoperișul lui 
Maud”. Te voi avea într-un loc sigur, unde să mă pot bucura 
în tihnă de corpul acesta frumos și atât de singur! Îi atinse 
încet fața cu degetele. Eşti a mea, Josey, așa că nu te mai întâl- 
ni cu băiatul acela drăguţ, da? Este pe jumătate îndrăgostit de 
tine și ar fi păcat să-l dezamăgești când tu ești deja a mea! 

Porni motorul și reintrară pe autostradă Josey întoarse 
capul și privi o vreme pe fereastră. Apoi adormi. 


Capitolul 7 


Thorne nu-și tinu promisiunea, deși rămase la Maud toată 
săptămâna. Era foarte ocupat cu rezolvarea unui proces care 
se desfășura în Charleston, drept pentru care, petrecu mai 
multe nopți în oraș. Când se întorcea la Maud stătea toată ziua 
în bibliotecă, iar Josey nu-l mai întâlnea decât foarte rar, la ora 
cinei. 

Refuzase două întâlniri cu Brian pe motiv că era ocupată. 
Și era într-adevăr ocupată. Dacă Maud nu-i găsea ceva de 
lucru, muncea în grădină alături de Theodore. Împreună, 
îngrijeau florile și gazonul din fața casei, iar într-o zi, Josey află 
cât de mult îi plăcea să plivească rondurile de trandafiri — dis- 
trugând rădăcinile adânci ale pirului trăia senzaţia că distruge 
acele sentimente dinlăuntrul ființei sale pe care nu le mai 
putea controla acum. 

Nu avea de gând să-l lase pe Thorne Mocollan s-o seducă. 
Nu mai era o gâsculiță naivă şi nici un robot pe care să-l con- 
troleze el. Devenise acum o femeie puternică și independentă 

care își putea croi singură drumul în viaţă. Cu siguranță 
Thorne o atrăgea foarte mult, iar Josey știa acum că din 
aceeași cauză reacţionase atât de violent, cu ani în urmă, la 
acel proces. Ea crezuse că bărbatul frumos care-i inspira atâta 
încredere avea s-o ajute, dar dimpotrivă — el o trădase. Josey 
nu știa atunci că Thorne își făcea doar meseria. 

Refuzase întâlnirea cu Brian pentru că nu putea să-l 
privească în ochi și să se gândească la Thorne. Dar aceasta tre- 
buia să fie ultima slăbiciune pe care și-o mai îngăduia, își 
spuse Josey fără prea multă convingere. 

În aceeași zi, pe când Maud şi Josey beau niște cocteiluri 
înaintea mesei, Thorne intră pe nesimţite în salon, se aruncă 
într-un fotoliu și le privi cu un zâmbet obosit. 

— Mâine mă întorc la Atlanta, Maud! Îmi pare rău că nu pot 
să amân, am niște obligaţii acolo. Hai, nu fi supărată! 

Aceasta încercă să zâmbească. 

— O să te întorci? 

— Da, bineînţeles, continuă el zâmbindu-i cuceritor lui 
Josey. Voiam s-o invit în seara asta pe Josey la cină. Trebuie 
sărbătorită victoria — am terminat cazul la care lucram. 

— Ai câștigat, Thorne? întrebă nerăbdătoare Maud. 

— Mai întrebi? 

Iată, deci, momentul în care Thorne plănuise s-o seducă — 
în plină zi, în perioada cuprinsă între sfârșitul procesului și 
reîntoarcerea la amanta lui din Atlanta. Josey se simţea strivită 
la mijloc asemeni unei bucăţi de şuncă între două felii de 
pâine. Ştia însă ce avea de făcut, iar când Thorne o privi insis- 
tent pentru un răspuns, Josey îi râse în nas. 

— Îmi pare rău, dar am alte planuri. Am aranjat deja o întâl- 
nire cu Brian. 

— Hmm, da, păcat! Pe cine aş mai putea găsi acum, în 
ultimul moment? întrebă el dezamăgit. Nu vrei să-l iei și pe 
Brian și să fiţi amândoi invitaţii mei? 

Acum zâmbea ameninţător, iar Josey îi simţea neliniștea în 
voce. 

— Eşti foarte drăguţ, dar preferăm să fim singuri, cred că știi 
cum este. 

— Da, știu! spuse Thorne și privirea i se întunecă de furie. 

De îndată ce avu o clipă de răgaz, Josey urcă direct în 
camera ei și-i telefonă lui Brian la casa părinţilor lui. Era foarte 
bucuros că se pot întâlni în cele din urmă. Se hotărâră să 
meargă la film. 

Era plăcut să te întâlneşti cu o persoană ca Brian — întot- 
deauna vesel și atât de sincer! După film se opriră la o cafea 
într-un bar din apropiere, apoi Brian o conduse acasă. Josey 
intenționase să-l roage s-o lase peste noapte la un hotel, dar 
se gândi că Maud ar putea fi îngrijorată și renunţă la idee. 

Lumina din salon era aprinsă când ajunseră în fața casei. 
Josey se pregătea să coboare, când ușa se deschise și vocea lui 
Thorne se auzi clar în liniștea nopții: 

— Grăbeşte-te, domnişoară Smith! Ştii că te-am așteptat 
toată seara, spuse el apărând în cadrul ușii. 

Faţa îi era umbrită, doar silueta i se putea ghici în lumina 
palidă din verandă. 

— Intră! Vreau să discutăm! 

Josey se opri în fața scărilor și spuse hotărât. 

— Dar eu nu vreau să discutăm nimic! Sunt obosită și merg 
la culcare. 

— Nici o problemă! Oricum voiam să încheiem această 
seară în pat. 

Ceva din vocea lui îi spuse lui Josey că vorbea serios. Nu 
avea de ales — mergea în salon sau în dormitor — altă soluţie 
nu exista. Josey îl urmă privindu-l cu ură. 

— Ştiam că asta vrei, de aceea am ieşit cu Brian! 

Thorne o privi amuzat; ochii îi străluceau ciudat. 

— Vrei să amâni momentul, dar este inutil, știi asta. 
Credeam că ţi-am spus că nu trebuie să te mai vezi cu băiatul 
acela. 

— De când îmi spui tu mie ce să fac? 

— Ştii de când, Josey, adăugă el tandru, dar ameninţător în 
același timp. Să nu se mai întâmple! 

Josey dădu ușor capul pe spate. 

— Mă văd cu cine am chef! 

— Nu atâta vreme cât eşti a mea. 

— Nu sunt a ta! spuse Josey cu vocea gâtuită de furie. În cel 
mai rău caz sunt a lui Brian, așa cum s-a întâmplat în seara 
asta! 

El o privi cu un zâmbet înghețat. 

— Căţea nemernică! Minti cu nerușinare! 

— Ce te face să crezi că mint? continuă sec Josey. Nu te-am 
vrut pe tine ci pe Brian, asta-i tot. 

O cuprinse în braţe și o sărută sălbatic pe gură; o săltă apoi 
ca pe un fulg și o așeză pe canapea în timp ce cu o mână îi 
descheia nasturii. Din spatele genelor negre și dese, ochii lui 

scânteiau ameninţător, îi demonstrase că a lupta cu el însem- 
na de fapt a pierde. Îi mângâie vârfurile sânilor cu mișcări 
lente, senzuale. Josey încercă să-l împingă, dar din nou, cor- 
pul n-o mai asculta. 

— Nu, Thorne! îngăimă ea. 

— Nu-ţi place deloc ce-ţi fac? întrebă Thorne, sărutând-o 
din nou, mai apăsat. Nu-ţi place? 

— Ba da. 

— Cât de mult? 

Josey clipi și spuse abia șoptit: 

— Îmi... place foarte mult! 

— Vrei să continuăm? 

— Da, murmură ea. 

— Eşti atât de frumoasă! şopti el blând. Pielea ta e ca 
mătasea și buzele sunt dulci ca mierea. Când te înfiori îţi simt 
sânii înflorind în palma mea — ca acum. Îmi tulburi minţile, 
frumoasa mea! Se ridică puţin și-și trecu degetele prin părul ei 
des și inelat, apoi o privi în ochi. Ascultă-mă bine! Eu sunt 
Thorne, omul pe care tu spui că-l urăști atât de mult. Se poate, 
dar eu sunt cel care te face să te simţi femeie cu adevărat. Tine 
minte asta până săptămâna viitoare! Îi mângâie faţa îmbujorată. 
N-o vom face acum, ţi-am mai spus — prima dată va fi într-un 
loc sigur, nu în casa lui Maud. 

O privi din nou cu zâmbetul lui distant și puţin ironic în 
timp ce se îmbrăca și încerca să se ridice clătinându-se pe 
picioare. O luă de braţ și o ajută să-și încheie bluza, apoi o 
conduse până la ușa dormitorului. În prag se întoarse și o 
privi în ochi. 

— Pe curând! Și, nu uita: să nu încerci să fugi cât sunt ple- 
cat! Dacă-mi faci probleme s-ar putea să nu-ţi mai placă ce va 
urma, adăugă el. 

Dar Josey chiar voia să fugă. Ideea i se contura din ce în ce 
mai clar în minte când, a doua zi dimineaţa, află că Maud se 
simţise rău toată noaptea. 

— Nu m-a lăsat să-i spun domnului Thorne înainte să plece, 
se văită Annie. Zicea că nu vrea să-i strice programul. 

Maud contactase un virus — mai rar — după cum îi explică 
doctorul lui Josey. Boala nu putea să dureze mai mult de 
douăzeci și patru de ore, dar avea să-i lase trupul secătuit de 
vlagă și foarte sensibil. 

— Nu mai este o femeie tânără, o avertiză medicul pe Josey. 
Are o sănătate de fier, dar o boală ca aceasta trebuie suprave- 
gheată. Este bine că v-aţi nimerit şi dumneavoastră pe aici. 
Menajera nu iese niciodată din cuvântul ei. 

Se hotărî, așadar, să rămână până când Maud se va 
însănătosi complet. În aceeași seară, Josey găti bradul pe care 
Theodore îl așezase în mijlocul salonului. Brian sosi pe 
neașteptate, așa că Josey îl rugă să așeze niște ornamente pe 
crengile mai înalte ale bradului. 

Înainte de a pleca, Brian o întrebă dacă i-ar face plăcere să 
petreacă împreună seara de sâmbătă, când părinţii lui organi- 
zau 0 petrecere cu ocazia Crăciunului. Josey acceptă 
bucuroasă, dar numai în cazul în care Maud se va fi insănătoșit 
până atunci. 

— Trec miercuri pe aici să vedem dacă domnișoara 
Lorrimer se simte mai bine, în regulă? 

— Cât de serioasă e treaba cu băiatul ăsta? o întrebă Maud 
sâmbătă la prânz. 

Avea motive serioase, căci Brian trecuse aproape zi de zi 
pe acolo, de fiecare dată cu un cadou mic pentru ea și cu ceva 
mai special pentru Josey. ÎL privise cu atenţie și observase că 
era îndrăgostit-lulea. Maud își punea în mod firesc întrebarea 
dacă Josey era conștientă de acest lucru. 

— Nu e prea serioasă, zâmbi Josey înfigând furculita într-o 
bucăţică de grapefruit. Suntem doar prieteni, Maud, știi asta. 
Totuși, tipul e drăguţ! 

— Drăguţ?! chicoti Maud. Drăguţ înseamnă prost. Tu ai 
nevoie de un bărbat care să trezească femeia sensibilă și sen- 
zuală din tine. 

Josey izbucni în râs. 

— E vreun citat din cărţile tale? 

Maud își atinse uşor vârful nasului. 

— Ai nevoie de o poveste de dragoste, Josey Smith! Și nu cu 
Brian, chiar dacă el este îndrăgostit de tine. Ti se pare corect 
să te vezi cu el atâta vreme cât nu ai gânduri serioase? Nu, 
Josey, trebuie să te îndrăgostești de o persoană romantică, 
senzuală, ca Thorne de exemplu! 

— Drăguţ, și eu care credeam că vrei doar să-l scapi de Eve 
Sanders, spuse Josey. 

— Da, însă eu am visat întotdeauna că tu și Thorne vă veţi 
îndrăgosti. La început voiam să mă tin la distanţă, dar, după 

moartea lui John, am știut că momentul mult-așteptat a sosit. 
Am întrebat-o pe Zelda și mi-a confirmat că astrele sunt în 
favoarea voastră. 

— Ce bine era să nu-ţi fi spus nimic despre ziua mea de 
naștere! zise enervată Josey. 

— Nu te poți împotrivi Destinului, draga mea! Vouă vă 
este scris să fiți împreună, am simțit acest lucru de când v-aţi 
întâlnit pentru prima dată. Plutea ceva în aer... iar tu te-ai 
albit la faţă, probabil din pricina unei scăderi a tensiunii 
arteriale. 

— Maud, tu chiar ai imaginaţie! râse Josey. Nu-mi scăzuse 
tensiunea, eram palidă pentru că jucasem tenis două ore. 

— Dragostea plutea în aer. 

— Plutea disprețul, ca să citez și eu din romanele tale. Iar 
scumpul tău nepot m-a convins din prima clipă că ai procedat 
corect ţinându-ne la distanţă unul de celălalt. 

Maud chicoti din nou. 

— Ura este doar cealaltă faţă a iubirii, draga mea. Chiar nu 
poti face nimic împotriva destinului, Josey! 

— Las-o baltă, Maud! spuse ea aproape exasperată. Nu voi 
deveni amanta lui Mocollan, doar ca să vă fac pe plac ţie și 
Zeldei Kominsky! 

Maud o privi uimită. 

— Amanta lui? Josey, draga mea, eu vorbeam despre 
căsătorie! 

— Ha, ha! râse amuzată Josey. Acesta este cel mai caraghios 
lucru pe care l-am auzit vreodată. Thorne mi-a destăinuit că 
n-are de gând să se însoare niciodată. 


POVARA AMINTIRILOR 73 


— Chiar așa? întrebă îngrijorată Maud. Înseamnă că aţi dis- 
cutat deja... 

— Las-o baltă, Maud! Nu sunt un personaj din romanele 
tale şi nu vreau să te amesteci în viața mea personală. 

— Dar, Josey, când Thorne ti-a spus acest lucru nu știa că... 

Josey apucă mâna fragilă a lui Maud. 

— Uite cum stau lucrurile, draga mea, spuse ea blând. Tu 
mă cunoşti; sunt genul de fată cuminte, care vrea să se 
căsătorească, să aibă o familie. Dar până acum nu am avut nici 
o relaţie mai serioasă și pot spune chiar că sunt virgină. La 
nouăsprezece ani am trecut printr-o experienţă dureroasă ce 
m-a făcut să dispreţuiesc profund bărbaţii. Thorne este 
ultimul om cu care aș vrea să am de-a face. Tu singură ai spus 
că trebuie să stăm departe unul de celălalt. Nimic nu s-a 
schimbat de atunci. Suntem aceiași oameni care se resping 
reciproc. 

— Josey, trebuie să-ţi dorești să faci ceva în viaţă. 

— Draga mea, îl urăsc pe omul acesta! spuse Josey, apoi 
continuă după o scurtă pauză. Îl urăsc, dar este atât de puter- 
nic, atât de dur! 

— Poţi să îmblânzești orice bărbat, Josey. 

— Dar nu și pe el! Las-o baltă, Maud! 

— Nu, n-o las baltă până nu-ti explic ce e cu Thorne. Poate 
că dacă l-ai cunoaște ai înțelege mai bine situaţia. Îmi pare și 
acum rău pentru ce s-a întâmplat cu sora mea mai mică, tre- 
buia să fi fost mai atentă cu ea. Părinţii noștri au murit de 
mult, iar eu am răsfățat-o din cale-afară. Când mi-am dat 
seama ce făcusem, era prea târziu. Dinah se purta urât cu toată 

lumea, devenise lacomă, avară, egoistă. Căsătoria cu Jordan 
Mocollan mi s-a părut cel mai bun lucru pentru ea; Jordan avea 
bani, era mai în vârstă și, am crezut eu, O va putea controla. În 
ziua nunții, însă, i-a făcut cea mai nerușinată propunere: Dinah 
voia banii lui Jordan și libertatea ei în schimbul unui fiu. 

Josey trase adânc aer în piept. 

— La două săptămâni de la nașterea lui Thorne, continuă 
Maud, Dinah l-a părăsit și nu l-a mai văzut niciodată timp de 
douăzeci de ani. A avut trei soţi și a murit apoi în Franța, într-un 
accident de mașină, împreună cu noul ei iubit. Am fost șocată 
să aflu că nici unul dintre prietenii ei nu aflase că Dinah avea 
un copil. 

Josey îl compătimea acum pe Thorne. Se gândi la mama ei 
care murise la fel, într-un accident de mașină. Diferenţa era, 
însă, că Josey avea amintiri minunate legate de părinţii ei. 

— Micul Thorne a fost un copil singuratic și sensibil, cres- 
cut de Jordan într-o atmosferă sumbră, austeră. În casa lor nu 
exista nici o femeie, chiar şi servitorii erau tot bărbaţi. Din 
păcate, Thorne a învăţat de mic să dispreţuiască femeile și nu 
poate fi învinuit pentru acest lucru. Când avea în jur de pai- 
sprezece ani, l-am cunoscut prin... à... niște prieteni comuni și 
de atunci am rămas nedespărțiți. 

— Şi tatăl lui n-a aflat? 

— Ba da, spuse îngândurată Maud, dar și-a dat seama că 
eram inofensivă și nu s-a opus întâlnirilor noastre. Vezi, Josey, 
Jordan și-a iubit fiul, l-a învăţat tot ce-a fost mai bun pentru el, 
dar, din păcate, Thorne s-a îndrăgostit de Diana. 

Josey trase din nou aer în piept. 

— Da, aceasta a fost tragedia. Thorne a devenit un bărbat 
furmos, un demon cu chip de înger care atrăgea femeile ca un 
magnet. Din fericire, însă, avea o minte ascuţită și foarte multă 
putere de muncă, ceea ce l-a ajutat mult în viaţă. La ter- 
minarea Facultăţii de Drept, Jordan ar fi dorit ca tânărul 
Thorne să lucreze în firma lui, dar nu s-a întâmplat așa. 
Thorne și-a luat viaţa în propriile mâini, înfruntându-l pe 
Jordan, care l-a ameninţat cu dezmoștenirea. Era pentru 
prima dată când ieşea din cuvântul tatălui său. Prietena lui 
Thorne de pe atunci a luat totul în serios și, auzind cuvântul 
“dezmoștenire” l-a părăsit. Nu cred că Thorne a fost prea afec- 
tat, dar evenimentul i-a dat pe moment apă la moară lui 
Jordan şi a zdruncinat încă o dată încrederea lui Thorne în 
femei. Când mai târziu, Diana a încercat să se împace cu el, a 
fost respinsă brutal și umilită până la lacrimi. 

Josey se scutură cuprinsă de fiori. Da, o emoţionase pro- 
fund povestea lui, dar nu putea să-i arate acest lucru. Era ca și 
când s-ar fi aruncat singură în gura lupului. 

Adevărul era, însă, că Thorne avea puterea să trezească 
femeia din ea, aşa cum îi spusese Maud. Dar, pentru binele ei, 
nu trebuia să-i stea în cale. Dacă putea... 


Capitolul 8 


Seara, în timp ce se îmbrăca pentru petrecere, Josey își 
aminti cuvintele lui Maud în legătură cu Brian. Oare avea 
dreptate? Chiar se îndrăgostise de ea? Josey ar fi dorit ca Maud 
să se fi înșelat; ştia ce înseamnă să fii doar folosit, iar Brian era 
mult prea drăguţ ca să merite așa ceva. 

Rochia pe care Josey voia s-o îmbrace era foarte delicată — 
de un roz-pal, cu mâneci subțiri, transparente, închisă până la 
gât, cu dantelă spumoasă pe poale. Exact ce-i trebuia lui Brian 
pentru a-l face să audă clopoței de nuntă! 

Josey o azvârli în dulap şi începu să caute în grabă altce- 
va. Dădu peste rochia cumpărată din Charleston și care, 
gândi ea, avea să-i spulbere lui Brian acea imagine de 
mireasă virgină pe care și-o crease despre ea. O îmbrăcă în 
grabă, își aplică un fard strălucitor pe pleoape, un ruj 
vişiniu pe buze și încălță apoi niște sandale cu toc foarte 
înalt. Arăta minunat! ÎL va speria cu siguranță pe Brian, dar 
acesta se va lămuri o dată pentru totdeauna că nu se 

potriveau deloc unul cu celălalt. O femeie îmbrăcată astfel 
avea nevoie de un alt gen de bărbat; în nici un caz de unul 
ca Brian. 

Maud o privi uluită, apoi zâmbi ușor, cu subînteles. 

— Frumoasă rochie! Dar se potrivește numai cu un anumit 
gen de bărbaţi. Continuă apoi, ridicând ușor tonul: Brian este 
aici şi te așteaptă. 

— Ce zici de un cocteil, Brian? întrebă amabil Maud în timp 
ce intrau în salon. Brian o sorbi din ochi pe Josey şi abia reuși 
să lege câteva cuvinte ca răspuns pentru Maud. 

— N... nu cred că avem timp, domnişoară Lorrimer. Trebuie 
să trecem să-i luăm pe mama și tata. 

— A’ merg și părinţii tăi cu voi? întrebă cu falsă inocentă 
Maud. 

— Da, întotdeauna petrecem noaptea de Ajun la clubul nos- 
tru, împreună cu mai mulţi prieteni — muzică veche, dans, 
cam asta... 

— Ce frumos! Îmi plac bărbaţii care mai fac încă tot felul de 
lucruri cu părinţii lor. Nu-i așa, Josey? întrebă zâmbind Maud. 

Josey îi aruncă o privire amenințătoare şi se întoarse apoi 
spre Brian: 

— Crezi că rochia aceasta este prea... îndrăzneață? întrebă 
ea privindu-l în ochi. Dacă vrei... pot s-o schimb. 

— Nu, nu, în nici un caz! spuse el repede, ajutând-o să-și 
pună șalul de mătase pe umerii goi. Toţi bărbaţii mă vor 
invidia, spuse el galant. 

— De asta poti fi sigur! spuse Maud zâmbind ironic. 

Josey se aplecă spre ea şi o sărută pe obraz ca și când nu 
pricepuse aluzia. 

Clubul era plin de lume și Josey se destinse în câteva 
minute. Stăteau la masă împreună cu părinţii lui Brian şi cu 
ceilalți invitaţi, iar Josey observă în scurtă vreme că mama lui 
evita cu grijă să-i privească spatele și umerii goi. Cu toate aces- 
tea, părea o femeie drăguță, chiar prietenoasă, pe care cu 
siguranță Maud ar fi găsit-o “cam plicticoasă”. 

În timp ce dansau, Brian o ţinea ușor de mijloc încercând 
să-i atingă spatele cât mai puţin. Era șocat de Josey care făcea 
furori în rândurile invitaţilor și printre ceilalți meseni din 
club. Doamnele mai în vârstă șușoteau indignate, în timp ce 
soţii lor doreau toţi să danseze cu Josey. Masa familiei 
Marsden era cea mai populară din tot localul. 

Într-o scurtă pauză a orchestrei, Josey și Brian se ridicară de 
la masă și-și croiră drum prin mulţime către bar. Când ajunseră 
în dreptul ușii, o voce familiară îi răsună în urechi lui Josey. 

— Bună, draga mea, ţi-a fost dor de mine? 

Era Thorne, care o luă de mijloc și o trase spre el cu un 
gest sigur şi amenințător în același timp. 

Pe faţa ei apăru uimirea. Ridică privirea și întâlni figura 
aspră a lui Thorne. Se aștepta ca ea să protesteze și era 
pregătit să-i facă o scenă, chiar acolo, în mijlocul mulțimii. 
Josey încercă să pară indiferentă. 

— Bună, Thorne! spuse ea calm. Mă bucur că te văd. Nu 
eram prea convinsă că te vei întoarce, dar Maud va fi 
bucuroasă când te va vedea, sunt sigură! adăugă ea politicos, 
așteptând cu sufletul la gură reacția lui Thorne. 

— Ştiai foarte bine că mă voi întoarce pentru tine! spuse el 
ironic, uimit de felul în care Josey încerca să îndrepte 
lucrurile. Parcă aranjasem totul în noaptea dinaintea plecării 
mele, mai spuse el încet. 

Josey înghiți nodul ce i se pusese în gât, apoi privi ruşinată 
spre Brian, care amuţise de uimire. Simţi mâna lui Thorne 
coborându-i sugestiv pe spate către mijloc și fiecare nerv din 
corpul ei vibra. Încercă să se desprindă, dar ochii lui Thorne 
parcă spuneau: “Încearcă numai și ai să vezi ce se va întâmpla!” 

— Nu cred că voi doi vă cunoașteți, spuse Josey printre 
dinti, făcând în grabă prezentările. 

Mâna lui Thorne pe spatele ei o înnebunea, iar el știa atât 
de bine ce face! 

— Vrei cumva să petrecem noaptea cu toţii impreună? 
întrebă ea în culmea disperării, fără să-și dea seama că făcuse 
o greșeală. 

Ochii lui Thorne scăpărară, iar mâna lui îi strânse dureros 
mijlocul. 

— Eşti o împieliţată mică, nu-i așa? spuse el calm, atât de 
aproape încât Josey îi auzi bătăile inimii. Ştii că ești a mea! Se 
întoarse spre Brian. Cred că vrea să mă facă gelos, Marsden, 
pentru că, dacă lucrurile stau altfel, e de rău. Dacă aflu că cine- 
va îi dă târcoale, îl omor cu mâna mea. 

Vocea îi suna ameninţător și Brian abia reuşi să rostească: 

— E... eu... n-am... n-am știut nimic despre a... asta! 

— Eşti un mare mitocan! se smuci furioasă Josey. Și un min- 
cinos pe deasupra! Cum îndrăznești să spui că suntem amanti? 
Nu-l asculta, Brian! 

Thorne se întoarse spre el. 

— Scuză-mă, Marsden, trebuie s-o duc pe Josey acasă. E 
puțin cam nervoasă și a început s-o lase memoria. Ai observat 
cum s-a poticnit când a fost vorba să pronunţe cuvântul 
“amanți”? Întotdeauna păteşte așa când minte. 

Brian îi privi neajutorat. 

— Îţi arăt eu tie cine este nervoasă, nemernicule! se bâlbâi Josey. 

— N-ai vrea să ne continuăm discutia acasă? Nu de alta, dar 
e mai puţină lume decât aici, spuse Thorne, amintindu-i unde 
se aflau. Barul era plin de oameni care îi priveau cu interes, 
deși nimeni nu ridicase tonul. Brian era roșu ca un rac, iar Josey 
știa că Thorne ar fi mers până în pânzele albe doar ca să-l 
umilească. ÎI privi ruşinată și-i spuse abia șoptit. 

— Brian, dragul meu, te rog să le ceri scuze părinţilor tăi 
pentru mine. Se pare că Thorne vrea să discute ceva cu mine 
între patru ochi. 

— Fii atent, Marsden, cred că nu mai este nevoie să-ţi 
reamintesc faptul că Josey este iubita mea! 

În timp ce își așteptau hainele de la garderobă, Thorne o 
cercetă cu privirea din cap până-n picioare și-i spuse 
admirativ. 

— Îmi place rochia, scumpo! Dar de aici încolo, să n-o mai 
imbraci decât pentru mine. Ai înţeles? 

Ochii ei scăpărară scântei. 

— Nu mă voi îmbrăca niciodată pentru tine! Eşti 
dezgustător! 

— Vrei să spui că pentru mine te-ai dezbrăca? întrebă 
amuzat Thorne. Dă-mi voie să nu te cred, ești prea nervoasă 
acum şi nu înţeleg de ce! Nu mă așteaptai în seara asta? 

— Şi de ce te-aș fi aşteptat? se răsti Josey în timp ce mergeau 
spre parcare. 

Thorne zâmbi din nou. 

— Draga de Maud. Datorită ei te-ai distrat pe cinste cu Brian 
Marsden zilele acestea! 

— Nu cred că te privește ce-am făcut eu! 

— Te înșeli, drept pentru care, în seara asta vom lămuri 
lucrurile. 

Ajunseseră la mașină. Thorne se așeză la volan. 

— Ne vom plimba pe faleză pentru că la Maud nu putem fi 
nici o clipă singuri și avem foarte multe de discutat. 

Josey se înfioră. ÎI dorea prea mult ca să se mai teamă. $i, 
în plus, nu spusese el că ar face dragoste cu ea numai într-un 
pat? 

— Nu te pot opri, spuse ea încet, aproape complet relaxată. 

— Ai dreptate! zâmbi el mulțumit în timp ce pornea 
motorul. 

O cuprinse în braţe în clipa în care scoase cheile din con- 
tact, şi O sărută atât de apăsat încât Josey crezu că i se taie res- 
piraţia. 

— Toată săptămâna nu m-am gândit decât la tine, spuse el, 
acoperind-o cu sărutări. 

Dorinţa plutea între ei ca adierea unui vânt de primăvară. 
Josey se trezi în braţele lui, tremurând și rostind vorbe fără 
înțeles. Corpul ei răspundea la fiecare atingere, ca un arc 
întins până la refuz. Thorne îi sărută înfometat gâtul, umerii 
goi şi-i mângâie încet, cu mișcări senzuale sânii rotunzi și 
înfioraţi. Josey îi descheie cămașa şi-i atinse uşor sfârcurile 
care se întăreau sub mângâierea ei. Era la fel de excitat ca și 
ea, gândi mulțumită Josey și-l sărută frenetic pe piept. 

EI îi prinse mâinile și o ridică pe genunchii lui. 

— Nu te mişca! Trebuie să vorbim, iubita mea! Doamne, 
Dumnezeule! Respiră din nou, și mai adânc. Maud va trebui 
să-și caute altă secretară începând chiar din acest moment. 

Cred că va lucra mai întâi cu asistenta care a îngrijt-o în spi- 
tal și care ştia să bată la mașină. Maud a plăcut-o foarte mult! 

Josey îl ascultă în tăcere. 

— Ce tot spui? întrebă ea nedumerită. 

— Te vei întoarce cu mine la Atlanta după Crăciun. Nu știu 
cum voi răbda până atunci, dar tu ai dreptate — nu te pot 
seduce sub acoperișul lui Maud. Va trebui să inchiriez o 
cameră la hotel, unde ne vom retrage ori de câte ori va fi 
nevoie. Ca de exemplu în seara asta! Se opri o clipă, apoi con- 
tinuă cu vocea tremurată. Nu mai pot aştepta nici o secundă! 
Te doresc atât de mult! O voi suna pe Maud să-i cer scuze. 

Josey începu să-și tragă nervos rochia peste umerii goi, 
încercând zadarnic să și-i acopere. 

— Ai înnebunit? întrebă ea. Nu merg la nici un hotel cu tine, 
nici în seara asta, nici altă dată! E de necrezut! spuse nervoasă 
Josey. Se simţea acum frustrată, umilită. Ai dat buzna la club 
peste noi, mi-ai stricat întâlnirea cu Brian și acum îmi spui că tre- 
buie să-mi las slujba și să părăsesc orașul! Nici nu mă gândesc. 

— Ba te gândeşti! zâmbi răutăcios Thorne și furia i se ghicea 
în voce. Îi cuprinse faţa între palme. Știi că te pot convinge și 
încă foarte uşor. Nu-mi va lua decât un minut! 

Faţa ei era roşie ca focul. 

— Poate, însă doar aici în mașină! Nu am de gând să merg 
cu tine la un hotel, să aştept până semnezi registrul și apoi să 
te însoțesc în cameră ca o prostituată. Până vei fi terminat 
toate acestea eu voi fi plecat de mult! Și de data asta nu-mi va 
fi ruşine să mă dau în spectacol în faţa recepționerului sau a 
oamenilor care s-ar afla prin preajmă. Voi pleca și nu mă vei 
mai vedea niciodată! 

El se lăsă pe spate, cu ochii pe jumătate închiși. Părea că 
vorbele ei nu-l lăsaseră indiferent căci după ce Josey termină, 
spuse fără ezitare: 

— În regulă, încăpăţânată mică, vrei să trăieşti cu mine în 
Atlanta? Și îţi repet: să trăieşti cu mine. Te vreau în patul meu 
seara, la culcare, şi a doua zi dimineaţa când mă trezesc. Și, ţine 
minte, n-am mai spus aceste cuvinte altei femei până acum! 

— Vrei cumva să mă cumperi? întrebă ea rece. 

— Am sperat că voi putea — cu vorbe frumoase și 
bineînţeles cu multe bijuterii, blănuri, mașini luxoase. Vor fi 
toate ale tale în schimbul acestui cap frumos care vreau să fie 
al meu pentru o perioadă mai lungă. 

Josey îl privi uluită, mai degrabă umilită decât nervoasă. 

— Ce te face să crezi că sunt de vânzare? întrebă ea cu un 
zâmbet amar pe buze. 

— Toate femeile sunt de vânzare! răspunse el sec. 

— Toate femeile pe care le cunoşti tu! În privința mea te-ai 
înșelat! continuă ironic Josey Eşti cel mai josnic om pe care l-am 
cunoscut vreodată, Thorne Mocollan! Chiar crezi că poţi face 
orice cu banii tăi nenorociti? 

— N-am întâlnit niciodată o femeie care să nu poată fi 
cumpărată pentru un preţ mai mare sau mai mic, spuse cinic 
Thorne, iar vocea lui o făcu pe Josey să se înfioare. 

— ŢI s-a întâmplat vreodată ca în cercul tău de prieteni buni 
să dai peste o astfel de femeie? întrebă nervoasă Josey. 

— Să înțeleg cumva că prețul tău este mai... ridicat? De alt- 
fel trebuia să-mi fi dat seama după experienţa de pe plajă! 

— Da, chiar așa! spuse ea dulce. Prețul meu este căsătoria! 

Josey fu surprinsă că, de data asta, era luată în serios. 

— Eu... eu nu cred în căsătorie, spuse tăios Thorne. 

— Îmi pare rău! Acesta este prețul meu și nu poate fi nego- 
ciat! rosti Josey printre dinţi. Dar nimeni nu-ţi cere să te 
căsătorești cu mine, știi foarte bine acest lucru! 

Își strânse şalul în jurul braţelor goale și tremură, cuprinsă 
de un fior. Se simţea atât de singură, atât de tristă! 

— Vrei să mă duci acasă? întrebă ea îngândurată. Mi-e frig! 

Thorne porni motorul, apăsă pe un buton și un val de aer 
cald pătrunse în mașină prin ventilatoare. Oare cât mai avea 
de gând să aștepte? se întrebă Josey. Poate până în clipa în 
care va reuși s-o convingă folosind alte metode. Își strânse din 
nou șalul în jurul trupului. 

Thorne întoarse mașina și se opri din nou, sprijinindu-se 
de volan şi privind-o în ochi. 

— Căsătorie ai spus? Cât de curând? Vocea îi era clară, nu 
părea deloc emoţionat. Luni e bine? 

Lui Josey i se tăie respiraţia. 

— Vrei să spui că... mă ceri în căsătorie? 

— Aceasta este dorinţa ta, și, de fapt, s-ar putea ca lucrurile 
să meargă mai bine așa. 

— Stai puţin! protestă ea cam fără vlagă. N-am spus că... 

— Ba ai spus, draga mea! o contrazise el cu blândeţe. Iar eu 
am acceptat. Mă voi căsători cu tine și o să mă distrez grozav 
când îi voi spune lui Marsden acest lucru, mai zise el 
răutăcios. A avut mare noroc; puteam să-l calc în picioare. 

— Eşti cumva gelos? 

— Gelos? Eram ca o fiară! i-o tăie scurt Thorne. Dar nu te 
mai preface, ştii și tu acest lucru! O luă în braţe privind-o în 
ochi. Sunt gata să renunţ la orice pentru a te avea, chiar și la 


POVARA AMINTIRILOR 85 


independența mea ca bărbat, dar, te avertizez — nu-ţi bate joc 
de sentimentele mele! Căsătoria imi va da drepturi depline 
asupra corpului tău şi sper să nu uiţi asta! Nu mă căsătoresc 
pentru a divorța cât mai curând; probabil îmi voi dori copii — 
să nu uiţi nici asta! Altfel, îţi va părea rău și că te-ai născut, fru- 
moasa mea soţie! Porni mașina şi continuă pe același ton: 
Acum, să mergem acasă! 

Pe drum, Josey tremură încontinuu. Thorne întinse mâna 
spre bancheta din spate și-i dădu o haină groasă, de blană. 

— Pune.-o pe tine! Eşti emoţionată... Ningea astăzi în Atlanta 
când am plecat... adăugă el drept explicaţie pentru haină. 

— Uite cum stau lucrurile, spuse Josey în timp ce se 
încălzea în haina luxoasă a lui Thorne. Nu se poate să mă iei 
de soţie doar pentru că nu vreau să mă culc cu tine. Este... e 
stupid! Nici măcar nu ne potrivim! 

El asculta indiferent, cu faţa în lumina lunii. 

— Dar ce părere ai despre un contract de căsătorie? Stabilim 
condiţiile și totul va fi O.K. Crezi că ţi s-ar potrivi? 

— Dumnezeule! spuse ea aproape plângând, lăsându-și 
capul pe spate. Nu înţelegi nimic. 

— Eşti obosită, spuse el simplu. Du-te în camera ta și 
încearcă să dormi! Gândeşte-te că poţi trăi ca o regină alături 
de mine. Și nu uita, îţi cunosc temerile, dar cu toate acestea 
cred că putem avea o căsătorie fericită! 

Josey urcă treptele până în camera ei ca un somnambul. Își 
scoase rochia și îmbrăcă o cămașă de mătase."Obosită?” Era 
extenuată! Nu avea la ce să se mai gândească; știa deja răpsun- 
sul. Nu se putea căsători cu Thorne. Scena procesului îi 
apărea acum în faţă mai vie ca niciodată. O privise cu atâta dis- 

pret. ÎI urâse atunci și amintirea acelei clipe era încă suficient 
de proaspătă. Și cum să se mărite cu un bărbat care o ceruse 
în căsătorie doar pentru că ea refuzase să-i fie amantă? 

Bineînţeles, dacă zarurile erau deja aruncate şi în ochii lui 
ea rămăsese același personaj frivol, dornic de îmbogăţire și 
fără scrupule, Josey s-ar fi căsătorit cu el doar ca să se 
răzbune. Ar fi meritat acest lucru căci îi făcuse viaţa un iad! 
Josey își închipuia furia lui Thorne după ce va fi aflat întreg 
adevărul despre ea. Da, cu siguranță aceasta ar fi fost 
răzbunarea perfectă dar, din păcate, Josey își dădea seama că 
nu ar fi putut merge până la capăt nici în cazul lui Thorne 
Mocollan. 

Își îngropă faţa în pernă încercând zadarnic să scape de 
povara amintirilor. Corpul i se zgudui de plâns. O, Doamne, 
cât de mult îl dorea! Fusese atât de sigură că nu se va 
îndrăgosti și o voce lăuntrică îi spusese tot timpul că va avea 
de suferit dacă nu stă la distanţă. Oare de ce n-o ascultase? 
Acum totul era în zadar. 

Când se trezi de dimineaţă, Josey arăta ca o moartă. 
Cearcăne adânci îi apăruseră sub ochi și părul îi era răvășit. Se 
zvârcolise toată noaptea și adormise în zori. 

Se târî pe scări până în salon unde află cu stupoare că, în 
stilul său caracteristic, Thorne îi spusese deja lui Maud că sunt 
logoditi. Josey fu luată prin surprindere și apoi mult prea con- 
trariată ca să mai poată spune ceva. Maud o felicita zâmbind, 
cu lacrimi de fericire pe obraji. Nu, nu putea să-i spună că 
totul fusese o minciună de-ale lui Thorne! Iar el știa acest 
lucru și făcuse totul special. Josey îl privi peste umărul lui 
Maud şi-i şopti printre dinţi. 

— Trebuie să vorbim! 

— Maud, iartă-ne o clipă, te rugăm! spuse el amuzat întâl- 
nind privirea lui Josey. Vrei să mergem în bibliotecă, iubito? 

— Cum ai putut să faci așa ceva? îl întrebă ea când ușa se 
închise. Ştiai că nu-i voi putea spune adevărul! 

— Bineînţeles că ştiam, spuse calm Thorne. Dar totuși, 
Josey, dacă eu n-aș fi forțat lucrurile, care ar fi fost răspunsul 
tău? 

Josey nu rosti nici un cuvânt, dar faţa vorbea în locul ei. 

— Ştiam eu! Deci am făcut bine că am hotărât în locul tău! 

Josey îl privi insistent. 

— Dacă mă căsătoresc cu tine, am să ţi-o plătesc! izbucni ea 
dintr-o dată. 

Thorne îi zâmbi uşor ironic. 

— De ce nu! Spuneai că mă urăști. De ce nu vrei să te 
căsătorești cu mine ca să te răzbuni pe tot răul pe care zici că 
ti l-am făcut? 

În regulă, tu ai vrut-o! gândi Josey. Thorne o trase către el 
și o luă tandru în braţe. 

— Nu-ţi fie teamă, iubito! îi șopti la ureche. Ne vom 
căsători. Un zâmbet neobișnuit de cald îi lumină faţa. Știm la 
fel de bine amândoi cât de mult ne dorim unul pe celălalt. Ai 
încredere: va fi o căsnicie reușită! 


Trei zile mai târziu, imediat după Crăciun, vechiul lor pri- 
eten Judge Pindleton îi cununa în salonul lui Maud. Annie și 
Theodore au fost singurii martori. 

Ziua de Crăciun o petrecură în trei și fu extrem de liniștită. 
Crenguţele de brad și lumânările roșii aranjate frumos printre 
farfuriile de porțelan dădeau un aer deosebit mesei. Faţa lui 
Maud radia de bucurie când ciocniră pentru fericirea lor, iar 
Josey simţea că trăieşte cea mai fericită zi din viaţa ei. Thorne 
îi dăruise mătușii lui o broșă minunată din aur și safire, iar 
Josey culese de sub brad o mulțime de cadouri — toate numai 
pentru ea: parfumul preferat, un bonsai de ametist, o carte pe 
care dorea s-o citească de multă vreme... 

Josey cumpărase în ultimul moment cadoul pentru 
Thorne, dar, din fericire, găsise ceva deosebit care spera să-i 
placă. Pentru un bărbat care avea totul, Josey cumpărase un 
tablou micut dintr-o galerie de artă de pe insulă. Preţul fusese 
destul de ridicat, dar meritase — tabloul reprezenta un peisaj 
marin și fusese pictat de un artist local. Thorne păru extrem 
de mulțumit. 

Bineînţeles nimic nu se putea compara cu haina de blană 
și nici cu inelul scump cu topaz și diamante, care, după cum 
îi spusese chiar el, se potrivea atât de frumos cu ochii ei. 

Josey știa însă că, în momentul în care se vor despărți — și 
aveau să se despartă — va renunţa la toate acestea. Thorne îi 
spusese cândva că este lacomă și fără scrupule, iar Josey voia 
să-i demonstreze că nu are nevoie de nimic de la el — nici 
măcar de peisajul marin pe care i-l cumpărase. 


Capitolul 9 


La numai douăsprezece ore de la nunta lor secretă, Josey 
stătea pe nisipul alb, strălucitor al unei plaje din Caraibe, 
privind nesfârşita întindere de apă din faţa ei. Plaja era foarte 
retrasă, înconjurată de stânci ce formau un golf mic și extrem 
de intim. 

În spatele ei se afla casa, de fapt o vilă spațioasă, vopsită în 
alb, cu multă verdeață în jur și cu o terasă însorită chiar în față. 
Casa era a unui prieten de-al lui Thorne și le fusese închiriată 
cu tot cu servitori pentru luna lor de miere. Aranjamentul 
fusese făcut fără știrea lui Josey. 

Fusese prea obosită noaptea trecută pentru a realiza fru- 
museţea casei și a împrejurimilor. Sosiseră foarte târziu, după 
miezul nopții, din pricina unei întârzieri la aeroportul din 
Miami, iar Josey adormise înainte ca Thorne să se așeze în pat. 

Josey se trezise privind în jur nedumerită. Când își 
amintise unde se află, sărise din pat, îşi pusese în grabă cos- 
tumul de baie, luase un prosop și ieșise pe plajă. 

Îl zări pe Thorne în apă, înotând repede către mal. Ce 
greşeală făcuse căsătorindu-se cu el! gândi Josey în timp ce se 
apropia de țărm. Dar greșise și el, şi încă mult mai grav. Se 
condamnase pe viaţă în clipa când se însurase cu o femeie 
care stătuse după gratii și pe care, altfel, n-ar fi dat două 
parale. 

Trebuia să-i spună tot adevărul până nu era prea târziu și 
căsătoria nu mai putea fi anulată. Ideea îi părea lui Josey ca o 
condamnare la moarte. 

Se ridică brusc și privi îngrijorată în larg. Thorne nu se 
vedea nicăieri. Începu să alerge spre terasă, unde George, cel 
mai în vârstă dintre servitori, așeza masa pentru micul dejun. 
Josey se opri în faţa lui. 

— Mâncaţi acum, doamnă? 

— Nu, îl aştept pe soţul meu. 

— Domnul a luat micul dejun foarte devreme și apoi a ple- 
cat să înoate. 

O, Doamne! își spuse disperată Josey. Chiar nu știa nimic 
despre pericolul crampelor? Își umezi nervos buzele. 

— Nu-l văd nicăieri. Tu știi unde ar putea să fie? 

George ridică încet privirea și cercetă cu atenţie golful gol. 

— Cred că este în spatele stâncilor, spuse el turnând sucul 
de portocale în pahar și împingând cafetiera spre Josey. 

— Am cornuri calde, doamnă! 

— Nu vreau nimic acum, spuse tăios Josey şi se îndreptă în 
grabă spre țărm. 

Scrută orizontul cu privirea până când ochii începură s-o 
usture, dar nici urmă de Thorne! Încercă să se calmeze 

spunându-și că e un excelent înotător, care știe ce face, dar, în 
loc să-și revină, devenea mai îngrijorată cu fiecare clipă ce tre- 
cea. 

Curând își dădu seama că reacţia ei nu fusese normală. 
Aproape că nu se mai recunoștea, de mai bine de o săptămână 
era tot timpul deprimată. Josey știa însă motivul — se îndrăgos- 
tise de Thorne Mocollan. Probabil că acest lucru se întâmplase 
de mult, dar Josey fusese mult prea mândră s-o recunoască. În 
momentul în care s-au sărutat pentru prima oară, Josey și-a 
dat seama însă că simte o puternică atracţie faţă de el și că nu 
era ușor să-i reziste așa cum își închipuise ea. Ce naivitate să 
creadă că se poate căsători pentru a se răzbuna! 

Intră în mare până la genunchi și, deodată, îl zări în valuri 
făcându-i semn cu mâna. Purta echipament de scafandru, iar 
lui Josey îi fu rușine că se purtase prostește, așa că se întoarse 
alergând pe mal. Se așeză pe prosop și își puse ochelarii de 
soare; trebuia să-și revină până când el avea să se întoarcă. 

Thorne ieși din apă cu un zâmbet cuceritor pe chip. Pielea 
arămie, frumos bronzată contrasta puternic cu dinţii albi și 
foarte strălucitori. Se așeză alături de ea pe prosop și încercă 
s-o privească în ochi prin lentilele fumurii ale ochelarilor de 
soare. Josey îi simţi corpul ud şi respirația sacadată. 

— Foarte drăguţ! spuse el admirativ privind-o cu subințeles. 

Îşi scoase ochelarii de soare și-l privi cu prefăcută sur- 
prindere. 

— Bună! A fost frumos în larg? 

— Nemaipomenit! Ai mâncat? 

— Nu încă. Mă gândeam să înot puţin înainte. 

— Vrei să facem scufundări? 

— Mai târziu, nu acum. 

Mâinile îi tremurau în timp ce încerca zadarnic să deschidă 
flaconul cu cremă de plajă. 

— Întoarce-te să te ung pe spate! spuse el apropiindu-se 
mai mult de ea. 

— Nu este... nu este nevoie! spuse ea grăbit. 

Thorne îi luă flaconul din mână, se rezemă într-un cot și 
dintr-o singură mișcare îi desfăcu sutienul. Josey tresări și-l 
prinse exact în clipa când îi cădea de pe sâni. 

— Nu! ţipă ea ascuţit privind terasa. Era goală. 

— Stai liniștită! George și Edie nu sunt pe aici. Nu-i scoţi din casă 
la ora asta decât cu vreo urgenţă. Altfel stau la răcoare... Dar, apropo, 
nu știai că oamenii umblă fără sutien pe-aici pe plajele din jur? 

Josey îşi simțea inima în stomac. Thorne zâmbi și începu 
să-i întindă loțiunea pe umeri și pe spate cu mișcări tandre și 
apăsate. Pe Josey o cuprinse tremuratul. Mâinile lui coborâră 
pe spate și-i cuprinseră mijlocul subțire apoi sânii rotunzi. 
Trase uşor marginile slipului și în ciuda protestelor ei, con- 
tinuă să-i maseze fesele, apoi şoldurile și picioarele frumos 
modelate. Corpul ei răspundea înfiorat la fiecare atingere. 
Când mâinile lui atinseră faţa interioară a coapselor ei, Thorne 
începu să respire mai des, aproape gâfâind, și cu o mișcare 
sigură o întoarse cu faţa spre el. 

O luă în braţe și începu să alerge spre casă. 

— Servitorii... murmură ea. 

— La naiba cu servitorii! mârâi Thorne. Sunt plătiți ca să 
stea cât mai departe de noi. 

Josey roși la gândul că cei doi servitori mai în vârstă ar 
fi putut-o vedea pe jumătate goală în braţele lui. În dormi- 
tor, Thorne o lăsă jos și începu să-și scoată nerăbdător și 

vădit excitat costumul de baie. Josey îl privea îngrozită 
când el ridică ochii și observă nedumerirea de pe chipul ei. 

— Ce este? întrebă el tot grăbit. Nu-mi spune că vezi așa 
ceva pentru prima dată. 

— Thorne, eu, eu... cred că ar fi mai bine... trebuia să-ţi fi 
spus mai de mult... încercă ea fără succes. 

— Ce? întrebă el neîncrezător. 

— Trebuie să știi inainte de a merge prea departe. 

— La naiba! Iar vrei să mă tragi pe sfoară, parşivă mică? Nu 
încerca să-mi scapi! 

O apucă de umeri cu gesturi aproape violente și o azvârli 
în pat. Părul ei lung și ondulat se împrăștie pe perne și, cu 
ochii îngroziţi, încercă să rostească ceva pentru a-l face să se 
oprească. ÎL împinse neputincioasă, dar, cu o privire sălbatică, 
Thorne o sărută apăsat oprindu-i cuvintele în gâtlej. 

Apoi, gâfâind de plăcere, îi depărtă coapsele și pătrunse 
adânc în fiinţa ei. Josey gemu de durere și corpul i se con- 
tractă spasmodic. Thorne ezită puţin, dar nu se opri, iar în 
cele din urmă, se ridică într-un cot și-i privi faţa albă ca varul. 

— Doamne, Josey, de ce nu mi-ai spus? 

Ochii îi erau întunecaţi, aproape triști. Josey îl săgetă cu 
privirea, se întoarse cu spatele și spuse încet: 

— Pleacă! 

O atinse tandru, dar ea îi îndepărtă mâna. 

— Lasă-mă în pace! 

— Nu te las! rosti el cu voce gravă. Nu vreau o mireasă tristă. 
Puteam s-o fac mai uşor dacă aș fi ştiut, dar de ce nu mi-ai spus 
că eşti virgină? De ce? 

— Dacă ţi-aș fi spus m-ai fi crezut? 

Avea dreptate. 

— Nu de la început, dar ai fi putut încerca... Și după ce ne-am 
căsătorit... La naiba, Josey! Te purtai ca o vampă cu sânge rece! 
De unde era să știu? Cum naiba să-mi dau seama dacă nu spui 
nimic? adăugă el cu blândeţe. Dar cu John? Credeam... 

Ochii ei scăpărau scântei. 

— Ştiu, credeai că am fost amanta lui pentru că așa ti-au 
spus cele două babe ramolite. Nici nu te-ai gândit să-l întrebi 
pe avocatul lui John despre pensia anuală a bătrânei Maggie. 
Nu! Tu ştiai că sunt vinovată! 

— Scuze, Josey, îmi pare rău! spuse el vădit impresionat. De 
ce nu mi-ai deschis ochii? 

— Pentru că eram nervoasă! M-ai umilit încă din prima zi în 
care m-ai văzut. 

O privi bănuitor. 

— Ce vrei să spui? 

Josey încercă să continue, dar se opri. Lacrimile îi șiroiau 
pe obraji. 

— Vreau să divorțez. Căsătoria aceasta nu va merge! 
Vorbesc serios, Thorne, du-mă înapoi la Atlanta și începe 
divorțul cât mai curând. 

Fl râse cu blândeţe și-i mângâie părul ciuflit. 

— Nu, Josey, ești doar un pic decepţionată. Prima ta expe- 
riență sexuală a fost un eșec și vrei să fugi ca o laşă! Nu pleci 
nicăieri, frumoasa mea! Vom rămâne împreună și vei vedea cât 
de mult are să-ți placă! 

— Vreau să divorţez! spuse ea încercând să pară indiferentă. 

— Ascunzi cumva un alt secret în căpșorul acesta frumos? 
întrebă el cu subințeles. Dacă da, atunci mai bine spune. și te vei 
simți mai bine. Josey trase adânc aer în piept. Era atât de aproape! 

— Singurul lucru pe care-l ascund, spuse ea distrată, este 
un mare dispreț pentru persoana ta! După tot ce s-a întâmplat, 
nu cred că voi mai putea suporta. Îmi faci greață! 

Faţa lui Thorne se aspri și ochii îi aruncau văpăi. 

— Eşti a mea! Și vocea îi suna ciudat. Da, ai de ce să fii spe- 
riată. Dacă mi-aș fi pus mintea cu tine, te-aș fi distrus în câte- 
va secunde. Nu mă interesează motivul pentru care minți, 
atâta vreme cât îţi dai seama că ești numai a mea. Am plătit 
pentru tine, te-am cumpărat destul de scump și vei rămâne cu 
mine chiar de-ar fi să te leg de pat. Ai avut nevoie de bani și de 
sex de la această căsnicie. Bani ţi-am oferit destui; cât despre 
sex, trebuie doar să mai înveți. Chiar acum vei primi o lecţie, 
ca să nu uiţi că ești a mea! 

Ochii îi erau calzi și plini de blândete, în ciuda vorbelor 
grosolane pe care le rostea. Îi dezgoli sânii și începu să-i 
sărute încet și tandru. Josey îl privi amuzată — știa că nu i se 
va putea împotrivi. Sfârcurile i se întăriră și Thorne i le atinse 
cu buzele din ce în ce mai apăsat, până când ea începu să 
respire adânc și să gâfâie. Dorinţa cânta în corpul ei; închise 
ochii și înfipse adânc unghiile în umerii lui, rostindu-i 
numele. 

— Uşor, iubito, ușor! spuse el privind-o în ochi. 

În cele din urmă, când respiraţia îi reveni la normal, 
Thorne îi aruncă o privire galeșă printre genele bogate și-i 
zâmbi cu dragoste. 

— Cred că trebuie să facem un duș! Eu sunt plin de sare, iar 
tu, frumoasa mea mică, tu ești acoperită de “roua iubirii”. 

— Roua iubirii? 

EI îşi trecu mâna pe nasul și pe fruntea ei. 

— Vezi? 

O purtă în braţe până în baie, deschise robinetul și intrară 
amândoi sub duș. 

— Aici se face economie la apă! spuse el zâmbind. 

Luă săpunul și începu să-i maseze încet pielea. Corpul ei 
răspundea cu câte un fior. Apoi îi şamponă părul apropiind-o 
mai mult de el și sărutând-o mereu pe faţă, pe sâni. Când fu gata 
o aduse înapoi în dormitor și începu s-o șteargă la fel de tandru, 
cu un prosop. Îi prinse părul la spate și o privi insistent. 

— Ce spui, Josey? Accepti scuzele mele? 

— Scuze? 

— Da, pentru că te-am umilit; am greșit mult și voi regreta 
tot restul vieţii. Îţi promit că nu se va mai repeta. Însă, te rog, 
Josey, de aici încolo să ai încredere în mine. Vocea lui părea 
aspră, dar ochii îi erau calzi. N-ai avut niciodată încredere, 
continuă el. Cum crezi că se poate întemeia o căsătorie fără 
încredere? 

— Cum se poate întemeia o căsătorie fără dragoste? EI îi 
șterse ușor sânii de apă. 

— Noi avem ceva mai bun decât dragostea. Foarte mulţi și-ar 
dori acest lucru. 

Josey înțelegea aluzia lui Thorne, dar știa că dragostea faţă 
de el devenise acum mult mai puternică decât atracţia fizică. 

— Şi este suficient? întrebă neîncrezătoare. 

— Este suficient, răspunse el afirmativ. Să nu crezi în 
dragoste; crezi în ceea ce simţi acum! 

Îi mângâie coapsele cu degetele și o sărută pe frunte. 

Josey primi sărutul ca pe o binecuvântare. Ştia că nu mai 
poate pleca — sau cel puţin nu acum. Era îndrăgostită și nu şi-ar 
fi permis să-l piardă spunându-i tocmai acum adevărul. 


Capitolul 10 


Rămaseră o săptămână în casa albă de pe plajă înainte de a 
se întoarce la Atlanta. Thorne o învățase să se scufunde și 
stăteau ore în şir sub apă în interiorul golfului înotând, sau 
pescuind, plimbându-se cu barca... Apoi urma siesta lungă și 
liniștită din spatele ușilor închise ale dormitorului. După 
aceea, un cocteil somnoros se continua cu un prânz delicios 
pregătit și servit de George și de soţia lui, Edie. Casa rămânea 
a lor după cină pentru că servitorii nu locuiau acolo ci plecau 
în timpul noptii. 

Din când în când mergeau la vreun hotel ca să danseze, dar 
de cele mai multe ori stăteau acasă jucând cărţi, dansând sau 
pur și simplu ascultând muzică înainte de a se întoarce în pat, 
momentul care le plăcea poate cel mai mult. O existență 
idilică despre care Josey știa că avea să se termine cândva. 

— 1 se părea foarte ușor acum să discute cu Thorne despre 
trecutul ei, cuibărită în braţele lui pe canapea și ascultând 
muzica preferată. El voia să afle cât mai multe amănunte 

despre copilăria ei, despre părinţi și despre viaţa ei din 
Alabama, iar Josey descoperi că acest lucru îi face chiar 
plăcere. 

Când venea vorba însă despre momentul plecării ei spre 
Atlanta, începea să fie mai atentă, alegându-și cuvintele cu 
multă grijă. Adesea evita mare parte din întrebările lui. 

— A fost o prostie să cred că voi putea cânta ca un profe- 
sionist! spuse ea, oarecum îngândurată. 

El nu-i povesti nimic despre copilăria lui, iar Josey, 
cunoscând toată povestea, nu aducea niciodată vorba despre 
ea. 

Găsiră Atlanta în mijlocul celei mai cumplite ierni. Orașul 
tremura acoperit de gheaţă, bătut de vânturi reci şi de nisorile 
ce veneau din nord. Obișnuită cu soarele tropical, Josey 
dârdâia înfrigurată în haina lungă de blană. 

— Draga de tine! Ţi-e frig? întrebă Thorne luând-o în braţe 
grijuliu, dar vocea lui părea distrată. Se întorsese acasă și 
gândurile îi zburau deja în altă parte. Josey îl privi 
tremurând și se întrebă dacă acesta nu era cumva începutul 
sfârșitului. 

— Îţi place? o întrebă el, în timp ce îi arăta apartamentul. Nu 
primi nici un răspuns. Locuinţa lui Thorne, aflată la ultimul 
etaj al unui imobil despre care Josey avea să afle că îi aparținea 
în întregime lui Thorne, nu avea nimic din intimitatea casei lui 
John, nici măcar din confortul luxos al lui Maud. Era ceva — 
impersonal, glacial, gândi Josey fără să rostească un cuvânt. 
Parcă ar fi fost gol, deși peste tot atârnau picturi și obiecte de 
artă. 

— Dacă nu-ţi place, putem să-l schimbăm! 

Josey își dădu seama că era foarte important pentru 
Thorne ca ei să-i placă acest apartament. 

— Nu fi ridicol! E prea frumos! 

— Am angajat o firmă pentru decoraţiuni interioare și le-am 
dat mână liberă. Singurul lucru pe care l-am cerut a fost să 
găsească un loc pentru picturile mele. 

Josey observase deja tablourile. Erau amplasate în puncte 
strategice și formau o colecţie de artă americană a unor pictori 
de secol XIX, știind că sunt foarte valoroase pentru că 
recunoștea acolo câteva nume celebre. Când își aminti de 
peisajul marin pe care i-l dăruise de Crăciun, Josey se întrebă 
unde îl putea agăța, oare, printre atâtea valori. 

— Vino! spuse el luând-o de mijloc. Vreau să-l cunoşti pe 
Wragge și apoi să-mi dai o mână de ajutor. 

Wragge era un domn în vârstă care-i amintea lui Josey de 
bătrânul Theodore. Wragge își plecă respectuos capul când 
Thorne făcu prezentările, dar se vedea că se abţine de la orice 
fel de apreciere până în momentul în care avea s-o cunoască 
mai bine. 

— Dacă ai vreo problemă, să vorbeşti cu Wragge! îi spuse 
Thorne. El cumpără toate cele necesare în casă, îl îndrumă pe 
bucătar și are grijă de felul în care se curăță apartamentul. 
Dar, cel mai important, este atent ca nimeni să nu atingă hâr- 
tiile de pe biroul meu. Mai faci și altceva, Wragge? 

— Sper să fac tot ce trebuie ca să fiți mulțumit, domnule 
Thorne, răspunse el politicos. 

Josey îl privi în ochi pe Wragge și îi spuse amabil: 

— Sper să ne împrietenim. 

Wragge își plecă din nou capul cu un gest care-o făcu pe 
Josey să se îndoiască de ceea ce spusese. 

În dormitor, Thorne scoase tabloul de la Josey; fusese bine 
împachetat și păstrat pe fundul valizei. 

— Şi acum... unde să-l așezăm? Eu m-am gândit că ar sta 
bine aici... 

Josey privi neliniștită împrejur. În mijlocul camerei trona 
patul mare al lui Thorne, acoperit cu o cuvertură de catifea de 
culoarea untului și care, impreună cu pereţii albi și cu 
tablourile scumpe, creau o atmosferă deosebit de elegantă. De 
partea cealaltă a patului erau atârnate niște portrete, probabil 
ale străbunicilor lui Thorne, judecând după felul în care erau 
îmbrăcaţi. Josey era de-a dreptul copleșită — o avere inestima- 
bilă se afla aici, pe acești pereţi, și el avea de gând să așeze 
tabloul acela ieftin printre atâtea minunăţii. 

— Thorne, te rog, nu se poate să-l agăţi aici în apartamen- 
tul tău, protestă ea. Aruncă-l la gunoi, dar nu-l pune aici. Este 
prea ieftin! 

— Şi ce contează? o privi el uimit. Important este că îl am 
de la tine! 

Ea zâmbi recunoscătoare. 

— Eşti drăguţ, dar mai bine l-ai arunca! 

— La naiba, Josey! Eşti obsedată de bani, nu-i aşa? Ce con- 
tează că a costat doar o mică parte din cât valorează celelalte? 
Crezi că asta e important pentru mine? Nu mă cunoști deloc...! 
spuse el furios. 

Josey îl privi, cu ochii în lacrimi. 

— Dragul meu, agaţă-l unde-ţi place! lartă-mă te rog, m-am 
înșelat! Se aplecă spre el și începu să-l sărute frenetic. Thorne 
râse și o luă în brațe; se împăcară, dar Josey ştia că după 
această mică neînțelegere vor mai veni și altele. Motivele erau 
întotdeauna aceleași: banii și încrederea. Nimic nu-i putea 
zdruncina lui Thorne părerea că Josey se căsătorise cu el doar 
pentru bani. În ce priveşte încrederea, Josey ar fi putut să-i 
destăinuiască secretul ei, dovedindu-i astfel că se înșelase, 
dar asta însemna să-l piardă și încă nu era suficient de 
pregătită. 

Câteodată se întreba de ce Thorne renunţase la tot pentru 
a se căsători cu ea. Era o fată ca toate celelalte; s-ar fi putut 
pierde ușor în mulțime. Într-adevăr, era frumoasă, dar nu era 
singura. Ce văzuse el oare atât de special la ea? Pentru că, dacă 
ar fi știut răspunsul, Josey nu s-ar mai fi temut atât de mult că 
îl va pierde. 

În cele din urmă, Josey ajunse la concluzia că Thorne nu 
era genul de bărbat care să acorde prea multă atenţie unei 
femei așa cum își dorea Eve Sanders, de exemplu. După multe 
ore de lucru la birou, el își dorea să găsească acasă o femeie 
tandră, care să-i îndeplinească toate dorinţele, o sclavă a 
iubirii, o amantă perfectă... Poate că aceasta era ea, Josey. 

Thorne se purta foarte frumos cu ea dar, uneori, toată 
această bunătate era atât de rece! Semăna cu un părinte care 
dă copilului său bani pentru că nu are suficientă vreme să se 
ocupe de el. Îi cumpărase a mașină şi-i deschisese conturi la 
toate magazinele mari din oraș, la care cândva nici nu 
îndrăznise să viseze. 

Ca orice femeie, Josey era încântată de toate acestea. Cum 
toate hainele ei erau vechi și trebuiau modificate, se hotărî să-și 
schimbe aproape integral garderoba și cumpără o sumedenie 
de lucruri. Portarul o ajută să golească mașina și să ducă 
pachetele sus, cu liftul. 

— Arată-mi! spuse el glumeţ, tolănindu-se în pat printre 
perne şi pachete. 

— O să defilez pentru tine, răspunse ea nerăbdătoare. 

El o privi galeș în timp ce se învârtea prin faţa lui ca un 
manechin. Păstrase la urmă surpriza cea mare — o cămașă de 
noapte transparentă pe care o cumpărase în mod special pen- 
tru el. 

— Îţi place? întrebă ea dulce. 

Thorne se ridică în capul oaselor şi o luă în brațe. 

— Foarte inteligent! șopti el în timp ce o săruta. Vreau să 
spun... că ai imbrăcat-o la urmă. Face cât toate celelalte la un 
loc. Eşti sigură că nu ti-a fost teamă să-mi arăţi nota de plată 
înainte? 

Josey sesiză ironia din vorbele lui și zâmbi încurcată. Așa 
procedaseră oare și celelalte iubite ale lui? Se purtase mai 
degrabă ca o amantă decât ca o soţie? 

— Nu ţi-a plăcut parada mea? întrebă ea șovăitoare. 

— Îmm! Stătea cu capul pe pieptul ei, sărutându-i sfârcurile 
înfiorate. Tine-o tot aşa că va fi bine! 

Dar cel mai mult o deranja pe Josey ironia din privirea lui 
ori de câte ori îi aducea câte ceva: o bijuterie, un obiect de 
lenjerie intimă, o poșetă scumpă, câteodată o carte. Și asta se 
întâmpla în fiecare zi. Oare își trimitea secretara într-o scurtă 

pauză la magazin în locul lui, sau le cumpăra chiar el, în drum 
spre casă? Josey nu știa exact, dar se mulțumea să privească 
toate acestea ca pe o confirmare a iubirii lui. 

Când încerca să-i mulțumească o privea fix și dorința 
strălucea sălbatic în ochii lui. 

— Stii cum trebuie să-mi mulțumești, mârâia el, iar Josey 
simţea fiori reci pe șira spinării. 

Ştia că tot acest cinism din privirea lui avea rădăcini adânci 
în copilărie, când fusese învăţat să disprețuiască femeile, să le 
trateze ca pe niște ființe frivole, fără suflet. Cel mai mult pe 
lume Josey ar fi dorit să poată schimba la el această atitudine, 
dar deocamdată nu vedea soluţia. 

Extrem de politicos, Wragge îi arătă pe scurt cum mergeau 
lucrurile în casă: unde se aflau serviciile de porțelan, paharele 
scumpe de cristal și argintăria pe care erau gravate inițialele 
lui Thorne. Îi explică apoi care erau atribuţiile fiecărui servi- 
tor. Totul îi părea acum lui Josey foarte bine pus la punct ; nu 
aveau de ce să se mute până nu apăreau copiii. 

Gândul o înspăimânta pe Josey ; Thorne își dorea copii — 
aşa cum spusese — dar el nu cunoștea secretul din viaţa ei! Mai 
mult ca sigur că, dacă ar fi aflat acest secret, Thorne i-ar fi luat 
copilul de lângă ea. Nu, nu era însărcinată; se căsătorise doar 
de o lună! Dar dacă totuși...? 

Wragge intră în cameră, își drese vocea și o întrebă la fel de 
politicos ca de obicei dacă nu dorește să-l ajute la curățarea 
paharelor de cristal. 

Josey zâmbi și acceptă bucuroasă; nu era ocupată și îi făcea 
plăcere să stea cu el și să-l ajute. Wragge fu deosebit de încântat. 

— Sarah, femeia de serviciu, este cam neatentă, spuse el 
drept explicaţie. Așa că întotdeauna spăl eu farfuriile fine și 
paharele de cristal. 

Câteva minute mai târziu, Wragge simţi din nou nevoia 
unei explicaţii. 

— De fapt nu vă ceream ajutorul dacă... 

— Îmi face plăcere să te ajut! 

— Mă grăbesc puţin pentru cina de mâine seară, continuă 
el. 

— Ce cină? 

— Cea pe care dumneavoastră și domnul Thorne o daţi 
mâine seară! spuse uimit Wragge. 

— A, da! încercă Josey să îndrepte lucrurile. 

— Vreţi să comandati ceva special? 

— Nu, Wragge, sunt convinsă că te descurci mult mai bine 
ca mine cu astfel de lucruri. Am toată încrederea! spuse ea 
încercând să-şi ascundă uimirea. 

Seara, Thorne încercă să-i explice. 

— Totul s-a petrecut pe neașteptate. Verișoara mea a tele- 
fonat că vine în oraș cu soțul ei și vrea să te cunoască. 

— Nu știam că mai ai și alte rude în afară de Maud! 

Thorne râse amuzat. 

— Elaine este verişoara tatălui meu, spuse el grăbit. 
Probabil ne va aduce un dar de nuntă ; așa este ea — senti- 
mentală. Am invitat doi colegi cu soțiile lor, ca să nu fim 
nevoiți să-i suportăm singuri pe Elaine și Ralph, mai spuse el 
zâmbind. Vrei să inviţi pe cineva? 

Josey stătu puţin pe gânduri. Domnul Abernathy și soția lui 
fuseseră cei mai buni prieteni ai lui John și întotdeauna 
ținuseră la ea ca niște părinți iubitori. Josey rosti ezitant 
numele lor. 

— Am s-o rog pe doamna Pettigru să le trimită o invitaţie — 
lor, și poate familiei Vinelli, adăugă Thorne. Stephen și Zoe 
Vinelli ar putea înveseli un pic atmosfera. 

Josey îmbrăcă o rochie elegantă, dar și foarte cuminte în 
același timp. Thorne o privi în oglindă și-i legă la spate 
colierul din jad și diamante pe care i-l făcuse cadou chiar în 
aceeași zi. Se potrivea perfect cu rochia. 

— Eşti foarte frumoasă și... primitoare, spuse el galant. 

— Sunt nervoasă! 

— De ce? După cum arăţi îi vei impresiona în mod plăcut pe 
invitați ; în privinţa nervilor însă, te contrazic. Eşti poate cea 
mai echilibrată femeie din câte am cunoscut! 

Complimentul îi dădu lui Josey puterea de a întâmpina cu 
zâmbetul pe buze cei dintâi musafiri: Elaine și Ralph. Îi antipa- 
tiză de la bun început. Faţa puternic fardată a lui Elaine părea 
falsă, iar Ralph, roșu în obraji, degaja un puternic miros de 
alcool și loţiune de ras. 

Elaine îi întinse mâna, dar Ralph, după ce o privi admirativ 
din cap până-n picioare, o luă în braţe și o sărută entuziast. 

— Deci, aceasta este noua mea verișoară! mormăi el. 
Thorne, ești al naibii de norocos! Mai bine o vedeam eu 
primul! 

Josey cunoștea genul acesta de bărbaţi care, la vederea 
unei femei, ar fi făcut orice să-i stea în preajmă. 

— Cred că va trebui s-o lași să plece ca să-i poată întâmpina 
pe ceilalți invitaţi! spuse ironic Thorne privind-o în ochi pe 
Josey. 

Ralph râse din nou: 

— Bineînţeles, dragul meu! Dar să nu pleci prea departe, 
scumpo. Vreau să ne cunoaștem mai bine. 

Thorne o luă de mână și o trase de lângă Ralph, afară din 
hol. 

— Crezi că poţi să-l eviţi? întrebă el tăios. Nu vreau s-o văd 
plângând pe Elaine în seara asta. 

Soneria se auzi din nou și fură nevoiţi să deschidă înainte 
ca Josey să poată răspunde ceva. Erau colegii de serviciu ai lui 
Thorne și soțiile lor. După ei sosiră cei doi Abernathy, 
moment în care Josey se mai învioră puţin, deși prevedea o 
seară dezastruoasă. Îi conduse în sufragerie, unde încercă o 
mică schimbare, destinându-i lui Ralph locul de lângă Zoe 
Vinelli. Mișcarea implica şi un oarecare risc, deoarece Josey nu 
ştia nimic despre Zoe, dar era mai bine așa decât să se simtă 
pipăită toată seara. 

leși din nou în hol pentru a-i întâmpina pe sotii Vinelli. 
Stephen Vinelli era un bărbat solid, mic de statură, cu părul 
grizonant și cu o faţă mare, prietenoasă. Îi zâmbi cu bunătate 
lui Josey și-l felicită pe Thorne pentru că se căsătorise cu o 
femeie atât de frumoasă. 

Soţia lui era cu cel puţin treizeci de ani mai tânără decât 
el, cu fața pătrată și părul roșcat. Ochii ei mici și iscoditori o 
cercetau cu atenţie pe Josey. 

— Unde ai tinut-o până acum, Thorne? întrebă ea cu un ton 
afectat. Lumea zice că voiai s-o ţii ascunsă, desculţă şi însărci- 
nată, cum spune un vechi proverb. Chiar așa, după aproape o 
lună, noi nici să nu știm cum arată? 

— Au fost în luna de miere, Zoe! o temperă Stephen. 

— Ah, da, și pun pariu că Thorne n-a stat degeaba în tot 
acest răstimp! Dar doamna Mocollan știe ce vreau să spun. 
Unei femei îi face plăcere să mai fie scoasă în lume din când 
în când. 

— Doamna Mocollan, într-adevăr, râse zgomotos Stephen. 
Dar eu voiam să-i spun Josey și, dacă ea nu-mi spune Stephen, 
va avea de-a face cu mine! 

— Bine, Stephen! zâmbi Josey. 

— Şi eu sunt Zoe, spuse soţia lui apucându-l de braț pe 
Thorne. Şi acum, haideţi la bar! Mi-e sete de mor! Thorne, tu 
știi ce-mi place! 

Zoe nu-și pierdu vremea cu doamnele în vârstă din 
sufragerie. Îi privi însă cu multă simpatie pe bărbaţi şi ochii îi 
căzură pe Ralph, care o plăcu din prima clipă. Câteva minute 
mai târziu, discutau și râdeau zgomotos împreună. Stephen 
nu părea deloc deranjat, Elaine însă reacționă imediat. 

Josey încercă să discute cu ceilalți invitaţi, dar devenea din 
ce în ce mai îngrijorată din pricina lui Elaine. Înţelegea acum 
de ce Thorne îi spusese că nu vrea s-o vadă plângând. Totuși, 
greșeala era numai a lui. Nu trebuia să-i cheme în această 
formaţie, dacă știa ce fel de om este Ralph. Acum, singura 
soluție era să aștepte ca totul să se termine cu bine. Nimic nu 
mai putea să îndrepte lucrurile. 

Zoe şi Stephen rămaseră în urma celorlalți. Stephen și 
Thorne discutau aprins, Zoe îl privea fix pe Thorne și ochii ei 
spuneau totul. 

— Cum este să fii soţia celui mai cunoscut avocat din oraș? 
întrebă ea vădit ironic. 

Josey nu răspunse, iar Zoe continuă pe același ton: 

— Vrei să mă conduci la toaletă? 

Josey o urmă în tăcere. 

— Văd că nu ai schimbat nimic pe aici, spuse Zoe oprindu-se 
în faţa unui tablou și privindu-l cu atenţie. 

— Nu puteam să stric atâta perfecțiune! 

— Exact așa spunea și Eve! râse răutăcios Zoe. 

— Eve? 

— Da, am uitat să-ţi spun că Eve este cea mai bună prietenă 
a mea. Și cred că avea multă dreptate în ce te privește! 

Josey o urmă, îngrozită cu gândul la cele ce aveau să 
urmeze. 

— În ce sens? 

— Thorne este bărbatul care întotdeauna a umblat cu femei 
speciale. Ca Eve. Cu tine, lucrurile stau altfel; ești ultima per- 
soană cu care mă aşteptam să se căsătorească. 

— Tu ești una din acele femei “speciale”? întrebă politicoasă 
Josey deschizând ușa băii. 

— Nu chiar, spuse Zoe în timp ce se ruja în oglindă. Arăţi 
bine, nimic de zis, dar nu ai acele calităţi care fac o femeie 
“specială” cum era Eve. 

— Sunt sigură că nu mi-ai spus-o ca pe un compliment, dar 
eu așa o voi lua, adăugă Josey. 

— Vezi? Este exact ce îți spuneam! Dacă i-aș fi zis lui Eve 
aceste lucruri s-ar fi înfuriat. Thorne are nevoie de femei 
dinamice, sexy. O cântări din cap până-n picioare pe Josey. 
Nu-l vei păstra prea multă vreme, dar cred că ştii deja acest 
lucru. O mulțime de femei au încercat însă el este mai... 

— Pretenţios? 

— Da, acesta este cuvântul potrivit. Poate crezi că am un 
interes anume să... 

— Nu-i nevoie să te obosești încercând să afli ce gândesc! 
spuse calm Josey. 

— Chiar îmi placi, adăugă fals Zoe, dar vreau să-ți dau un 
sfat prietenesc — stai departe de Eve! E gata să te distrugă și ar 
face orice ca tu și Thorne să vă despărțiți. Ştie că ascunzi ceva 
din trecutul tău pentru că păreai agitată când ti-a pus niște 
întrebări. În plus, tatăl ei este judecător şi are acces la 
înregistrările tuturor proceselor. 

Josey simţi toată greutatea plafonului pe umerii ei, dar 
încercă să-şi ascundă neliniştea de ochii mici şi răutăcioși ai lui 
Zoe. 

— Cred că te descurci singură aici, spuse Josey închizând 
ușa în urma ei. 

Când intră în sufragerie, Thorne îi privi îndelung faţa foarte 
palidă. Încerca să pară cât mai naturală, deși îi venea foarte 
greu. Cea dintâi petrecere la care ea fusese gazda, se dovedise 
un eșec. Brusc, Thorne se ridică în picioare și-i dădu de înţeles 
lui Stephen că vor continua discuţia la birou. Între timp, Zoe 
se întorsese proaspăt rujată și fardată, gata de plecare. 

— Ce ţi-a spus Zoe? o întrebă Thorne. 

— Zoe? repetă încet Josey. Îmi povestea despre Eve 
Sanders ; nu ştiam că sunt prietene bune! 

— Nimeni nu este prieten cu Zoe Vinelli, adăugă ironic 
Thorne. 

Josey continuă îngândurată: 

— Se întreba ce-ai văzut la mine. 

Thorne o privi amuzat. 

— Şi i-ai spus? 

— Cred că nici eu nu știu prea bine. Oricum, Zoe crede că, 
în scurtă vreme, te vei plictisi de mine — totul e o chestiune de 
timp. 

— La naiba! izbucni el violent. Ce scorpii sunt femeile când 
se întâlnesc! Rămâi fără replică! Dacă așa stau lucrurile, fru- 
moasa mea mică, hai în dormitor să-ţi arăt ce-am văzut eu la 
tine. După aceea îmi poți spune când mă voi plictisi de tine. 

Se iubiră cu pasiune, aproape sălbatic, iar Josey crezu că va 
muri în braţele plăcerii. La sfârșit, el îi luă mâna și i-o sărută 
cu blândeţe. 

— Acum înţelegi că nu mă voi plictisi niciodată de tine? 
Vocea îi era deosebit de caldă. 

Ea nu spuse nimic, dar mai târziu, cu capul pe pieptul lui, 
cu ochii în lacrimi, Josey își dădu seama de ce se căsătorise 
Thorne cu ea. 

Josey reținu un singur lucru din tot ce spusese Zoe — nu 
trebuia să se mai ascundă — desculță și însărcinată, chiar așa! 
Josey observase cu câtă invidie îi priviseră doamnele de la 
petrecere mijlocul subțire și bustul frumos modelat. 

După forma și mărimea plicurilor care soseau pe adresa lui 
Thorne, multe dintre ele conţineau invitaţii la diferite festi- 
vităţi mondene. Probabil că Thorne era anunţat și telefonic, la 
serviciu, pentru că, cel mai adesea, plicurile rămâneau 
nedesfăcute printre cărți și dosare pe masa de lucru. 

În dimineaţa imediat următoare petrecerii, Josey intră în 
biroul lui Thorne și, pentru prima dată, cercetă cu atenţie 
acele plicuri. Unul dintre ele conţinea invitaţia pentru o serată 
ce se ținea săptămâna următoare! 

Seara când îi mărturisi lui Thorne că și-ar dori să meargă 
acolo, acesta privi neîncrezător numele gazdelor înscrise pe 
plic, dar acceptă fără ezitare. 

Era unul din acele cocteiluri la care te duci pentru a vedea 
și a fi văzut, nu pentru conversații subtile sau pentru relaxare. 

Thorne îi spusese pe drum că organizatorul este un fost client 
de-al lui pe care-l cunoștea din copilărie. Despre soţia lui, nu 
pomeni însă nimic. 

În momentul în care văzu casa, Josey își dădu seama că 
vechiul prieten al lui Thorne avea foarte mulţi bani. Îi părea 
bine că îmbrăcase cea mai scumpă şi mai elegantă rochie pe 
care o avea — amplă, spumoasă, cu cordon lat în talie. Purta 
colierul pe care Thorne i-l dăruise de curând, la care asortase 
cerceii de jad şi brăţara cu diamante. 

— Sunt miliardari? întrebă Josey în timp ce urcau scările din faţă. 

— Da, răspunse Thorne zâmbind. Dar, oricum, relaxează-te. 
Miliardarii nu mușcă! 

Casa era foarte frumoasă, dar de zece ori mai rece decât 
apartamentul lui Thorne. Camerele spatioase și elegant mobi- 
late formau cel mai bun decor pentru toți acei oameni 
dichisiţi care veniseră la petrecere. 

Fură opriți de nenumărate ori de prieteni de-ai lui Thorne 
care voiau s-o cunoască și, treptat, ajunseră în aripa din stân- 
ga a casei, unde se afla mai puţină lume. 

Thorne se opri să discute ceva legat de un caz cu un domn 
mai în vârstă. Josey ascultă o vreme, apoi, zărind o masă 
încărcată cu bunătăţi se apropie și după câteva momente de 
cumpănă alese o ciupercă umplută. 

— Eu n-aş alege asta în locul tău! 

În spatele ei stătea un bărbat elegant, cam de aceeași vârstă 
cu Thorne, cu același zâmbet cuceritor pe chip care-l făcea pe 
Thorne un bărbat fermecător şi atât de diferit de ceilalți. O 
privea admirativ în timp ce se apropia de masă. 

“Drăguţ! își spuse Josey, dar bineînțeles, nu se compară cu 
Thorne”. 

— De ce? întrebă ea ducând ciuperca la gură. 

— Ştiu din surse sigure că doamna casei obișnuiește să 
pună lipici în umpluturi. 

— Şi ce să fac atunci cu ea? întrebă nedumerită Josey. 

— Dă-mi-o mie! O luă şi o așeză nonșalant pe tavă. Așa, dacă 
o faci cu multă îndrăzneală, nimeni nu se va încumeta să-ți 
spună nimic. 

— Şi îndrăzneala te ajută și în cazul în care ai mușcat deja 
din ea? întrebă Josey cu ochii scânteietori. 

— Te uiţi cu multă insistență dacă cineva pare surprins și în 
cele din urmă se vor întreba dacă au văzut cu adevărat sau 
visează. Râse zgomotos apoi continuă, privind-o din ce în ce 
mai insistent pe Josey. Îndrăzneala este suficientă doar în clipa 
în care tu ești gazda. 

— A, da? zâmbi Josey și faţa i se lumină. Am înţeles că ești 
un vechi prieten al lui Thorne. 

— Da, te-am văzut stând lângă el. Am fost amândoi băieți 
bogaţi, dar fără mamă. Nu-i așa că-ţi pare rău pentru mine? 

— Pentru el, poate, dar pentru tine, nu! răspunse Josey 
încercând să pară serioasă. 

— Speram să-ți stârnesc puţin compasiunea, dar se pare că 
am dat greș încă o dată! Întotdeauna vede el primul femeile 
frumoase, iar eu mă aleg cu ce mai rămâne. Unde te-a găsit? 

Lui Josey astfel de glume îi păreau inofensive, așa că zâmbi 
în continuare şi explică în câteva cuvinte: 

— L-am cunoscut prin mătușa lui. 

— Maud? Vocea îi părea surprinsă. Este cam ciudată, con- 
tinuă el. Dar, spune-mi, nu-ţi pare rău că trebuie să-l împarţi 
cu altcineva? 

Josey se întoarse și rămase uluită. Thorne discuta aprins cu 
Eve Sanders care-l luase de braţ și-i zâmbea seducător. 

— Se numește Eve Sanders, adăugă el în timp ce Josey 
privea fără să poată scoate un cuvânt. 

— Stiu! 

— Nu trebuie să ai încredere în ea, continuă el încet. E o 
tipă fără prejudecăţi și nu acceptă prea ușor înfrângerea. De 
ce nu-l lași aici, să pleci cu mine? Eu sunt bărbatul unei sin- 
gure femei — credincios și foarte tandru. Ce părere ai? 

Josey îl privi îngrozită. 

— Ai înnebunit? Cum să fac asta? Și în plus — tu ești gazda, 
cum să pleci? 

— Nu-ţi face griji în această privinţă. V-aţi cunoscut de 
curând sau trăiţi împreună? 

— De fapt trăim împreună, spuse calmă Josey, deci nu sunt liberă... 

— Şi ce dacă? Acest lucru nu-l va împiedica să flirteze în con- 
tinuare. Uite... Se opri o clipă. Nici măcar nu știu cum te cheamă! 

— O cheamă Josey Mocollan, Jake, și să nu uiţi acest lucru! 
spuse Thorne luând-o protector de mijloc. Are verighetă, nu 
se vede? întrebă el ridicând mâna lui Josey. 

— Îmi pare rău, n-am știut că te-ai căsătorit, bătrâne! 

— Du-te naibii, “bătrâne“! Josey, draga mea, ține verigheta 
mai la vedere când te afli prin preajma unor indivizi ca Jake 
Lamton. Nu că s-ar sinchisi el prea mult de inel, dar poate o ia 
mai încet! 

Jake chicoti. 

— Nu credeam că ţi se va întâmpla tie una ca asta ; nu tie, 
burlac bătrân! E superbă într-adevăr, dar nu știam că te-ai 
căsătorit. Am fost plecat în California câteva luni. Când s-a 
întâmplat? 

— Luna trecută. 

— Mmda! Ai grijă să fie fericită, altfel am s-o iau de lângă 
tine! 

Faţa lui Thorne se întunecă brusc. 

— Vrei să fii mai explicit? întrebă el tăios. 

— Nu cred, răspunse grăbit Jake. Ai putea să mă scoţi afară 
și să-mi tragi o bătaie ca pe vremuri... ă... vii la o partidă de 
golf duminică? 

— Noi dormim până târziu duminică, spuse arogant 
Thorne, ca un mascul învingător în lupta pentru femelă. Hai 
să mergem, Josey! spuse el, trăgând-o în urma lui. 

Josey îl privi uimită. 

— Nu vreau să plec acum! 

— Nu mă interesează ce vrei tu! spuse Thorne apucând-o 
strâns de mână. 

Josey izbucni în clipa în care intrau pe ușa apartamentului. 

— Să te ia naiba, Thorne Mocollan, nu-mi place cum te 
porți! Toată lumea a crezut că sunt o ușuratică după felul în 
care vă certaţi pentru mine. N-am știut cine era, până în clipa 
în care... 

— Da! Până când ţi-a spus că este gazda miliardară, și deja 
au început să-ţi sune clopoţeii de nuntă în urechi. 

— Vrei cumva să mă insulti? întrebă calmă Josey. 

— Vreau să fiu realist! spuse el ironic. Ti-a sugerat foarte 
clar că te vrea, am dreptate? 

— N... da... nu ştiu! 

— Te dorea, dar fii liniștită! adăugă răutăcios Thorne. Jake 
vrea toate femeile pe care le am eu. 

Josey îi râse în nas. 

— Văd că aveţi aceleași gusturi! 

— De ce nu i-ai spus că ești măritată? 

— Pentru că totul era doar o glumă în genul celor care se 
fac la petreceri — la care noi n-am fost în ultima vreme, îi 
aminti prompt Josey. 

— Şi nici nu vom merge până când nu încetezi să mai flirtezi 
în spatele meu, spuse el. 

— Asta crezi tu despre mine, Thorne? se întristă Josey. 

— Nu ştiu ce să cred despre tine. Cu un gest obosit, Thorne 
își slăbi nodul de la cravată. Părea decepţionat, iar ochii îi erau 
neobișnuit de trişti. Nu mi-ai dat voie să te cunosc, Josey. Jake 
Lamton are o căsnicie foarte modernă cu care eu nu sunt de 
acord. Rachel Lamton e o femeie rapace, dar lui nu-i pasă câți 
bărbaţi aduce în casă atâta vreme cât îl lasă în pace să-și vadă 
de glumele lui proaste. Este adevărat că a fost în California și 
probabil nu știa că m-am însurat, dar dacă ar fi ştiut s-ar fi 
comportat identic. Prietenia lui pentru mine nu e tocmai 
loială. 

— Nu-mi vine să cred ce aud, Thorne! Chiar nu-ţi dai seama 
CĂ sunt numai a ta şi că nu-mi pasă ce spune Jake sau oricare alt 
bărbat? Nu ai deloc încredere în mine? întrebă necăjită Josey. 

— Tu ai încredere în mine? o privi cu seninătate Thorne. 
Sau sunt doar bărbatul care-ţi cumpără lucruri frumoase și te 
satisface din punct de vedere sexual? 

— Nu dau două parale pe lucruri! spuse ea printre dinţi. 
Ia-le pe toate! Nu am devoie de nimic! 

— Deci nu-ţi place colierul pe care ţi l-am dat? continuă el 
s-o tachineze, trăgând-o spre el. Ai dreptate, Rachel Lamton 
purta la gât un diamant ce valora o avere. 

— N-am nevoie de el! Se agăță de gâtul lui și-l sărută pe 
obraz. lubeşte-mă, Thorne. Lasă-mă să-ţi arăt că doar tu con- 
tezi pentru mine! 

— De ce te-ai măritat cu mine, Josey? întrebă el absent, ca și 
cum nu auzise cuvintele ei. Ochii îi erau întunecaţi și faţa i se 
crispase. În nici un caz pentru că mă iubeai, nu-i așa? 

Josey îi evită privirea. 

— Nici tu nu mă iubeai! 

— Eu am fost sincer cu tine. Te doream ca un nebun și încă 
te mai doresc! 

— Asta este tot ce vrei de la mine? întrebă dezamăgită Josey. 

— Este tot ce am vrut de la tine și, trebuie să recunosc, ai 
depășit cu mult așteptările, spuse el calm. Înclină puțin capul 
şi O sărută pe gât. Inima ei bătea cu putere. 

— Cum se deschide chestia asta drăguță? întrebă el bâjbâind 
cu degetele prin faldurile rochiei. N-aș vrea s-o rup! 

Josey îi arătă cum se desface cordonul și, cu mișcări lente, 
Thorne îi scoase hainele apoi se dezbrăcă și el. 

— Cât ești de frumoasă! rosti el cu emoție în glas. Îmi place 
cum îţi bate inima! Se așeză în genunchi lângă pat. 

— Şi ce-ţi spune acest lucru? șopti ea. 

— Că mă dorești! Atinse uşor colierul cu degetele. 

— A, l-am uitat! spuse Josey încercând să deschidă colierul 
cu mâini tremurânde. 

— Nu, lasă-l! spuse el. Când îl privesc ştiu mai bine care este 
locul meu alături de tine! 

Josey îl fulgeră cu privirea, dar el o săltă ca pe un fulg și o 
aduse în pat. Se iubiră sălbatic cu o pasiune pe care Josey n-o 
mai încercase până atunci. 

— Ţi-e foame? întrebă Thorne când liniștea se așternu peste ei. 

— Da. O să pregătesc ceva, răspunse îmbujorată Josey. 

— Nu, lasă-mă pe mine! Avem sigur ceva în frigider, adăugă 
el tandru. Eu trebuie să aduc mâncarea; drept pedeapsă! 
Intenţionam să te duc să luăm cina în oraș după petrecere, dar 
am fost mult prea nervos. 

Aduse niște sandvișuri cu carne, salată verde și bere. Josey 
se rezemă de perne, iar Thorne așeză tava între ei şi deschise 
televizorul. 

— Nu-ţi pasă prea mult de bijuteriile acestea, nu-i așa? o 
întrebă Thorne când ea își scoase colierul ca să-l așeze pe 
masă. 

— Ti-am spus că nu! Îmi place să le port, dar, vezi tu, 
lucrurile nu prea contează pentru mine. Zâmbi trist apoi con- 
tinuă: Cred că am învăţat acest lucru în copilărie, părinţii mei 
erau săraci dar foarte fericiti. 

— Da, înțeleg! răspunse el încet. Nu m-am purtat prea fru- 
mos cu tine, nu-i așa? Mai degrabă am vrut să cred toate aces- 
tea despre tine. 

— Ai vrut să crezi? Fruntea i se încruntă şi uimirea i se citea 
pe chip. Dacă te face fericit, n-ai decât să crezi în continuare. 

Ochii lui străluceau ciudat. 

— Abia acum încep să înțeleg. Mă vei ierta, Josey? O sărută 
pe gât acolo unde sângele se simţea pulsând cu putere. 

— Corpul nu poate minţi niciodată, Josey! 

— Uneori este chiar foarte înșelător, spuse ea grav. 

— Da, poate... Luă din tavă o ceapă verde și spuse amuzat. 
Ceapă și usturoi verde! Nu-i nimic... dacă mâncăm amândoi, 
totul este în regulă... Vrei? 

Totul merse bine până în ziua în care, întorcându-se acasă, 
Josey îl găsi pe Thorne împachetând. Șifonierul era aproape 
gol, iar pe podea se aflau două valize mari încărcate cu lucruri. 

— Unde pleci? întrebă ea. 

Thorne își ridică privirea și rosti îngândurat: 

— La New York... Probleme de serviciu. Mă întorc în câteva 
zile, cel mult o săptămână! Luă un pumn de cravate, le cercetă 
cu atenţie şi alese trei dintre ele. 

— Ştiai că pleci? murmură ea. Mai mult ca sigur că știai — 
văd că l-ai trimis pe Wragge să-ţi ducă la curățat costumele. 

— Nu mai face atâta caz, Josey! spuse el iritat. N-am timp de 
toanele tale! 

— Te duc la aeroport! 

— Nu, prefer să mă ducă Wragge. Mașina are o mică 
defectiune și poate rămâne în pană la întoarcere. 

— la-mă cu tine la New York, spuse ea disperată. 

— Ai înnebunit? întrebă Thorne. Și așa sunt în întârziere! 

— Pot să vin mai târziu, cu alt avion. La ce hotel vei sta? 

— Josey, aici este vorba despre o călătorie de afaceri. Nu am 
timp de tine, înțelege! Din cauza asta nu ţi-am spus; nu voiam 
scene! 

— Nu te voi deranja! spuse ea umil. 

— Josey, îmi place la nebunie viaţa noastră sexuală, dar nu 
cred că voi avea energia necesară să te satisfac așa cum ai tu 
nevoie, mai ales într-o călătorie de afaceri ca asta. Am nevoie 
de toate resursele mele ca să câștig procesul. Deci... îmi pare 
rău! 

Josey se îmbujoră; mai bine primea o palmă decât să audă 
aşa ceva din gura lui. 

— Eu... e... am... nu am vrut... nu din cauza asta... se bâlbâi 
ea. 

— Hai, Josey, fii serioasă! spuse ironic Thorne. Știi bine cât 
mă dorești! Ridică valiza și o cântări în mână. Crezi că nu știu? 
Nici n-apuc să mă așez în pat că te-ai şi încins. Automat! Știu 
că erai virgină când ne-am căsătorit, dar cred că Dumnezeu a 
vrut așa — altfel ce s-ar fi întâmplat dacă te-ai fi pornit mai 
devreme? 

Fără să ţină cont de faţa îngrozită a lui Josey, o sărută scurt 
pe obraz și se îndreptă hotărât spre ușă. Josey se așeză în pat, 
cu ochii în lacrimi. Îi era atât de rușine! Bine că plecase! 
Devenise atât de vulnerabilă încât vorbele lui o duruseră 
enorm. 

Josey știa foarte bine că pentru o persoană care nu iubește, 
sexul nu înseamnă absolut nimic. Ce proastă fusese că nu 
conștientizase acest lucru mai devreme! Thorne n-o iubea și 

probabil îi era o povară. Gândul acesta o înnebunea. 

Când și-o amintea pe Eve Sandres în braţele lui, gelozia își 
înfigea adânc ghearele în inima ei. Trupul lui bine clădit, 
exprimând atât vigoare, atâta frumuseţe masculină, îi dădea 
mereu fiori; nu putea să nege. Dar toate acestea se întâmplau 
pentru că-l iubea atât de mult! 

Începu să plângă și trupul i se cutremura spasmodic. 
Plângea pentru ea, pentru durerea pe care o simţea acum în 
suflet și pentru tot ce va simţi când el îi va spune că n-o mai 
dorește. 

În cele din urmă căzu într-un somn adânc şi nu se mai trezi 
decât în clipa în care Wragge ciocăni la ușă. În cameră se 
făcuse frig și era întuneric. Își ridică obosită capul dintre 
perne. 

— Ce este? întrebă ea scurt, cu o voce care parcă nu era a 
ei. 

— Sunt eu, Wragge! Cina este gata, doamnă Mocollan! 

— Scuză-mă, Wragge, nu pot să mănânc în seara asta! spuse 
ea extenuată. 

— Nu vreţi nici măcar un ceai sau o cafea? 

— Nu, mulţumesc! 

Se sculă cu greu, ca o bătrânică obosită, îmbrăcă cea mai 
groasă cămașă de noapte pe care o avea și se întoarse în pat. 
Fără Thorne, salteaua și pernele erau reci şi incomode — porni 
căldura și se înveli mai bine cu pătura. În zori, tremurând din 
toate încheieturile se furișă în bucătărie. Nu dormise bine și 
corpul o durea de parcă făcuse gripă. Îi trebuia o ceașcă de 
cafea și nu mai putea să aştepte ca Wrage să se trezească. 

Speriat de mirosul de cafea, Wragge dădu buzna în 
bucătărie. Arăta puţin obosit, dar era la fel de corect îmbrăcat 
ca în fiecare zi. 

— Îmi pare rău că-ti fac deranj în bucătărie, se scuză Josey, 
dar nu mai puteam aștepta să te trezești. 

— Este bucătăria dumneavoastră, doamnă Mocollan, spuse 
el turnându-i cafeaua în ceașcă. Să vă pregătesc ceva pentru 
micul dejun? 

— Ştii să gătești? întrebă ea încercând să zâmbească. 

— Când este nevoie gătesc destul de bine. Odată chiar am 
pregătit cina pentru tatăl domnului Thorne, dar dumnealui 
îi plăceau felurile simple, nu era pretenţios ca domnul 
Thorne. 

— ÎL cunoşti pe domnul Thorne de multă vreme, nu-i așa? 
întrebă Josey privindu-l cum punea la prăjit șuncă într-o tigaie 
cu capac. 

— De când era un băieţel. A fost mereu un copil cuminte, 
curat, tăcut, care nu ieșea la joacă împreună cu băieţii de vârs- 
ta lui. Își dorea cu disperare o mamă, iar golul din inimă i s-a 
mai umplut când mătușa Maud a apărut în viața lui. 

— A, o cunoşti şi pe Maud? întrebă nerăbdătoare Josey. 

— Deci o cunoașteţi și dumneavoastră? 

— Bineînţeles, de ani de zile. Lucram pentru ea când l-am 
cunoscut pe Thorne. 

— Nu mi-a povestit, păru surprins Wragge. Credeam că 
sunteți una dintre... prietenele dumnealui. Ştiţi... å... una din- 
tre acelea pe care le cunoștea mai de mult. Dar pe Theodore 
îl ştiţi? 

— Bineînţeles! 

— Este fratele meu, zâmbi încântat Wragge. Domnișoara 
Maud l-a angajat prin doamna Mocollan, mama domnului 
Thorne. Prin intermediul nostru, al meu şi al lui Theodore, 
domnul Thorne a cunoscut-o pe domnișoara Maud. Avea cam 
paisprezece ani pe atunci. 

— Tatăl lui Thorne nu s-a supărat? 

Wragge zâmbi oarecum amuzat. 

— A fost foarte supărat pe mine, dar i-a trecut când și-a dat 
seama că domnișoara Maud este o persoană drăguță... Era atât 
de gelos, de posesiv! Ce era al lui era al lui și n-ar fi lăsat pe 
nimeni să-i ia fiul. În privinţa asta, domnul Thorne îi seamănă 
mult! adăugă el zâmbindu-i cu subinţeles. 

Gelos şi posesiv, Thorne? Probabil, dar cu siguranță nu din 
cauza dragostei, gândi Josey. 

— Era drăguţ cu Thorne? întrebă ea. 

— Da, îl răsfăţa foarte mult. Dar şi domnul Thorne se purta 
frumos cu tatăl său. Singura dată când l-a supărat rău, a fost în 
momentul în care n-a vrut să intre în firma lui, după ce a ter- 
minat facultatea. Mai târziu, însă domnul Mocollan a fost mân- 
dru de el. Cât despre femei — îl sunau zi și noapte. Wragge 
scoase ouăle din tigaie și le așeză pe o farfurie alături de șunca 
prăjită. Şi încă îl mai sună, continuă el, dar m-a rugat să le 
transmit că nu mai are nici un ban pentru că i-a pierdut pe 
toți. N-a ţinut însă cu toate! chicoti el. Mi-a spus apoi să le 
transmit din nou că s-a căsătorit și vrea să fie lăsat în pace. Nici 
asta n-a prea ținut! râse el din nou. Pe domnișoara Sanders, de 
exemplu, n-o poate opri nimic. Femeia asta chiar și-l dorește 
alături de ea! 

— Ştiu, spuse îngândurată Josey. 

EI o privi zâmbind, cercetându-i atent faţa palidă. 

— Nu aveţi de ce să vă temeti, doamnă Josey, dacă îmi per- 
miteți să v-o spun, adăugă el cu blândeţe în voce. Domnul 
Thorne este bărbatul căruia nu-i trebuie decât o singură 
femeie, la fel ca şi tatăl său care nu s-a recăsătorit niciodată. O 
femeie inteligentă ca dumneavoastră nu se va speria de com- 
portamentul nu tocmai elegant al domnului Thorne. O femeie 
inteligentă știe întotdeauna să privească dincolo de aparente! 

— Multumesc, Wragge! zâmbi anemic Josey. Știu ce vrei să 
spui, dar nu cred că se potrivește în cazul meu. N-are nici un 
rost să încerci să înmoi inima unui bărbat căruia pur și simplu 
nu-i pasă de tine. 

— Nu-i pasă? De dumneavoastră? zâmbi Wragge. Nu cred 
asta, doamnă Josey. 

Josey trase adânc aer în piept şi Wragge schimbă subiectul. 
Un lucru era însă foarte limpede — Wragge o acceptase. Acum 
era doamna Josey. 

Discutară îndelung în zilele ce urmară, nu numai despre 
Thorne ci despre tot felul de nimicuri. Wragge era un filozof 
domestic, foarte echilibrat, cu un raţionament simplu și 
sănătos. Josey era singură şi-i plăcea la nebunie să asculte 
poveștile lui despre „micul Thorne“, la care ea nu avusese 
acces până atunci. 

Thorne suna în fiecare zi, la diverse ore, şi întotdeauna 
voia să discute cu ea. ÎI interesa fiecare amănunt al vieţii ei de 
zi cu zi şi Josey începu să creadă că o suspecta de ceva. Îi 
povesti despre lungile discuţii cu Wragge și uneori, tristeţea i 
se citea în glas. La sfârșitul discuţiei, Thornei îi spunea de 


POVARA AMINTIRILOR 125 


fiecare dată că se grăbeşte să termine și să se întoarcă la 
Atlanta cât mai repede posibil. Dar şederea lui se prelungise; 
nu lipsea doar de câteva zile așa cum îi spusese la început — 
trecuse aproape o săptămână de când plecase. 

Într-o seară, Josey primi un telefon de la Jake Lamton. Cu 
o voce languroasă, care dădea probabil fiori multora dintre 
femeile cu care se întâlnea, o întrebă dacă nu dorește să ia 
cina împreună. Josey refuză categoric, și, pentru că Jake 
insista, fu nevoită să-i închidă telefonul. Wragge tocmai trecea 
prin hol și Josey îi povesti întâmplarea. 

— Nu vă enervaţi din cauza domnului Jake! chicoti el. Tot 
timpul a existat un fel de joc stupid între el și domnul... 
Thorne, încă de pe vremea când erau copii — tot timpul își 
furau unul altuia fetele. Nici după ce s-a însurat domnul 
Jake nu s-a potolit. Domnul Thorne nu s-a supărat niciodată 
pentru că nu-i păsa deloc dacă Jake îi fura fata sau nu. 
Probabil nu ţinea destul de mult la ele. De data asta însă, 
domnul Jake o va încurca dacă află domnul Thorne că vă dă 
târcoale. 

Josey zâmbi. Jake era drăguţ și poate că ar fi devenit buni 
prieteni dacă Thorne n-ar fi fost atât de gelos. 

Chiar în acel moment se auzi soneria. 

— Deschid eu, se oferi Josey, drept pentru care Wragge se 
întoarse în bucătărie să lustruiască tacâmurile de argint. 

Nu era deloc aranjată și spera să fie luată drept servitoare 
dacă vizita ar fi fost una pretențioasă. Purta vechii ei blugi și 
părul îi era strâns în dezordine în vârful capului. Simti că îi 
îngheață respiraţia când, deschizând ușa, îl văzu în prag pe 
Tony Leydon. 

— Jocelyn! şopti el. C... ce faci aici? Se rezemă de tocul ușii. 
N... nu este casa domnului Mocollan? 

De ce oare deschisese ușa tocmai acum? 

— Ba da! spuse ea cu răceală. Ce vrei? 

Stătea în ușă fără nici cea mai vagă intenţie de a-l lăsa 
înăuntru. Tony ţinea în mână un dosar și o privea uimit. 

— E... eu, trebuia... şeful meu m-a rugat să-i aduc niște acte 
domnului Mocollan... Se opri brusc. Josey, ce cauţi aici? 

— Locuiesc aici, dar nu cred că este treaba ta, spuse ea 
dintr-o suflare. 

— Locuiești aici? O privea uluit. Da, înţeleg! 

— Nu cred că întelegi, spuse ea tăios. Acestea sunt actele? 

— Da. 

— Dă-mi-le şi ieşi afară! Îi trânti ușa în faţă. 

Tremura acum din toate încheieturile la gândul că Thorne 
ar fi putut afla adevărul într-o secundă. Tony era în stare de 
orice răutate numai ca să se răzbune. Josey își aminti cu 
groază că-i dăduse voie cândva s-o atingă, ba chiar s-o sărute! 
Acum, Tony nu mai era deloc atrăgător, se îngrășase mult și-i 
părea lui Josey de-a dreptul respingător. Dar nu fusese oare 
dintotdeauna aşa? 

Un ceas mai târziu, când telefonul se auzi sunând, Josey 
mai tremura încă. Era Tony. 

— Cred că ai uitat să-mi vorbeşti despre cel mai important 
lucru, doamnă Mocollan! spuse el ironic. 

Inima lui Josey bătea cu putere. 

— Şi ce dacă? întrebă ea dispreţuitor. Eu nu am spus nimic. 
Tu ai tras concluziile! 

— Ştiu, ştiu! Dar mă întrebam... Făcu o scurtă pauză. M-am 
întors la şeful meu cel roșcovan și am adus vorba despre 
Mocollan. Mi-a povestit totul despre tine și părea destul de 
entuziasmat. Aţi luat masa împreună cu el și cu soţia lui, nu-i 
aşa? 

— Şi...? continuă pe același ton Josey. 

— Îşi amintești de bătrânul Stephen Vinelli? Are o soţie 
tânără pe care trebuie s-o supravegheze permanent. 

Josey îi auzea respiraţia în receptor. 

— Şi, bineînţeles, tu ești foarte bucuros să-l ajuti! În regulă, 
Tony, acum că te-ai distrat destul, te rog să ieși din viața mea! 
Nici măcar nu vreau să mai aud de tine! 

— Cred şi eu! Dar mai bine să discutăm toate aceste lucruri 
diseară, la cină! spuse el încet. Îţi mai amintești restaurantul 
nostru preferat? 

Josey trânti receptorul. Rămase împietrită lângă telefon 
când îl auzi din nou sunând. 

— Nu închide până ce nu mă vei fi ascultat cu atenţie! De 
data asta, vocea lui Tony era mult mai rece și mai hotărâtă. Am 
aflat din convesaţia mea cu Vinelli că nimeni nu știe nimic 
despre trecutul tău de după gratii. Cred că nici lui Mocollan 
nu i-ai spus nimic, iar el nu te mai recunoaște pentru că te-a 
văzut o singură dată și pe vremea aceea erai blondă. Altfel nu 
se însura cu tine ca să afle tot orașul că soţia lui este o fostă 
pușcăriașă, nu-i așa? Dacă nu-ţi pasă ce se va întâmpla, stai 
acasă în seara asta. Dar dacă nu vrei să povestesc tuturor 
întâmplarea, atunci să te găsesc la „Luigi“ la șapte fix. De data 
asta el trânti telefonul. 

Părea foarte mulțumit când o văzu intrând în restaurantul 
italian în seara aceea. Nu se schimbase — purta încă blugi și 
o haină mai veche din piele; faţa îi era obosită și foarte 
palidă. 

— Ia loc, draga mea! Se ridică și-i ţinu scaunul. Ce vrei să 
mănânci? Spaghetti, ca de obicei? Am văzut că figurează în 
meniu... 

— Doar o cafea, te rog, îi spuse Josey chelneriței care 
aştepta politicos comanda. Uite, Tony, continuă ea repede 
când rămaseră singur. Nu am nici un chef să iau masa cu tine. 
Sunt aici doar pentru un singur lucru — să aflu ce vrei de fapt! 

— Ştii, chiar te-ai schimbat! spuse el și pe fața unsuroasă îi 
apăru un zâmbet larg. Chiar și cu blugii ăștia vechi ești mai fru- 
moasă ca oricând, dacă pot spune astfel. Ce-a zis Mocollan 
când te-a văzut a doua oară? A putut să doarmă bine noaptea? 
Josey se strâmbă dezgustată, iar Tony puse exact degetul pe 
rană. Nu știe, așa e? Mocollan e un tip arogant căruia nu-i pasă 
de nimic; i-ar fi povestit lui Stephen și dacă Stephen știe, 
atunci ştie şi Zoe. Dar ea n-a suflat nici un cuvânt despre asta 
când am întrebat-o de tine. 

— Da, Tony, ai aflat că soţul meu nu știe. Ti-e mai bine 
acum? 

— Într-un fel, da. Mi-ar plăcea să-i mai scot aerele din cap 
nenorocitului! O căuta cu lumânarea! Dar am să amân 
plăcerea până în clipa în care tu mă vei forța să dezvălui totul, 
spuse el răutăcios și multumirea i se citea pe chip. Daa... și 
acum că am stabilit cine ştie și cine nu, putem trece la lucruri 
mai serioase. 

— Nemernicule! spuse îngrozită Josey. Nu discutăm nimic! 
E rândul meu acum să te ameninţ! Ce-ai zice dacă i-aș spune 
şefului tău că ești un hoț? 

Tony se lăsă puţin pe spate și începu să râdă zgomotos. 

— Îmi pare rău că trebuie să ţi-o spun, Josey, dar el știe deja 
totul despre mine. A, nu ţi-am spus? continuă el pe același ton. 
Stephen Vinelli este nașul meu, un vechi prieten de-al 
părinţilor, cel care l-a convins pe Mocollan să preia cazul meu. 
Altfel nu s-ar fi deranjat. Scuze, dar nu-mi poţi face nici un rău 
în felul acesta! Zâmbi larg și o privi în ochi. Ce zici, putem 
vorbi acum? 

— Ce vrei, Tony? întrebă ea obosită. Bani? Urmă o scurtă 
pauză, apoi Tony îi răspunse privind-o fix în ochi. 

— Ai o datorie la mine! Josey îl privea nedumerită. Vreau 
trupul tău, iubito — trupul tău frumos. Ai devenit o femeie 
superbă. Nu mai ești virgina aceea frigidă pe care o știam. 
Cred că Thorne te-a învăţat o mulţime de lucruri interesante 
în domeniu și care să te ajute să-ţi achiți datoriile. Îşi linse 
mulţumit buzele. 

Josey era galbenă ca ceara și nu mai putea scoate nici un 
cuvânt. 

— Să te ia dracu'! spuse printre dinţi. 

Gura lui Tony se schimonosi într-un fel de rânjet. 

— Cum vrei tu, dar o să-ţi pară rău. Primul lucru pe care-l 
voi face va fi să povestesc tot ce știu, ba chiar un pic mai mult 
unuia dintre acele ziare de scandal care știu să scoată lucrurile 
la iveală într-o lumină „specială“. După toate acestea, domnul 
Mocollan nu va mai putea scoate capul în lume, te asigur! 

— Și de unde ştiu eu că nu te vei duce oricum la ziare? 
întrebă senină Josey. 

Lui Tony i se păru că înghiţise momeala și faţa i se lumină. 

— Poţi să ai încredere! spuse el curtenitor. Dar toate 
amănuntele acestea le vom discuta la următoarea noastră 
întâlnire. Ne vedem mâine la ora opt, la cină. Și... te rog să 
porți ceva mai sexy! Așa, ca să fiu mândru de tine! Îi mângâie 
ușor obrajii; Josey se scutură. 

— N-am să iau niciodată masa cu tine! Îi voi spune totul lui 
Thorne... 

— N-ai cum, este plecat la New York până sâmbătă, con- 
tinuă batjocoritor Tony. După noaptea pe care o vom petrece 
împreună, vom discuta amândoi mai relaxat. Chelneriţa 
venise cu nota de plată, iar Josey profită de acest moment pen- 
tru a se ridica. Scaunul căzu cu zgomot. O să te sun eu să-ţi 
spun unde se va întâmpla! strigă în urma ei Tony. 

Josey își plăti cafeaua și ieși cu privirea încețoșată, albă ca 
un mort. Străzile erau întunecate, dar mergea înainte ca un 
robot, fără să ştie unde se află. O mașină trecu pe lângă ea în 
trombă și o stropi din cap până-n picioare. De-abia în acel 
moment își dădu seama că ploua și că era udă leoarcă. 

În fata casei, portarul o privi uimit și apăsă butonul liftu- 
lui fără să scoată un cuvânt. Din fericire, Josey reuși să 
pătrundă în apartament fără ca Wragge s-o vadă și, o dată 
ajunsă în camera ei se dezbrăcă în grabă de hainele ude. 
Încerca zadarnic să găsească o soluţie până a doua zi, deși ştia 
că Tony nu s-ar fi mulțumit cu o singură noapte. El voia întot- 
deauna mai mult. 

Să-i spună tot adevărul lui Thorne? Nu, nu asta era problema. 
Thorne avea să afle oricum adevărul. Ea trebuia să-l împiedice 
pe Tony să meargă la ziare. Dacă ar fi divorțat de Thorne, 
lucrurile n-ar mai fi fost atât de grave. O fostă soţie nu prezenta 
la fel de mult interes ca una actuală. Poate că, în cazul în care 
Tony ar fi aflat intenţia ei, nici nu s-ar mai fi sinchisit de ziare și 
de povestea lor. Dacă părăsea orașul, ar fi fost cu atât mai bine. 

De fapt, întâlnirea cu Tony spusese lucrurilor pe nume 
pentru că, mai devreme sau mai târziu, Thorne avea să 
descopere adevărul; și asta ar fi însemnat divorţul. Îşi mușcă 
nervoasă buzele. Nu, nu trebuia să-l mai vadă; va pleca mâine 
în zori şi toate se vor limpezi. 

Wragge bătu ușor la ușă. 

— Doamnă Josey, vă simţiţi bine? 

— Da, Wragge, mulțumesc! 

— Cina este gata. 

Cina? Dumnezeule, nici măcar nu putea să vadă mâncare! 

Deschise ușa — ochii plânși, fața palidă și părul în dezor- 
dine vorbeau în locul ei. 

— Am luat... masa în oraș, Wragge! 

— Nu ştiam că aveţi planuri să mâncaţi în oraș, doamnă 
Josey! spuse el cu blândeţe, ridicând blugii umezi și tricoul ce 
zăceau pe podea. 

— A, nu a fost ceva premeditat. Am fost la un film și, în 
drum spre casă, am luat o pizza. 

— Nici o problemă! adăugă Wragge. A sunat domnul 
Thorne și i-a părut foarte rău că nu v-a găsit. 

Inima lui Josey bătea să-i sară din piept. De ce nu mai vor- 
bise cu el încă o dată? gândi cu părere de rău. 

— Ce a spus? 

— Nimic... i-am povestit de telefon și că aţi ieșit. 

— Da, m-a sunat o veche prietenă, să mergem la un film. 

Wragge ieși gânditor. Ştia că ceva nu este în regulă, dar nu 
putea să pună degetul pe rană. Josey închise repede ușa în 
urma lui și începu să se gândească. Îi trebuiau bani, dar nu 
voia să-i folosească pe cei de la Thorne. Avea niște economii 
ale ei pe niște cecuri, dar nu era suficient. Împachetă în grabă 
hainele subţiri într-o valiză, iar pe cele groase într-un gea- 
mantan mai mare. Cele mai multe haine de iarnă fuseseră 
cumpărate de Thorne, dar era stupid să nu și le ia. Ar fi avut 
nevoie de ele pentru o eventuală angajare. Nu luă însă haina 
de blană și bijuteriile pe care le lăsă la locul lor, lângă oglindă, 
în cutia de catifea. Păstră doar verigheta de care nu s-ar fi 
despărțit nici în ruptul capului. 

Brusc, Josey își dădu seama că acesta era de fapt și sfârșitul 
prieteniei cu Maud. Ochii i se umplură de lacrimi — de șase ani 
Maud fusese cea mai bună prietenă a ei. Spera totuși ca aceas- 
ta s-o ierte și să-și amintească de ea cu drag, așa cum Josey 
avea să facă întotdeauna. 

A doua zi, Josey luă tabloul pe care i-l dăruise lui Thorne 
și-l vându într-o galerie de artă din Peochtree Street. Spre sur- 
prinderea ei, obținu mai mult decât se așteptase, mai mult 
chiar decât plătise pentru el. Alături de economiile ei, banii 
i-ar fi ajuns să trăiască două-trei luni, până în clipa în care avea 
să-şi găsească un serviciu. 

Deși pictura era a lui, Josey ştia că Thorne n-ar mai fi avut 
nevoie de ea după ce s-ar fi despărțit. Și în plus, nu stătuse 
niciodată bine printre acele colecţii de artă atât de valoroase. 
De fiecare dată când privea peisajul marin, Josey avea senzaţia 
că şi Thorne gândește același lucru. 

Ideea îi venise chiar în acea noapte după ce discutase cu 
Thorne. O sunase din nou, după miezul nopții și, după ce-și 
ceru scuze că o trezise din somn, întrebă direct: 

— Unde ai fost? 

— La film. 

— Singură? 

— Nu, spuse ea repede, pregătită pentru această întrebare. 
Doamna Abernathy m-a invitat. Soţul ei era la o conferinţă și 
ea se simţea foarte singură. Apoi am mâncat pizza. 

— O conferinţă? Ştiam că s-a pensionat, spuse el bănuitor. 

— Da, însă face parte din grupările ecologiste „Salvaţi 
balenele“, sau cam așa ceva, minţi Josey fără să clipească. 

Thorne nu spuse nimic, asculta fiecare cuvânt, fiecare 
inflexiune a vocii ei. Continuă apoi pe același ton: 

— Mă bucur că ai mai ieșit, cred că te simţi tare singură! 
Josey nu răspunse, iar spre sfârșitul conversatiei, Thorne o 
întrebă brusc. Și, cum s-a numit filmul? 

Josey încercă zadarnic să-și amintească un titlu. 

— Scuze, nu-mi pot aminti, spuse ea încet. 

— Pot s-o întreb oricând pe doamna Abernathy, continuă el 
ameninţător. 

Josey respiră adânc. 

— Şi ce mai aștepți? întrebă ea nervoasă şi-i închise tele- 
fonul în nas. 

Se aşeză în pat tremurând de furie. La naiba! De ce avea el 
mereu impresia că-l înșală cât este plecat? Toată săptămâna 
fusese pentru ea ca un coșmar și numai din vina lui. O acuzase 
mai întâi de nimfomanie, apoi că i-ar plăcea să fie amanta lui 
Jake, iar în cele din urmă — că ar avea pe cineva în perioada 
cât el este plecat. Ochii îi căzură pe tablou și în acel moment 
se hotări să-l vândă. 

Părăsind galeria de artă, se opri la cea mai apropiată staţie 
de autobuz și întrebă de orarul curselor spre Medlar's Mill; 

apoi își duse pentru ultima dată mașina în garaj. Lăsă cheile în 
contact și urcă în grabă la ultimul etaj, pentru a-l întâlni în hol 
pe el... pe Thorne! 

O privi cu ochi mici, plini de furie, și o împinse în 
bibliotecă. 

— Nu mai aveai de gând să te întorci? întrebă el cu gura 
schimonosită de furie. Treci înăuntru! Vreau să discutăm! 
Trânti cu putere ușa în urma lor. Josey nu-l văzuse niciodată 
atât de nervos; faţa i se urâţise și ochii îi scăpărau scântei. Se 
abţinea cu greu să nu izbucnească. 

— Cine dracu” era bărbatul cu care te-ai întâlnit aseară? 

Josey păli. 

— De... de unde ai aflat? întrebă ea abia șoptit. 

O lumină sălbatică apăru în ochii lui. 

— Bestie! Nu te așteptai! spuse el printre dinţi. Credeai că 
poți să mă duci cu vorba, dar te-ai înșelat. Nu știai că peretii 
au urechi? Făcu o scurtă pauză. Te-ai culcat cu el? Pentru că nu 
primea nici un răspuns, Thorne o cuprinse de umeri și o scu- 
tură cu putere. 

— Vreau să-mi răspunzi ca să știu dacă vă omor pe amândoi, 
sau numai pe tine trebuie să te aduc pe calea cea dreaptă! 
Spune! S-a îngrijit de corpul tău sexy cât am fost eu plecat? O 
scutură din nou, mai violent. E la fel de bun ca mine? Râse dis- 
prețuitor. Nu poţi să te abții nici măcar o săptămână, nu-i așa? 

— Lasă-mă să plec, Thorne! 

Pentru că el nu schiţa nici un gest, Josey repetă înfuriată, 
până când mâinile lui o slăbiră din strânsoare. L-ar fi lovit cu 
plăcere, dar Thorne ar fi putut s-o doboare într-o secundă. 


136 SUZANNE DYE 


— Da, am fost cu un bărbat aseară, Thorne! spuse ea tăios, 
privindu-l fix. Şi nu vei afla niciodată de ce, pentru că nu-ți 
voi spune. Poţi să crezi ce vrei — nu-mi pasă! Adăugă apoi 
ironic: Apropo, cred că acesta este cel mai bun moment pen- 
tru a-ţi cere divorţul. Vreau să ne despărțim cât mai curând 
posibil. 

— La naiba! Nu vei scăpa aşa de uşor! Va trebui să plătești 
scump tot ce mi-ai făcut! S-ar putea chiar să-ți placă până la 
urmă. Râse zgomotos. 

— N-ai cum să mă împiedici să divorțez, spuse ea încercând 
să pară calmă. 

— Nu, dar pot să lungesc totul foarte mult. Cunosc legea ca 
la carte şi voi fi mereu cu un pas înaintea ta. Va trebui să 
muncești mult pentru a-ţi îndeplini dorințele și nu cred că 
este nevoie să te învăţ eu cum. Se uită la ceas. Acum te las, dar 
nu pentru multă vreme. Gândește-te bine la ce ţi-am spus și 
când mă voi întoarce, să te găsesc în pat, aşteptându-mă. 
Zâmbi ironic. Ai înţeles? 

— Da, bineînţeles. Du-te dracului! 

Ochii cenușii ai lui Thorne se întunecară o clipă, dar nu 
păru deloc tulburat. 

— Cu plăcere, draga mea, dar vreau să vii şi tu cu 
mine! 

Plecă trântind ușa în urma lui. 

Lui Josey i se făcu dintr-o dată frig și începu s-o doară 
capul. Wragge, care trecea pe hol cu un şervet în mână, o privi 
neliniștit: 

— Vă simţi bine, doamnă Josey? întrebă el apropiindu-se. 
L-am văzut pe domnul Thorne foarte supărat și m-am gândit... 
dar... totul e în regulă? 

— Da, Wragge, totul va fi în curând ca înainte, spuse ea fără 
vlagă. Încercă să zâmbească. Vrei să chemi, te rog, un taxi? 

— Un taxi? Dar nu aveţi mașina? Plecaţi chiar acum? Mai 
bine dati-mi voie să vă aduc ceva de băut, doamnă Josey! 

Josey nu-l mai ascultă și se duse în dormitor. Aruncă o 
ultimă privire prin cameră — totul arăta impecabil, numai viața 
ei era acum un haos. Intenţiona să-i lase lui Thorne un bilet în 
care să-i explice pe larg totul, dar nu se simţea în stare să-l scrie 
acum. l-l va trimite mai târziu, după ce avea să-și mai vină în fire. 

Tocmai ieşea pe ușă, când auzi telefonul sunând și se 
hotărî să răspundă. Era Tony. 

— Josey? Vocea îi era limpede și părea foarte sigur pe el. Mă 
bucur că te aud. Te aştept la Green Barn. Sunt sigur că știi 
unde se află. Am făcut o rezervare pentru ora opt... Să vii la 
timp! Și, Josey... adăugă el... nu uita că vreau să fiu mândru de 
tine! 

— Nu, Tony, du-te înapoi și contramandează totul. Spune-le 
apoi, băieţilor la care te-ai lăudat, că nu mai poți ieși cu 
nevasta lui Thorne Mocollan în seara asta. Plec din oraș. Nu ai 
cum să mă șantajezi! 

Tony se înfurie: 

— Ascultă-mă bine! Dacă nu apari diseară, o să... 

— Încetează cu amenințările! îl opri Josey. Du-te la ziare 
dacă vrei. Spune-le povestea ta despre domnul Mocollan! Nu 

va mai impresiona pe nimeni atâta vreme cât este vorba de o 
fostă soție. Nu-i poţi face nici un rău, aşa cum nu-mi poţi face 
nici mie. Voi purta un alt nume și am să fiu la adăpost de toate 
mizeriile tale! 

Urmară câteva secunde de tacere, apoi Tony izbucni: 

— Stai, stai un pic, Josey, draga mea! Nu te grăbi atât de 
tare! Poate și eu am fost mai... brutal, dar nu trebuie să mergi 
atât de departe! Nu fi naivă! Eu am încercat să întorc lucrurile 
în favoarea noastră și să profităm amândoi... 

— Taci, Tony! spuse dezgustată Josey. Îmi faci silă, mi-e 
greață de tine! Eşti un laş nenorocit şi nu vreau să mai aud 
niciodată numele tău, ai înţeles? Fă-mi ce vrei, dar te asigur 
că dacă povestea noastră va apărea în ziare, Stephen Vinelli 
va afla că tu și soţia lui sunteţi amanți. Și după el, tot 
oraşul. 

— Stai puţin... 

Josey închise telefonul, își luă valizele și ieși în grabă. 

— Ai chemat taxiul, Wragge? 

— Nu, doamnă Josey, dar... 

Fără să spună un cuvânt, ridică receptorul și vorbi cu por- 
tarul. Wragge o privea neajutorat. 

— La revedere, Wragge! spuse ea. Mi-a părut bine că te-am 
cunoscut. Ai grijă de domnul Thorne! Îi strânse iute mâna și 
dispăru. 


POVARA AMINTIRILOR 139 


Cu zece minute înainte de plecarea lui Josey, Thorne nu 
mai așteptase ca portarul să-i cheme un taxi. leșise în mijlocul 
străzi, făcuse semne disperate cu mâna și în cele din urmă 
reușise să oprească unul. Se răstise la șofer și plecaseră apoi 
în mare viteză. 

Totul începuse la ora șase în acea dimineaţă, când părăsise 
camera de hotel, turbat de furie. Se dusese direct la aeroport 
și așteptase primul avion care să-l ducă înapoi la Atlanta. 
Vocea provocatoare a lui Zoe Vinelli îi răsuna mereu în urechi. 

Femei de genul lui Zoe nu erau pentru Thorne o noutate. 
Îi părea însă foarte rău că vechiul lui prieten se căsătorise cu 
o asemenea persoană. 

ÎI trezise în zori cu un telefon. Era foarte sigură pe ea și în 
spatele falsei compasiuni pe care i-o afișa lui Thorne, se ghicea 
satisfacția. 

— Thorne? Zoe la telefon, dragul meu. Eşti suficient de 
treaz ca să auzi niște vești proaste? 

Thorne mârâise ceva, aproape convins că Stephen are pro- 
bleme cu firma. Într-un fel, ar fi fost minunat s-o vadă pe Zoe în 
mizerie, dar Stephen nu merita acest lucru; era un om prea bun. 

Orice îi trecea lui Thorne prin cap, numai povestea cu 
Josey, nu. Zoe pretindea că nu știe despre cine anume este 
vorba, dar, pe de altă parte, dădea atâtea amănunte încât 
Thorne devenise bănuitor. Se sărutaseră la venire, apoi Josey 
îl luase de braţ și-i şoptise ceva la ureche. Thorne era prea 
nervos ca să se mai întrebe ce căuta Zoe la acea oră într-un 
restaurant italian — nu era deloc stilul ei. 

Proprietarul localului devenea foc și pară când clienţii ple- 
cau fără să-și achite consumaţia. Thorne îi oferise bani, dar el 
îi refuzase categoric. 

— Nu, signor, îl cunosc bine pe acest nemernic. Este un 
client vechi, dar nu de bună calitate, mă înțelegeţi? 

Era cunoscut ca băutor înrăit, falsificator de cecuri și mare 
scandalagiu, dar Luigi avea de gând să-și recupereze banii cu 
orice preţ. 

În legătura cu fata... a, da, lucrurile stăteau altfel! Îi 
sărutase numai vârfurile degetelor. Din spusele chelneriței, 
comandase o singură cafea pe care nici măcar nu o băuse. Era 
nervoasă, chiar speriată, iar cei din local auziseră cum bărba- 
tul o amenințase. Un lucru era sigur: o doamnă atât de 
drăguță nu avea ce căuta lângă un nenorocit . 

Thorne părăsise în grabă restaurantul și se întorsese la 
taxiul ce-l aștepta în fața intrării. Simţea că trebuie să 
lămurească mai întâi lucrurile cu acel bărbat, al cărui nume îl 
aflase acum, așa că îi spusese şoferului să-l ducă la biroul lui 
Stephen Vinelli unde se afla probabil Tony la acea oră. 

Treizeci de minute mai târziu se întorcea acasă. ÎL văzu pe 
Wragge foarte agitat în faţa uşii de la intrare și află că Josey 
plecase. 

Josey își petrecu prima noapte într-un hotel din Atlanta, 
plângând tot timpul. A doua zi de dimineaţă se trezi și luă o 
hotărâre — nu avea de ce să mai plângă pentru vise deșarte. 
Va învăţa să trăiască din nou, fără Thorne. Dar mai întâi, avea 
nevoie de un loc liniștit în care să se retragă pentru a-și pune 
gândurile în ordine. 

Pe măsură ce autobuzul se apropia de Medlar's Mill, Josey 
își dădu seama că orășelul se schimbase atât de mult încât 
aproape nu-l mai recunoștea. Nimic familiar. În cei şapte ani 
de când nu mai fusese aici apăruseră magazine noi pe strada 
principală, iar cele vechi își schimbaseră denumirea. Pizzeria 
unde mânca împreună cu colegii de liceu se transformase 
acum în spălătorie de mașini, iar primăria, proaspăt renovată, 
arăta ca o clădire dintr-un film știinţifico-fantastic. 

Își lăsă bagajele într-unul din centrele amenajate în staţia 
de autobuz și o luă pe jos către agenţia imobiliară. Deasupra 
ușii, Josey văzu o firmă nouă și se bucură că înăuntru n-o 

recunoaște nimeni, nici măcar tânărul chipeș care-i notă 
numele și câteva date personale într-un registru voluminos. 
Căuta o cameră mobilată, ceva mai retras — poate chiar izolat... 
Ca să poată scrie în liniște, adăugă ea încurcată, când tânărul 
o privi bănuitor. 

— Să scrieţi? își ridică el sprâncenele. 

— Da, îmi pregătesc lucrarea de diplomă, spuse ea în grabă. 
Ceva despre declinul populaţiei în orașele mici, de ţară. 

— A! şopti plin de interes tânărul. Dar, știţi.. orașul acesta 
nu este în declin. S-au schimbat foarte multe lucruri de când 
au deschis aici fabrica de mașini de gătit. Pur și simplu orașul 
a înflorit! continuă el încântat. Toată lumea cumpără mașini 
de gătit pentru a face economie la combustibil!... Din câte 
înțeleg, preferaţi o casă? Josey dădu afirmativ din cap. Cred că 
am exact ce vă trebuie — o căsuţă retrasă, mobilată în stil vechi 
și înconjurată de verdeață. 

— Cât este chiria? întrebă grăbită Josey. 

Când află preţul, îl privi dezamăgită. 

— Nu aveţi ceva mai ieftin? 

Tânărul dădu neputincios din umeri. 

— Pe moment, nu. Aș putea vorbi însă cu domnul Clark să 
reducă puţin chiria. Cred că i-ar conveni mai mult un chiriaș 
de calitate decât un preț foarte mare, dar... 

— Domnul Clark? 

— Heywood Clark. Căsuţa despre care vă spuneam se află 
peste drum, în spatele casei lui... aceasta mare din faţă. 
Trebuie să treceţi prin grădină ca să ajungeţi acolo. Dacă vreţi, 
îl pot chema chiar acum! 

— Cred că-l cunosc pe domnul Clark, spuse Josey. 

Un băiat subţire, cu figură delicată, mai mare decât ea cu 
câţiva ani îi apăru în față. 

— Da? se miră tânărul. Vreti să vorbiti dumneavoastră cu el? 

— Nu, mai bine chemaţi-l dumneavoastră. 

Josey luă încet hârtia. 

— Aceasta este vechea casă a familiei Smiley, nu-i așa? 

— Da, Heywood Clark s-a căsătorit cu Ruth Smiley acum 
cinci ani, cu doi ani înainte de moartea părinţilor ei. Casa este 
foarte frumoasă; are un farmec aparte. 

Josey merse până la vechea casă a lui Ruth Smiley, care, 
deși foarte aproape de centrul orașului, era totuși foarte 
retrasă, înconjurată de copaci înalți și de o grădină mărginită 
de un gard viu. Era ceva deosebit; o căsuţă contruită în stil 
vechi, cu acoperișul și veranda vopsite în aceeași culoare și 
foarte curată. 

Heywood Clark o aștepta în grădină și, spre surprinderea 
ei, O recunoscu. 

— Micuța Josey Stewart, nu-i așa? întrebă el zâmbind. Cea 
mai drăguță fată din oraș. 

— Acum sunt Josey Mocollan, Heywood, dar în curând mă 
voi numi Stewart din nou. Divorţez. Îşi răsuci nervoasă 
verigheta pe deget. Am spus o minciună ca să evit discuţiile, 
se scuză ea. M-am dat drept studentă. 

— Da! spuse el hotărât. Și nu este adevărat? 

— Nu, voiam doar să fiu lăsată în pace, fără să mi se pună 
prea multe întrebări despre divorț. Nu-mi pot permite să 
rămân aici prea mult — o lună, două, până mă hotărăsc ce am 
de gând să fac. 

— Poţi sta aici cât vrei, spuse el. Chiria este acum de trei ori 
mai mică. Îţi convine? 

— Mie da! Eşti sigur însă că îți convine și ţie? întrebă Josey. 
Adică... eu... nu vreau să pierzi un eventual chiriaş mai bun 
din pricina mea. 

Heywood zâmbi. 

— Fii fără grijă! 

Îi arătă casa pe din afară apoi intrată în verandă şi Clark 
deschise ușa din faţă. Prin lumina slabă dinăuntru, Josey 
desluși o mică sufragerie cu podea de lemn acoperită cu un 
covor de lână. În spate se ghicea o bucătărie. Majoritatea 
pieselor de mobilier erau antichităţi — lemn și piatră, dar totul 
părea familiar din pricina pernuţelor moi și a perdelelor ce 
înveseleau atmosfera. 

— Acum este puţin răcoare aici, dar se va încălzi în câteva 
minute. Se așeză în genunchi în faţa sobei și aprinse un chi- 
brit. Uită-te puţin prin jur până aprind eu focul. 

Când se întoarse, Josey era profund impresionată. 

— Îmi place foarte mult căsuţa ta, Heywood! Este foarte fru- 
mos aranjată, spuse ea cu sinceritate. 

— Mulţumesc, dar eu nu am nici un merit. Soţia mea s-a 
ocupat de toate! 

— Ruth? 

O privi nedumerit. 

— Ştiai? 

— Da, şi poti fi mândru de ea — casa este superbă. 

— Ai dreptate. 

Heywood se oferi s-o conducă până în staţia de autobuz 
pentru a-și lua bagajele, dar la întoarcere, după ce o ajută 
să-și care geamantanele, Clark îi dădu cheia și Josey rămase 
singură. Era tot ce-și dorea. 

În ciuda aparenţelor, Ruth lăsase casa în paragină. Tigăile 
agățate deasupra sobei se înnegriseră și un strat gros de praf 
se așezase peste ele. A doua zi, Josey începu să le curețe fre- 
netic, după care lustrui podeaua și spălă geamurile. Îi părea 
bine că are de lucru. Își dorea să fie obosită pentru a se odihni 
bine peste noapte. Când totul fu gata, Josey încercă să-și 
omoare timpul ascultând muzică, citind sau, pur și simplu, 
visând cu ochii deschiși. Cel mai greu îi era atunci când ar fi 
dat orice ca să se afle în braţele lui Thorne. Ca să uite își găsea 
ceva de lucru sau ieșea să se plimbe. 

Mergea pe jos kilometri întregi — în oraș și prin împre- 
jurimi, lăsând privirea în jos când întâlnea pe cineva cunoscut. 
Medlar's Mill era o localitate situată mult spre sud, așa că 
zăpada lipsea aproape tot timpul anului, dar vremea era foarte 
rece și vântul bătea cu putere scuturând crengile copacilor 
desfrunziţi. 

Îi plăcea orașul, dar nu putea rămâne aici pentru că avea 
nevoie de o slujbă; pe de altă parte însă, nici în Atlanta nu se 
putea întoarce. O durea gândul că se află atât de aproape de 
el fără să mai fie a lui. 

Pe Heywood îl văzu din nou a treia zi de la venirea ei în 
Midlar's Mill. Era seara târziu şi tocmai se întorcea dintr-o 
lungă plimbare, când mașina lui se opri în faţa casei și el 
cobori cu servieta în mână. 

— Cum te descurci? 

— Foarte bine! spuse Josey încercând să zâmbească. 

— Nu vrei să bem o cafea la mine? 

Josey ezită o clipă, apoi spuse hotărât: 

— Ba da! Mi-ar plăcea s-o cunosc pe Ruth. 

Vorbele ei îl loviră ca un ciocan. 

— Credeam că ştii! Ruth e moartă. 

— O, nu...! Nu ştiam! șopti Josey. Îmi... îmi pare rău... 
scuze... nu trebuia! 

— Fii liniştită! Deschise ușa, aprinse lumina și intrară în 
bucătăria spațioasă. A murit acum un an. Șase luni a fost bol- 
navă. A decorat casa cu ultimele puteri. Îi plăcea foarte mult. 

— Da, sigur, spuse mecanic Josey, observându.i tristeţea din priviri. 

Cu toate acestea însă, când cafeaua fu gata, chipul lui 
Heywood se mai înveseli puţin și începu să-i povestească lui 
Josey câte ceva despre slujba lui. Era inginer, avea mult de lucru 
şi călătorea aproape tot timpul. Cât fusese bolnavă Ruth, 
renunţase la serviciu dar acum, acesta era singurul lucru care-l 
putea face să uite de ea. Casa îi amintea mereu de chipul ei, dar 
nici nu se îndura s-o vândă — era tot ce-i mai rămăsese de la ea. 

După o vreme, Josey se ridică brusc și realiză cu uimire că 
afară se întunecase de tot. Vorbiseră câteva ore bune... sau, 
mai degrabă Heywood vorbise și ea îl ascultase. Ştia că numai 
aşa îl poate ajuta. 

O luă încet spre casă, gândindu-se la el. Când deschise ușa 
pe care din greșeală o lăsase descuiată, un miros extrem de 
familiar îi gâdilă nările... loţiunea de ras a lui Thorne și 
băutura lui preferată... Josey aprinse lumina. 

— Bună, Josey! spuse el calm. 


Capitolul 15 


— Ce cauţi aici? Aveai de gând să mă sperii de moarte? Nu 
ştii că este ilegal să pătrunzi astfel în locuinţa cuiva? 

Vorbea cam mult, dar prezenţa lui acolo în camera aceea 
micuță o tulburase profund. Ce bine, ce lucru minunat că 
venise! gândi Josey. Și el zâmbea ca de obicei, aşezat comod 
în fotoliul ei preferat — pentru că întotdeauna găsea cel mai 
bun scaun dintr-o încăpere — cu picioarele depărtate și cu un 
pahar de scotch în mâna. Când se ridică încet, dar cu mișcări 
sigure, Josey l-ar fi îmbrățișat bucuroasă. 

— Dacă mă vei asculta un minut, vei înțelege! spuse el încet 
luându-i haina și agăţând-o în cuier lângă a lui. Ușa era des- 
cuiată şi am intrat. N-am pătruns prin efractie, ci cât se poate 
de corect. 

— Şi se pare că te simţi foarte bine aici... ca acasă, continuă 
ea, încercând să se trezească la realitate. 

Thorne se afla acolo pentru a discuta despre divorț și ar fi 
fost periculos ca ea să uite acest lucru. 

— De ce nu? rânji el. Trebuia să te aştept undeva și nu 
puteam rămâne stingher în faţa ușii. Vrei un scotch? 

— Nu. De ce nu ai aprins lumina? 

Thorne zâmbi cu subinţeles. 

— Credeam că o să te sperii și ai să fugi după ajutor... Mi 
s-a părut mai înțelept să păstrăm secretă această primă întâl- 
nire a noastră. 

— A, da? ÎL privea cu un aer solemn, cu ochii scânteietori și 
mari. Şi cum ai dat de mine? 

— Am sunat-o pe Maud pentru că nu-mi puteam aminti 
numele orașului tău natal. Din fericire ea știe totul despre 
toată lumea și astfel am putut veni să te caut. 

— Ce mai face Maud? 

— Îngrijorată... îi este dor de tine! 

Josey cobori ochii. 

— Nu trebuia să-i spui! 

— Ştiu, dar era singura persoană care mă putea ajuta. 

— Şi de unde ştiai că sunt aici? 

— Trebuia să fii undeva, Josey, şi când nu ești cu Maud sau 
cu doamna Abernathy.... 

— Ai fost și la ei? întrebă îngrozită Josey. 

— Am fost peste tot. Am sosit aici foarte devreme astăzi de 
dimineaţă și a trebuit să aştept să se deschidă afurisita aia de 
agenţie imobiliară, când mi-a venit ideea să te caut la toate 
hotelurile din oraș. Am umblat ore întregi, iar la întoarcere, 
funcţionarul acela nemernic n-a vrut să-mi dea nici o infor- 
maţie. Când a plecat la masă, am rugat-o frumos pe una dintre 
fete să-mi arate registrul. 

— Da, înțeleg! spuse ironic Josey, dar ochii îi erau străluci- 
tori. Se bucura că Thorne făcuse tot posibilul s-o găsească — 
mai ținea încă la ea? Ţi-ai folosit farmecul personal ca de 
obicei, nu-i așa? 

Thorne zâmbi mulțumit. 

— Cam așa ceva şi în plus un mic bacșiș. 

ÎL întrerupse brusc. 

— Vrei o cafea? Sau poate un alt scotch? 

— Aș vrea ceva de mâncare, spuse el cu sinceritate. N-am 
pus nimic în gură toată ziua. Eram în mașină când ar fi trebuit 
să iau micul dejun, iar la prânz aşteptam să plece imbecilul 
acela... 

-Îmi pare rău, dar n-am decât niște ouă, spuse ea. Nu prea 
țin mâncare în casă. 

— Este foarte bine. Îmi plac ouăle, o întrerupse el urmând-o 
în bucătărie. 

Josey deschise frigiderul. 

— A, mai am și niște brânză, lapte și... bineînţeles, pâine... 

Thorne se aşezase pe unul dintre scaunele înalte de la bar 
şi o privea atent cum spărgea ouăle într-un castron și pregătea 
brânza pentru omletă. Josey îi simţea privirea ațintită asupra 
ei, deşi nu ridicase ochii din tigaie. De ce venise oare? Pentru 
divorţ, bineînţeles, dar de ce fusese nevoie să vină personal? 
După discuţia dură pe care o purtaseră, Josey crezuse că nu 
aveau să se mai întâlnească niciodată. Ridică privirea şi ceva 
din aerul lui o făcu să spună: 

— Arăţi de parcă n-ai fi dormit noaptea trecută. 

— N-am dormit de trei nopţi. Tu nu mănânci? 

— Nu mi-e foame! 

— Îți mănânc toată mâncarea, Josey? întrebă el zâmbind. 

— Într-un fel, da, spuse ea cu răceală. Dar oricum aveam 
nişte datorii la tine. 

Răsturnă omleta rumenă pe farfurie, apoi turnă cafea într-o 
ceașcă și i-o așeză în faţă. Nu scoase nici un cuvânt în timp ce 
mânca, dar Josey putu să observe că-i plăcea omleta. 

— Eşti mulțumită de casa asta? 

Josey îi răspunse după o scurtă pauză: 

— Este foarte drăguță, dar chiria e puţin cam... mare. 
Heywood mi-a făcut o reducere substanţială, totuși nu pot să 
abuzez de bunătatea lui. 

Thorne dădu ușor din cap și-și duse farfuria în chiuvetă. 
Josey îl privi nervoasă. 

— Ai venit pentru divorţ, nu-i așa? întrebă ea, deși ar fi vrut 
ca el să deschidă primul discuţia. Intenţionam și eu să-ți scriu 
de îndată ce aveam o adresă cât de cât stabilă. 

Thorne se aplecă puţin și-i atinse buzele cu vârfurile 
degetelor. Faţa i se luminase și pe buze îi apăru acel surâs care 
o făcea de fiecare dată să tremure în faţa lui. 

— De ce ai venit, Thorne? şopti ea înlăturându-i mâna. 

— Să te iau cu mine. Josey îl privea uluită. Să trăiești cu 
mine. Să fii soţia mea, iubita mea — la fel ca înainte. Vreau o 
căsnicie în toată regula! 

Josey trase adânc aer în piept. 

— Este imposibil, spuse ea hotărâtă. Dacă ai ști adevărul 
despre mine, ai vrea și tu să divorțăm. 

— Josey, draga mea! 

Cu mișcări tandre o strânse în brațe; pielea îi mirosea atât 
de familiar, încât Josey se relaxă imediat. 

— Nu cred că există ceva care să mă determine să cer 
divorțul; absolut nimic, poate doar că nu mă mai iubeşti, și 
nici atunci n-aș înceta să te doresc. 

— Nu vorbi așa! spuse ea cu vocea gâtuită de emoție. Te 
rog, tre... trebuie să divorțăm. 

— Vino şi povestește-mi! spuse el relaxat, așezându-se în 
fotoliu și urcând-o pe genunchii lui. Îi luă mâna. Spune-mi! 

— Am fost multă vreme căutată de poliţie, începu ea, fără 
să-l privească. 

— De ce? 

Nu părea surprins și ceva din vocea lui o făcu pe Josey să-l 
privească în ochi de această dată. 

— Sunt o fostă pușcăriașă. M-au condamnat pentru furt; vic- 
tima era Tony Leyden, iar tu îl apărai. ÎL privea atent, urmărind 
fiecare expresie a feței lui. Lucrurile acelea pe care le-ai spus 
atunci despre mine nu erau adevărate — poate unele erau — 
dar eu n-am știut nimic despre bani. Tony mi-a cerut să-i 
păstrez o cutie cu lucruri personale... dar a cheltuit într-adevăr 
bani cu mine și mi-a plătit de câteva ori chiria, spuse ea cu 
tristeţe. Avocatul meu m-a sfătuit că ar fi bine să susțin că sunt 
vinovată şi să mă încred în clemenţa judecătorului. 

Faţa lui se întunecase de furie și Josey se opri speriată. 

— Continuă, adăugă el, aparent calm. 

— Eu credeam că tu mă vei apăra pe mine. Caraghios, nu? 
șopti ea cu tristețe în glas. Tu îl apărai pe Leyden, iar eu cre- 
deam că ești de partea mea! 

Thorne îi strângea mâna cu atâta putere încât degetele i se 
albiseră. Faţa îi era dură, fără expresie, ca o mască. 

— Continuă, șopti printre dinţi. 

— De aceea am tipat la tine, spuse ea obosită. Mă simțeam 
într-un fel trădată. 

— Ai fost trădată. Vocea îi era aspră, dar în ochi i se citea 
tristeţea. Trădată de întreg sistemul, de noi toţi, de Tony care 
a mințit și de avocatul tău leneș și incompetent. Iar eu am fost 
cel mai idiot pentru că am crezut toate minciunile pe care mi 
le-a servit Leyden. Iar judecătorul nici nu s-a obosit măcar să 
verifice spusele mele. În spatele femeii frivole de care vor- 
beam eu, se ascundea o fiinţă inocentă, care n-a avut nici 
măcar șansa de a se apăra. 

— Vorbești de parcă ai cunoaște problema! șopti ea 
neîncrezătoare. 

El zâmbi și o privi în ochi. 

— Draga mea, am știut cine ești cu o săptămână înainte de 
a ne căsători. 

Josey făcu ochii mari. 

— Vrei să spui... tu ai știut tot timpul? Eu treceam prin 
chinurile iadului, iar tu știai? Cum este posibil? 

— Egoism, spuse el cinic. Aveai dreptate, dar pentru mine 
era foarte important să-mi spui adevărul. Asta însemna că mă 
iubeşti cu adevărat și că ai încredere în mine. 

— Nemernicule! şuieră Josey. M-ai lăsat să mă chinuiesc 
atâta vreme! 

— Este adevărat. Devenise un fel de obsesie a mea. Dacă mă 
iubeai destul, mi-ai fi spus adevărul. Dar nu s-a întâmplat așa, 
deci nu mă iubeai. Mai simplu nici că se poate! 

Zâmbi fără urmă de veselie, privind-o atât de insistent, 
încât lui Josey i se făcu frică. El tăcea așteptând explicaţia ei 
care sosi cu oarecare întârziere. 

— Nu ţi-am spus pentru că îmi era teamă că te voi pierde. 

Throne clipi des; nu se aștepta la un asemenea răspuns. 

— Să mă pierzi? 

— Dacă aflai că sunt femeia care l-a înșelat pe Tony, m-ai fi 
alungat cu siguranţă. Ştiam că mă vei uri în clipa aceea! 

El o privea îngrozit, cu faţa albă ca varul. 

— Dumnezeule! spuse el. Nici nu mi-a trecut prin minte... 
Ştiam adevărul de atâta vreme! Se opri şi continuă după o 
scurtă pauză. Ştiam că ești nevinovată. Când mi-ai spus că sunt 
un avocat prost, m-a durut, bineînțeles, dar mai târziu mi-am 
dat seama că erai îndreptățită să spui acest lucru... Da, am fost 
un avocat prost. 

— Vrei să spui că nu m-ai fi alungat? întrebă Josey, deși 
aflase cel mai important lucru pe care-l dorea. 

Thorne se așeză în genunchi în faţa ei, îi cuprinse mâna și 
i-o aşeză pe obraz. 

— Iubita mea, spuse el simplu. Nu te-aș alunga niciodată. Ai 
fost şi ești cel mai bun lucru din viața mea, începând chiar cu 
prima noastră întâlnire de pe plajă. Felul în care te-am tratat 
după aceea, continuă el, a fost un mijloc de autoapărare, pen- 
tru că deveneai din ce în ce mai importantă pentru mine. Nu 
pot să-mi concep viaţa fără tine, nici măcar nu mă simt bărbat 
în lipsa ta. Este ca și când mi-aș fi pierdut cea mai importantă 
parte a corpului și m-ar durea atât de rău încât n-aș mai putea 
merge. Am nevoie de tine ca să trăiesc! 


154 SUZANNE DYE 


Faţa i se schimbase și devenise de nerecunoscut. Gura îi 
era crispată și ochii înlăcrimaţi. Josey nu-l mai văzuse nicio- 
dată așa... Părea speriat. 

Thorne speriat? Josey îi mângâie obrazul, dar el îi luă mâna 
şi i-o sărută. 

— Thorne? murmură ea. Și eu simt la fel pentru tine. 

El o sărută pe gură, pe ochi, pe obraji. Josey îi mângâie 
umerii puternici și pieptul lat. 

— Nu! spuse el hotărât. Dacă printr-o minune vrei să mă 
ierti, vreau să-ți explic totul! 

— Nu este nevoie să-mi explici nimic, spuse ea tandru. 

— Ba da! Josey, am știut că ești nevinovată, la câteva luni 
după ce ai ieșit din închisoare. Tony mi-a spus totul, continuă 
el. Lucra pentru Stephen Vinelli și i-a furat niște bani din seif. 
În declaraţia lui, pe care eu și Stephen l-am obligat s-o sem- 
neze, recunoștea că dăduse toată vina pe tine. Eu şi Stephen 
am fost îngroziţi și am încercat să dăm de tine. O privi 
întrebător. L-am găsit pe avocatul tău și i-am dat nemernicului 
o lecţie pe care nu cred că o va uita vreodată! Josey, continuă 
el încet, nu mai ai cazier de acum cinci ani. În fata legii ești 
nevinovată! 

Deci toate suferințele ei fuseseră zadarnice! Schimbarea 
numelui, cei cinci ani petrecuţi cu John departe de oameni, 
totul fusese inutil! 

— N-am știut! șopti ea și faţa îi era udă de lacrimi. 

Thorne întinse mâna și-i șterse obrajii. 

— Nu aveai de unde, iar eu m-am temut să-ți spun, pentru 
că știam că ai motive întemeiate să mă urăști. 

— Am fost doi fraieri! Eu m-am căsătorit pentru a mă 
răzbuna, iar în luna de miere am realizat că te iubeam ca o 
nebună. 

În ochii lui Thorne licărea o lumină ciudată. 

— Nici nu știi ce emoţii am avut! Nu puteam rămâne în 
preajma ta mai mult de cinci minute pentru că simțeam fur- 
nicături în tot corpul. Te uram și te doream în același timp. 
Zâmbi întristat. Mi-am spus că va fi uşor pentru că răspundeai 
bine, dar nu mai eram atât de sigur pe „metodele“ mele. Nici 
măcar nu mi-am dat seama dacă mă disprețuiai cu adevărat 
sau încercai doar să mă provoci! 

— Şi m-ai lăsat să mă refugiez în braţele lui Brian! 

Thorne se strâmbă dezgustat. 

— Maimuţoiul ăla? Ai idee ce-a fost în sufletul meu când 
mi-ai spus că te-ai culcat cu el în seara aceea? Dragostea mea, 
chiar nu ţi-ai dat seama? Râse zgomotos. Numai Dumnezeu 
ştie cât de mult te doream. În seara când ţi-am stricat întâl- 
nirea cu Brian ştiam că mă urăști, iar tot ce puteam să mai 
sper era că într-o zi vei fi a mea... în pat, după care, treptat, 
să te fac să mă iubești. Când ai pomenit despre căsătorie, am 
crezut că mi-a pus Dumnezeu mâna în cap. Stiam că nu mă 
iubești, dar speram că totul va fi bine dacă între noi există 
atracţie fizică. 

Josey zâmbi melancolică. 

— Eu încercam să scap de tine! 

— Iar eu nu te-am lăsat, spuse el parcă mai vesel. 

— Credeai că m-am căsătorit cu tine pentru bani, nu-i așa? 

— Nu chiar. Începusem să te cunosc mai bine; nu pentru 
bani neapărat, dar pentru un anume standard de viaţă, da. 
Oricum, mult mai bine decât să trăiesc cu gândul că te-ai 
căsătorit cu mine pentru a te răzbuna. Am folosit orice 
metodă: bani, sex, vorbe dulci ca să rămâi a mea. Dar aștep- 
tam Să-mi spui adevărul; voiam să-l aud numai de la tine. Te 
încercam tot timpul — făceam dragoste și mă bucuram să văd 
că-ți place. Pe de altă parte însă, gândul că numai sexul con- 
tează pentru tine, mă durea îngrozitor. 

Josey înțelegea perfect. Şi ea simţise același lucru. 

— Cum ţi-ai dat seama cine eram de fapt? 

— Când am terminat cazul din Charleston, m-am întors în 
Atlanta și am răsfoit de unul singur niște dosare mai vechi, 
care mă interesau. Zâmbi în colțul gurii. Când computerul a 
scos la iveală numele lui Tony, mi-am adus aminte. O privi 
îndurerat. Iubita mea, de-ar fi să trăiesc o mie de ani, tot n-aş 
fi vrednic de iertarea ta! 

— Nu, Thorne, nu a fost vina ta! 

— Nu există scuze! continuă el tăios. Am fost orb, credeam 
că-i cunosc prea bine pe oameni și de fapt nu știam nimic! 
Când mi-am dat seama cât greșisem, am renunţat la astfel de 
cazuri și m-am specializat în drept civil — asigurări, moșteniri 
— chestii de genul ăsta! 

— Thorne! şopti Josey. Nu a fost numai vina ta... Părinţii... 

Ochii lui păreau mai blânzi acum. 

— Da, Josey, părinţii mei au şi ei o parte din vină, dar mi-am 
făcut-o cu mâna mea. Și nici n-am învăţat din greșeli — am tras 

ulterior niște concluzii pripite în legătură cu locul pe care-l 
ocupai în viața lui Maud. Am nevoie de tine să văd lumea așa 
cum este ea; să mă ajuţi în acele momente în care cinismul și 
prejudecățile îmi întunecă minţile! 

— Ca Elaine și Ralph! zâmbi ea provocator. 

— Este inofensiv și nu te poţi supăra pe el. Dar în seara 
aceea, eu am fost un nemernic. Ţi-am stricat buna dispoziţie 
cu gelozia mea stupidă! 

— Şi Zoe Vinelli are partea ei de vină! spuse ea mâhnită. 
Obrajii îi păliră brusc. Thorne, am uitat să-ţi spun! Tony... 

— Te referi la prostia cu ziarele de scandal? întrebă el calm 
luând-o în braţe. 

Ea îl privi uimită. 

— Ştiai? 

— Da, spuse el grav. Și i-am stricat planurile cu ajutorul lui 
Stephen. 

— Cum? întrebă ea neincrezătoare. 

— L-am obligat să-și semneze declaraţia în care tot el relata 
cum îl jefuise pe Stephen. Poate să-l trimită oricând în spatele 
gratiilor! zâmbi Thorne. 

— Dar Zoe știe totul! spuse îngrijorată Josey. Cu siguranță 
îi va povesti lui Eve Sanders și... 

— Nu! Faţa lui deveni aspră și ochii scăpărau scântei. Zoe n-o 
să vorbească, dacă vrea s-o mai ducă bine! Viaţa ei luxoasă 
depinde numai de generozitatea lui Stephen, care a început să 
mai deschidă ochii. Dar, oricum, ca să te linişteşti, vom 
povesti prietenilor experienţa ta cu închisoarea. Le vom spune 

cât de nemernic am fost. Va deveni un fel de poveste de iubire 
cu final fericit. Zâmbi cu bunătate. Nu-ţi face griji, dragostea 
mea, am trecut peste ce-a fost mai greu. De-acum încolo, totul 
va fi bine! 

Rămaseră așa imbrăţișaţi și, pentru prima dată după atâta 
vreme, Josey se simţi în siguranță. 

— Crezi că mă vei putea ierta vreodată pentru tot ce ţi-am 
făcut? şopti el mângâindu-i părul. 

Ea îl privi uimită. 

— Dragul meu, te-am iertat de mult! Și dacă toate acestea 
nu s-ar fi întâmplat, poate că nu ne-am fi cunoscut niciodată și 
n-am fi stat unul lângă celălalt, acum, aici. 

El zâmbi obosit. 

— Nu cred că merit vorbele tale, dar îi mulțumesc lui 
Dumnezeu pentru bunătatea cu care m-a înconjurat întot- 
deauna. Te iubesc, Josey, și nu vei mai fi niciodată nefericită 
alături de mine. Îţi promit! 

— Să nu mă răsfeţi prea mult! îl dojeni ea. 

— Nu există „prea mult“. Se ridică și o duse în braţe până în 
dormitor. 

— Te porţi ca și când ai cunoaște foarte bine casa! zâmbi 
ironic Josey. 

— Ti-am spus că te aştept aici de cel puţin două ore. 
Suficient ca să găsesc patul și să mă hotărăsc; aveam să dorm 
aici, fie cu tine, fie singur în fotoliu. 

Valiza era deschisă în mijlocul patului. Cu o singură 
mișcare a brațului o azvârli pe podea și îngrămădi cuvertura 
într-un colţ. 

— Dă-mi voie! spuse el grăbit și începu să-i scoată hainele 
cu mișcări sigure, însoţite de mângâieri. Josey se agăță de 
gâtul lui și-i acoperi faţa şi umerii cu sărutări fierbinţi. În ochii 
lui se citea dorința; pe culmile plăcerii îi jură dragoste veșnică. 
Josey îşi dădu seama că, pentru ea, nu există bucurie mai 
mare. 

Târziu, cu capul pe umărul lui, spuse prozaic: 

— Mi-e foame! 

El izbucni în râs. 

— Ştii vreun magazin deschis non-stop aici, în oraș? 

— Probabil că există, dar cred că mai am niște supă. 

Când încercă să se ridice, Thorne o strânse cu putere în 
braţe. 

— Pe de altă parte, însă, adăugă ea zâmbind, pot mânca 
supă oricând. Avem toată noaptea la dispoziție să mâncăm 
supă! 


Sfârşit 


